
Jlcademia  „Jlndreiană" . 

Dintre  hotărârile  ultimului  sinod  eparhial  al  arhi- 
diecezei  noastre,  aceea  care  comportă  o  importanţă  covâr¬ 
şitoare  este  de  bundseamă  ridicarea  Institutului  teologic 
«. Andreiam  la  rangul  de  academie. 

Reforma  realizată  are  întreaga  semnificaţie  a  unui 
act  de  îndrăsnealâ  legislativă.  Pentrucă  a  mări  numărul 
anilor  de  studii  teologice  superioare  şi  a  ridică  criteriile 
de  apreciere  a  tinerilor  cari  în  actualele  împrejurări  de 
profundă  mizerie  a  vieţii  mai  au  curaiul  să  îmbrăţişeze 
chemarea  sfântă  de  slujitori  ai  altarului  lui  Hristos  — 
este  fără  îndoială  un  act  temerar. 

Hotărârea  sinodului  nostru  eparhial  este  totuş  pe 
deplin  justificată ,  pentrucă  ea  a  izvorât  din  cea  mai  pro¬ 
fundă  înţelegere  a  împrejurărilor  morale  prin  cari  se  ca- 
racterisează  vremile  noastre,  şi  a  postulatelor  ce  se  des¬ 
prind  din  ateste  împrejurări. 

Trecutul  neamului  românesc  de  dincoace  de  Carpaţi 
este  trecutul  unui  neam  de  iobagi.  Veacuri  dearândul 
am  fost  ţinuţi  în  întunerec  —  departe  de  binefacerile  spi¬ 
rituale  ale  culturii  şi  ştiinţei  hărăzite  numai  stăpânitorilor. 

Dar  porţile  şcoalelor  superioare  au  fost  închise  multă 
vreme  nu  numai  pentru  ţăranii  români  cari  împânziau 
meleagurile  Daciei  Traiane,  ci  şi  pentru  conducătorii  lor. 

Fireşte ,  în  felul  acesta  preoţii  cari  tâlcuiau,  în  tinda  bise¬ 
ricii,  taina  scripturilor  sfinte,  nu  puteau  fi  mult  mai  în¬ 
văţaţi  decât  cucernicii  lor  catehumeni.  învăţătura  lor  se 
reducea  de  obiceiu  la  cunoaşterea  meşteşugului  de  a  scrie 
şi  ceti  şi  la  cunoaşterea  rânduielii  slujbelor  sfinte.  Arse¬ 
nalul  lor  cultural  eră  Molitvelnicul ,  iar  metoda  de  pro- 
poveduire  —  aceea  pe  care  le-o  indică  judecata  sănătoasă 
a  unor  ţărani  sfătoşi. 

Dacă  hărnicia  acestor  iscusiţi  păstori  de  suflete  a 
fost  încununată  totuşi  cu  izbândă  şi  sufletul  neamului 
nostru,  fiind  îndrumat  pe  căile  cele  drepte ,  şi-a  păstrat 
intactă  întreaga  sa  comoară:  limbă,  lege,  cântece,  port  şi 
datini  —  este  mulţămită  devotamentului  dus  până  la 
jertfă  de  mucenici  al  acestor  « preoţi  deşteptării  noastre, 
semnelor  vremii  projeţi ». 

Vremile  ateste  de  viaţă  patriarhală  însă  au  trecut 
de  mult  şi  chipul  lor  plin  de  poezie  abiă  mai  stărue  în 
amintirea  vi  unui  moşneag  din  dne  ştie  ce  văgăună  a 
munţilor  noştri. 

îndeosebi  vâltoarea  răsboiului  mondial  a  schimbat 
cu  desăvârşire  fizionomia  sufletească  a  neamului  nostru. 

Soldatul  care  a  cutreerat  toate  fronturile  de  luptă 
din  Europa,  uneori  chiar  şi  din  alte  continente ,  a  ajuns 
în  contact  cu  alte  neamuri,  cu  alte  credinţe ,  cu  alte  civi¬ 
lizaţii —  câştigând  nouă  orientări  de  viaţă. 

Ispita  vieţii  superioare  de- aiurea  stărue  încă  în  su¬ 
fletul  lui  şi  i  trezeşte  aspiraţii  nebănuite  până  acuma. 
Ele  trebuesc  selecţionate  şi  îndrumate  pe  căile  cele  bune. 

Omul  de  după  răsboiu  are  o  psihologie  nouă  şi  re¬ 
clamă  o  preoţime  nouă ,  care  n'are  comun  cu  preo- 
ţimea  veche  decât  doar  idealul  pentru  izbânda  căruia 
luptă.  Această  schimbare  de  lucruri  impune,  implicit  şi  re¬ 
vizuirea  armelor  de  luptă  şi  modernizarea  strategiei  cul¬ 
turale.  Altfel,  pe  cât  de  neputincioasă  este  săneaţa  faţă 
de  mitralieră  sau  tun,  pe  atât  de  neputincioase  vor  fi  şi 
vechile  arme  de  patriarhală  păstorire,  faţă  de  formidabilul 
foc  de  artilerie  cu  care  civilizaţia  modernă  asaltează  su¬ 
fletul  credinciosului  de  azi. 

Privită  în  lamina  acestor  constatări  incontestabile , 
problema  bisericească  nu  se  poate  soluţionă  decât  prin 
recrutarea  unei  armate  de  preoţi  cu  cea  med  temeinică 
pregătire . 

In  ce  direcţie  şi  mai  ales  în  ce  spirit  va  trebui  să 
.canalizăm  această  pregătire?  Fără  îndoială  că  în  direcţia 
şi  spiritul  pe  care-l  determină  noile  împrejurări  de  viaţă 
a  neamului  românesc. 

Preotul  nostru  de  până  acuma  eră  un  enciclopedist 
( întrebuinţăm  cuvântul,  fără  pretenţii).  Realitatea  năca¬ 
zurilor  obşteşti  din  parohie  a  făcut  din  preot  un  îndru¬ 
mător  al  poporului  credincios  —  în  cel  mai  larg  înţeles 
al  acestui  cuvânt.  Na  rămas  un  singur  domeniu  de 
viaţă  publică  a  neamului  românesc  de  dincoace  de  Car- 
păţi,  în  care  preoţimea  noastră  să  nu  fi  avut  rolul  de 
îndrumătoare  înţeleaptă  şi  harnică  a  norodului.  împre¬ 
jurarea  şi-a  avut  şi  partea  eî  bună ,  care  nu  odată  a 
fost  scoasă  la  iveală  cu  suficientă  claritate.  Dar  şi-a 
avut  şi  partea  ei  mai  slabă ,  sub  raportul  vieţii  pur  du¬ 
hovniceşti.  Căd  preoţimea  noastră,  angajată  intdo  luptă 
atât  de  complexă,  ria  mai  avut  posibilitatea  să  dea  cu¬ 
venita  atenţie  preocupărilor  de  natură  spirituală,  să  adân- 
dască  problemele  religioase  şi  să  propovăduiască  cuvântul 
dumnezeiesc  cu  destulă  intensitate.  Evanghelizarea  ei  a 
fost  mai  mult  orizontală  decât  verticală. 

Sarcina  preotului  de  astăzi  pare  a  se  mai  fi  uşurat 
—  cel  puţin  cantitativ.  El  nu  mai  trebue  să  facă  pe 
advocatul,  medicul  şi  judecătorul  poporului,  în  măsura  în 
care  a  trebuit  să-l  facă  în  trecut ,  pentrucă  odată  cu  rea¬ 
lizarea  visului  de  aur  al  întregirii  noastre  naţionale,  îm¬ 
prejurările  s'au  schimbat  fundamental  şi  fiecare  domeniu 
de  viaţă  îşi  are  conducătorii  săi,  cari  —  fiind  Români 
aproape  cu  toţii  —  dispensează  în  mare  parte  pe  preot 
de  îndatoririle  de  până  acuma.  Am  zis :  în  mare  parte , 
dar  nu  cu  desăvârşire.  Răgazul  şi  energia  câştigată  în 
felul  acesta  va  trebui  s’o  desfăşoare  însă  pe  terenul  pă¬ 
storirii  sufleteşti,  pentru  o  cât  mai  desăvârşită  evanghe¬ 
lizare  a  neamului. 

Izbânda  în  acest  domeniu  se  câştigă  mai  greu.  7 re- 
bue  mai  multă  trudă ,  mai  multă  iscusinţă  şi  mai  mult 
devotament. 

Iată  de  ce  nu  trebue  să  creadă  cineva  că  inaugu¬ 
rarea  unei  Academii  teologice  ar  însemnă  implicit  şi  teo- 
logizarea »  învăţământului  religios ,  care  ar  ti,  fără  în¬ 
doială ,  o  adevărată  pacoste  pe  capul  nostru.  Un  profesor 
universitar  a  spus  foarte  bine,  la  ultimul  congres  cate- 
hetic,  că  preotul  nostru  cu  pregătire  academică  nu  trebue 
să  ducă  « facultatea  teologică »  în  parohie ,  ci  numai  ştiinţa 
pe  care  i-a  dat-o  aceasta  şi  pe  care  va  trebui  s’o  între¬ 
buinţeze  după  necesităţile  vieţii. 

De  idolotatria  formulei  « Ştiinţă  pentru  ştiinţă »  s'au 
lăpădat  de  multă  vreme  până  şi  universităţile  germane. 
Noi,  durere,  suferim  încă  în  mare  măsură  de  boala  inte- 
ledualizmului  academic. 

Dar  tocmai  pentru  această  superioară  înţelegere  a 
«teologiei»  e  nevoie  de  o  radicală  schimbare  a  duhului 
în  care  trebuesc  pregătiţi  viitorii  noştri  preoţi. 

O  academie  teologică  trebue  să  fie  în  primul  rând 
vatra  de  jeratec  care  va  încălzi  inima  oricui  se  va  apro¬ 
pia  de  ea  —  pentru  a  încălzi  şi  el,  la  rândul  lui, 
pe  alţii. 

Creştinismul  nu  se  propagă  prin  silogisme  —  ori 
cel  puţin  nu  în  primul  rând  prin  silogisme  —  ci  prin 
căldura  inimii  apostolilor  lui  şi  prin  devotamentul  dus 
până  la  jertfă. 

Dar  ridicarea  pregătirii  clerului  nostru  este  şi  o  che¬ 
stiune  de  prestigiu,  de  demnitate  a  bisericii  ortodoxe  din  Ro¬ 
mânia  nouă.  Situaţia,  pe  care  i-a  creiat-o  acestei  biserici  noua 
constituţie  a  ţării,  nu  are  numai  semnificaţia  unui  omagiu 
pentru  trecut,  ci  şi  a  unei  îndatoriri  pentru  viitor.  Câr¬ 
muirea  noastră  bisericească  a  înţeles  porunca  ce  se  des¬ 
prinde  din  această  superioară  semnificaţie  şi  a  purces  în 
consecinţă,  ridicând  seminarul  « Andreian »  la  rangul  de 
Academie  şi  dându-i  o  organizaţie  în  conformitate  cu 

implacabilele  postulate  ale  vremilor  de  azi.  Pentrucă  — 
după  vorba  înţeteaptă  a  părintelui  nostru  mitropolit  Nicolae 
—  «, noi  vrem  să  fim  o  biserică  dominantă  nu  prinţ/ un 
articol  de  constituţie,  d  prin  cultura  clerului  nostru ». 

N.  Colan. 


IMMANUEL  KANT. 

Două  lucruri  îmi  umplu  sufletul  de 
admiraţie:  cerul  înstelat  de-asupra  şi 
legea  morală  dinăuntrul  nostru  ( Kant ). 

La  22  Aprilie  1924  s’au  împlinit  200  ani  dela  naşterea 
acelui  grandios  stâlp  de  lumină  al  umanităţii  gânditoare, 
căruia  natura,  de  sigur  printr’o  impulsie  de  largă 
generozitate,  ia  dat  fiinţă,  şi  care  se  numeşte  Immanuei 
Kant.  Bicentenarul  acesta  a  fost  sărbătorit  pretutindeni, 
—  în  patria  filozofului  ca  şi  a  altora,  de  Academii  ca 
şi  de  societăţile  ştiinţifice,  de  universităţi  ca  şi  de  va¬ 
riatele  asociaţii  culturale,  —  cu  un  fast,  ce  nu  eră  egalat 
In  seriozitate  şi  în  cumpănire  ceremonială,  decât  de  pro¬ 
funzimea  cogitativă  a  « Critidi  raţiunei  pure »  şi  de  gra¬ 
vitatea  impresionantă  a  imperativului  moral  din  » Raţiunea  - 
practică ». 

Căci,  nu  trebue  să  uităm,  că  pe  fondul  terestru  al 
planetei  noastre,  dela  idealistul  Plato,  care-şi  ţinea  pre¬ 
legerile  în  frumoasa  grădină  a  lui  Academos,  şi  dela  pe¬ 
ri  pateticianul  —  cel  a  multe  ştiutor,  —  Aristotel,  care 
îşi  desfăşură,  în  ritmul  cadenţat  al  paşilor  de  plimbare, 
doctrina,  o  minte  mai  pătrunzătoare,  o  inteligenţă  mai 
sistematică,  un  spirit  mai  Sclipitor  de  genialitate,  fe¬ 
cundă  şi  vie,  o  personalitate  filozofică,  cu  o  repercur- 
siune  mâi  adâncă  şi  cu  totul  decisivă,  în  sfera  de  gân¬ 
dire  şi  de  reprezentare  a  lumii,  n’a  existat.  Ci  opera 
kantiană,  ori  câtă  strălucire  este  rezervată  celor  ce-i  vor 
urmă,  cată  să  se  considere  dintre  acelea,  care,  cu  timpul 
ce  se  scurge  tot  mai  mult  se  impun  aprecierilor  supe¬ 
rioare  în  istoria  culturii  omeneşti. 

•* 

♦  * 

Precum  Socrate  îşi  pusese  ca  principiu  funda¬ 
mental  al  vieţii  sale,  faimoasa  deviză  a  înţeleptului 
Chilon  Lacedemonianul:  «Cunoaşte-te  pe  tine  însuţi» 
săpată  cu  mari  litere  pe  frontispiciul  templului  dela 
Delphi,  tot  asemenea  şi  celalalt  înţelept  al  lumei 
moderne,  Imm.  Kant,  nu  s’a  încumetat  să  pornească 
la  cucerirea  adevărurilor  lucrurilor,  pătrunzând  reali¬ 
tatea  până  ce,  în  prealabil,  nu  a  stabilit  cu  preci- 
ziune  valoarea  instrumentului  însuşi  de  cercetare,  care 
este  raţiunea. 

De  aci  analiza  ascuţită,  critica  minuţioasă,  examenul 
sever  până  la  excesivitate,  pe  care-1  face  el  aparatului 
nostru  de  gândire,  pent^ucă  numai  prin  acest  mijloc,  se 
pot  fixă  definitiv  limitele  reale  ale  cunoştinţelor  noastre 
posibile.  Şi  lucrul  nu-i  eră  uşor.  Căci,  Spre  a-şi  atinge 
ţinta,  două  cărări,  deopotrivă  de  ispititoare,  pe  care  au 
mers  şi  predecesorii  săi  întru  cugetare,  îi  stăteau  des¬ 
chise  înainte:  calea  raţionalismului  dogmatic  al  lui  Wolf 
şi  calea  empirismului  sceptic  al  lui  I.  Locke.  Cel  dintâiu, 
inspirat  prea  mult  de  acel  principiu  filozofic  al  schola- 
sticii,  care  punea  existenţa  ideilor  generale  anterioare 
lucrurilor,  —  universalia  ante  res,  —  afirmă,  ca  un  alt 
Schopenhauer,  că  «lumea  e  reprezentaţiunea  mea»,  că 
deci,  raţiunea  e  creatoarea  întregului  complex  de  cuno¬ 
ştinţe  ce  ea  le  posedă  la  un  moment  dat,  pe  când  cel 
de-al  doilea,  puneâ  în  sensuri  origina  aceloraşi  cuno¬ 
ştinţe,  căci  « Nilul  est  in  intelkdu  quod  non  prins  fuerit 
in  sensu». 

Dar  caracterul  extremist  al  ambelor  concepţii  eră 
deajuns  pentru  a  le  da,  şi  uneia  şi  alteia,  nota  evidentă 
a  neverosimilităţii  lor.  Căci,  dacă  totul  ne  vine  dela 
raţiune,  existenţa  şi  mai  ales  progresul  netăgăduit  al 
ştiinţelor  exacte,  bazate  pe  experienţă,  nu  şi-ar  mai  avei 
rostul,  şi  dacă  totul  ne  vine  dintr’o  experienţă,  care  e 
numai  variaţie  nepotolită,  schimbare  continuă,  multipli¬ 
citate  infinită,  cunoştinţele  noastre  însăşi  ar  fi  lipsite  şi 
de  unitate  sintetică,  şi  de  coherenţă  logică,  şi  de  înţe¬ 
legere  armonică.  Ci  adevărul,  ca  totdeauna,  se  găseşte 

doar  la  mijloc.  Cunoştinţele  sunt  şi  efectul  cauzei  ra¬ 
ţionale  dar  şi  efectul  cauzei  experimentale.  Ele  sunt 
fructul  materialului  venit  din  afară  încadrat  în  formele 
inăscute  —  timp  şi  spaţiu  —  din  năuntru.  Numai  sub 
aceste  forme  apriorice  ale  intuiţiunii  noastre  sensibile, 
sunt  percepute  fenomenele.  Dar  mai  mult  decât  atât. 
Datele  sensibilităţii  noastre,  fiind  simple  icoane  fugitive 
ale  lucrurilor,  n’ar  puteâ  deveni  obiect  de  cunoştinţă 
dacă  n’ar  fi  apoi  gândite  sub  formă  de  concepte  prin 
aşâ  numitele  categorii,  —  legi,  —  ale  înţelegerii  (Verstand). 
Aşa  că  adevăratele  cunoştinţe,  care  formează  tezaurul 
intelectual  al  omului,  nu  sunt  decât  sinteza  datelor  empi¬ 
rice,  provenite  prin  sensuri  şi  a  celor  înăscute,  prove¬ 
nite  din  înţelegere  (Verstand). 

Şi  totuşi,  ceiace  ne-a  fost  posibil  să  cunoaştem  până 
acum,  e  prea  puţin  pentru  spiritul  nostru,  avid  în  per¬ 
manenţă  de  cercetare.  Căci,  orizontul  cognoscibilului, 
precum  s’a  arătat,  se  întinde  doar  până  Ia  limita  vizibilă, 
concretă  oarecum,  a  experienţei  sensibile,  până  la  fe¬ 
nomen.  Ne  găsim  deci,  mereu  numai  în  lumea  variată 
şi  variabilă,  a  datelor  ce  se  pot  experimenta,  pe  când 
spiritul  ne  mână,  ne  sileşte  cu  putere  —  prin  raţiune  — 
(Vernunft),  a  treia  sa  capacitate,  să  trecem  dincolo, 
peste  bariera  fenomenului,  spre  a  prinde  însăşi  esenţa 
ultimă  a  existenţei,  acel  misterios  «Ding  an  sich»  aşa* 
zicând,  numenul,  ca  să  vorbim  în  limba  seninului  Plato. 

Ci  îndreptându-şi  privirea  pe  o  atare  cale,  raţiunea 
abordează  probleme,  soluţionarea  cărora  îi  atrage  fla¬ 
grante  contradicţii  şi  inevitabile  erori  de  logică. 

In  adevăr,  în  problema  cosmologică,  ce  priveşte 
lumea,  o  soluţie  nu  putem  avea,  pentrucă  îndată  ce  o 
căutăm  ne  lovim  de  anumite  antinomii  —  propoziţiuni 
contra-dictorii,  cari  afirmă  totdeauna  şi  teza  şi  antiteza 1 ; 

1  E  foarte  impresionant  pasagiul  în  care  Kant  e  silit  să  constate  im¬ 
posibilitatea  raţiunii  pure  de  a  rezolvă  problema  cosmoligică,  şi  plină  de 
melancolie  e  fraza  ce  închee  această  constatare.  Căci  Kant  vede,  cu  destula 
tristeţe,  că  pentru  a  scăpă  de  cleştele  antinomiilor  inevitabile  doar  două 
alternative  sunt  cn  putinţă:  sau  te  arunci  în  braţele  disperării  sceptice  sau 


172 


REVISTA  TEOLOGICĂ 


în  problema  teologică,  ce  priveşte  Divinitatea  \  o  soluţie 
nu  putem  aveâ,  pentrucă  toate  dovezile  în  speţă  se  ba¬ 
zează  pe  o  confuzie,  luând  ca  realităţi  concrete  ceeace 
nu  sunt  decât  idealuri  ale  raţiunii,  şi,  în  fine,  în  pro¬ 
blema  psihologică,  ce  priveşte  sufletul,  o  soluţie  nu 
putem  aveă,  deoarece  căutarea  acesteia  ne  conduce  la 
acele  viţii  de  logică,  ce  se  numesc  paralogisme. 

Ca  atare,  posibilitatea  raţiunii  de  a  trece  dincolo 
de  marginile  lumii  sensibile,  este  evidentă.  Experienţa, 
prin  urmare,  iată  singurul  teren  de  cercetare  al  spiritului 
nostru.  Critica  raţiunii  pure  ne-a  dovedit-o. 

* 

*  * 

Şi  totuşi,  fiinţa  noastră  nu  se  mulţumeşte  cu  atât. 
Ea  cere  mai  mult  şi  cu  forţă  nestăpânită.  Ea  vrea  să 
ştie  dacă  e  un  simplu  atom,  croit  din  stofa  nenumăra¬ 
ţilor  atomi  ai  universului  şi  guvernată  ca  şi  aceştia  de 
legea  neîmblânzită  a  necesităţii,  sau  viaţa  sa  poate  să 
se  bucure  din  plin  de  avânturile  nestânjenite  ale  liber¬ 
tăţii?  Ea  vrea  să  ştie  dacă  existenţa  ei  în  origină,  exi¬ 
stenţa  ei  în  desfăşurare,  şi  existenţa  ei  în  destin,  e  da¬ 
torită  hazardului  orb,  sau  unei  Providenţe  care  <3ă  sens 
moral  acestei  creaţiuni  care  este  lumea?  Ea  vrea,  în 
sfârşit,  să  ştie  dacă  misiunea  toată  i  s’a  împlinit  cu  viaţa 
efemeră,  scăzută,  viforoasă  şi  meschină-  a  cărnii,  sau, 
într’o  lume,  în  care  doar  puritatea  spiritului  are  cuvântul, 
o  aşteaptă  aureola  nemuririi?  Iar  dacă  probleme  de  na- 


cu  voinţă  cazi  in  orgoliul  dogmatic.  Ei  bine  -în  unul  ca  ţi  in  celalalt  caz 
—  zice  Kant  —  orice  filosofie  sănătoasă  este  isbită  de  moarte.  Cel  dintâiu 
totuş  poate  fi  privit  ca  eutanasia  —  adică  frumoasa  moarte  a  raţiunii 
pure>.  Ch.  II.  Dialect,  transcendent.  Tonte  sec.  c.  d.  1.  r.  p.  trad.  Barni. 

1  Aici  Kant  analizează  cu  o  pătrundere  nebănuită  cele  trei  probe 
mai  importante  pentra  dovedirea  existenţii  lui  Dumnezeu:  proba  ontolo¬ 
gică  —  cea  sugerată  de  Auguslin,  creiată  de  scholasticul  episcop  Anselm 
de  Cantor  bety  şi  desăvârşită  de  Cartes'us  in  a  treia  sa  meditaţiune  — 
proba  cosmologică  şi  proba  fizicoteleologică.  E  demn  de  reţinut  că  faţă 
de  această  ultimă  probă  cu  sentiment  de  adânc  respect  se  revarsă  din  su¬ 
fletul  filosofului  nostru.  (Critique  de  la  raison  pure,  Dialect,  transe.  Ch.  III. 
Sect.  VI.  pag.  151  trad,  Barni). 

iura  acestora  se  pun,  ele  cată  să  fie  rezolvate.  Şi  Kant 
a  făcut-o. 

Ci  precum  omul  de  ştiinţă  al  antichităţii,  Archimede, 
cerea  doar  un  singur  punct  fix  în  spaţiu  pentru  a  urni 
din  loc  fie  şi  universul,  precum  înţeleptul  gânditor  fran¬ 
cez,  Descartes,  la  începutul  sec.  XVII,  i  a  trebuit  doar 
un  singur  adevăr,  clar  şi  distinct,  acel  «Cogito,  ergo  s«m» 
spre  a-şi  clădi  pe  el  tot  edificiul  cugetării  sale,  tot  aşa 
Kant,  pe  baza  acelei  faimoase  legi  morale,  înăscută  în 
sufletul  omului,  care  este  imperativul  categoric,  aduce 
o  rezolvire  fericită  întregului  complex  de  întrebări,  ce 
a  sbuciumat  şi  va  sbuciumâ  în  etern  fiinţa  omenească : 
.Libertate,  Dumnezeu,  Nemurire. 

* 

*  # 

In  momentele  decisive  ale  vieţei  noastre  o  voce 
cu  glas  de  trâmbiţă  poruncitoare,  totdeauna  îţi  strigă: 
Tu  trebue  să  tuci  numai  acea  faptă ,  care  ar  puteă  să 
serve  ca  normă  generală  de  conduită.  Şi  dacă  trebue, 
însemnează  că  poţi,  şi  dacă  poţi,  însemnează  că  eşti 
liber.  Iată ,  deci ,  restabilit  principiul  autonomiei  voinţei. 

Ci  se  observă  în  mii  de  locuri,  că  dreptatea  nu  e 
de  multe  ori  cu  cel  ce  o  are,  şi  răsplata  nu  e  de  mul- 
teori,  cu  cel  ce  o  merită.  Ori,  legea  morală,  guverna- 
toarea  generală  a  vieţei,  printr’aceasta  se  găseşte  le¬ 
zată.  Ea  cere  reparaţie.  Lumea  de  aici  nu  i-o  poate  da 
totdeauna.  Va  fi  deci  cealaltă,  care  să  o  satisfacă.  Iată, 
deci,  principiul  mortalităţii  restabilit. 

Şi  dacă  justiţie  trebue  să  fie,  pentru  că  legea  mo¬ 
rală  însăşi  imperativ  o  cere,  cată  să  existe  atunci  un 
Judecător,  care  s’o  impună.  Iată,  deci ,  în  sfârşit,  credinţa 
în  Divinitate,  restabilită. 

* 

*  * 

Ceiace  nu  ne-a  putut  da  raţiunea  pură,  prea  rela¬ 
tivă  în  posibilităţile  ei  de  cunoaştere,  ne-a  dat  raţiunea 
practică.  Elementul  moral,  —  tezaurul  nepreţuit  al  sufle¬ 
tului  nostru,  —  e  fundamentul  solid,  permanent  şi  nelimitat 

al  vieţii  omeneşti.  El  restaurează  încrederea  în  puterile 
noastre,  slăbită  prin  imperfecţiunea  raţiunii  care  cugetă ; 
el  aduce  mângâiere  inimilor  cari  aleargă  după  bine  şi  în¬ 
setează  de  dreptate;  el  dă  tărie  fiinţei  noastre,  dornică 
de  Absolut,  prin  însăşi  existenţa  acestuia  pe  care  i-o- 
arată ;  el  dă  scut  de  eternitate  vieţii  noastre,  prin  însăşi 
continuitatea  unui  spirit  liberat  de  carne  şi  iubitor  de 
nemurire. 

Aşa  că,  acum,  nu  mai  trăim  în  contradicţii  şi  nu 
ne  mai  lovim  de  antinomii.  împăcare  deplină  şi  linişte 
mulţămitoare  îmbracă  sufletele  noastre  ale  tuturora.  Căci, 
conştiinţa  morală  ne-a  dat  cu  suficienţă  adevărul,  iar 
postulatele  ei  ne-au  înseninat  deplin  viaţa. 

* 

*  * 

Ci  omul  care  ne-a  arătat,  în  analize  de  pătrundere 
neîntrecută;  ce  poate  să  facă  raţiunea  pură  şi  ce  poate 
să,  facă  raţiunea  practică,  omul  care  a  precizat  atât  de 
temeinic  relativitatea  celei  dintâi  şi  absoluta  capacitate 
a  celei  de  a  doua,  omul  care  a  stabilit,  cu  o  profunzime 
neegalată  încă,  rostul  şi  al  intelectului  şi  al  experienţei 
în  formarea  cunoştinţelor  noastre,  omul  care  ne-a  făurit: 
cea  mai  frumoasă  apologie  a  legii  morale,  tronând  cu 
măreţie  în  sufletul  nostru,  omul  care,  ca  un  romantic 
vizionar  al  înfrăţirii  popoarelor,  elaborase  cel  dintâi  prin¬ 
cipiile  unei  păci  universale,  omul  care  s’a  menţinut  con¬ 
tinuu,  doar  în  lumea  cugetării  care  luminează  şi  s’a  hrănit 
doar  cu  sublimitatea  simţemintelor  morale  care  înalţă, 
un  om  ca  acesta,  de  sigur  că  a  intrat,  cu  meritata  glorie, 
în  Phantheonul  nemurirei.  Cele  două  mari  opere,  —  co¬ 
roană  strălucitoare  activităţii  sale  de  gândire,  —  «Cri¬ 
tica  raţiunei  pure»  şi  «Critica  raţiunii  practice»,  sunt  de 
ajuns  pentru  a-i  veşnici  amintirea. 

Căci,  dacă  suflul  moral  e  oarecum  prea  străin,  azi,, 
de  o  societate  care,  aservită  complect  materiei,  înoată 
doar  în  patimi  şi  pluteşte  doar  în  josnice  mizerii,  —  ge¬ 
niul  etern  şi  implacabil  al  umanităţii  superioare  va  resta¬ 
bili,  cu  siguranţă  şi  pe  deplin,  într’un  viitor  mai  mult 

sau  mai  puţin  depărtat,  şi  aici  pe  pământ,  domnia  tri- 
nitară  a  acelor  supreme  forţe  cosmice,  care  sunt:  ade¬ 
vărul,  binele,  dreptatea.  Şi  desigur,  că  atunci,  spiritul 
eremitului  filosof  din  Konigsbergul  anilor  1724 — 1804, 
acolo,  în  sfera  senină  a .  nemuririi,  în  care  a  crezut  şi 
unde,  desigur,  că  se  află,  se  va  bucură  foarte.  Căci,, 
printr’aceasta  se  va  fi  confirmat,  încă  odată  şi  pentru 
totdeauna,  tăria  nesdruncinată  a  legii  morale,  expuse  cu 
atâta  grandoare  în  «Critica  raţiunii  practice». 

J.  N.  Lungulescu, 

procuror  —  Sibiiu. 


Înapoi,  la  apostolie! 

san 

Porti{ele  canonice  ale  Statutului  Organic. 

(Urmare.) 

B)  în  partea  administrativă. 

I.  Revizuirea  şi  întregirea  aparatului  administrativ  în  cen¬ 
trele  eparhiale. 

După  măsurile  de  ameliorare  în  direcţia  funcţiunei  didac¬ 
tice  şi  sfinţitoare  a  Bisericii,  voiu  trece  acum  ia  o  altă  serie  de 
îmbunătăţiri  pe  cari  le-aş  aveâ  de  propus,  mai  cu  seamă  în 
două  direcţiuni  ale  vieţii  de  regim  bisericesc.  Una,  de  a  se 
complectă  aparatul  administrativ  actual  din  centrul  eparhiei;  alta, 
de  a  ne  revizui  modul  de  funcţionare  al  acestui  aparat.  Cea 
dintâi  e  chestiune  mai  mult  de  organizaţie;  cea  de  a  doua  e 
chestiune  de  regulament  intern. 

Ambele  aceste  chestiuni  stau  mai  aproape  de  preocupă¬ 
rile  noastre  zilnice,  deci  sunt  mai  uşor  de  pătruns.  De  aceea, 
voiu  să  le  expun  mai  sumar,  mai  ales  deoarece  pot  trimite 
atenţia  binevoitoare  a  celor  ce  mă  urmăresc  la  alte  expuneri 
ale  mele  de  mai  nainte.  Astfel  studiul  meu  Reorganizarea  Mi¬ 
tropoliei  transilvane  şi  şema,  ce  i-am  adnexat-o;  apoi  studiul 
citat,  din  Bis.  Ort.  Română,  pag,  896 — 7,  unde  am  concretizat 

o  seamă  de  Întregiri  ale  aparatului  nostru  administrativ  bi¬ 
sericesc, 

1.  Şi  astfel,  aci,  mă  restrâng,  Întâi  de  toate,  la  constatarea, 
că  în  vreme  ce  In  vechea  Constituţie  bisericească,  creiată  pe 
baza  organizaţiei  Catedrele  a  Centrelor  ierarhice  ortodoxe, 
există  o  serie  întreagă  de  funcţiuni  administrative,  la  noi  — 
in  Statutul  Organic  —  avem  la  eparhie  de  abiâ  trei  senate,  cu 
trei  asesori-referenţi,  pe  când  în  alte  biserici,  în  cari  s’a  păstrat 
organizaţia  catedrală  a  centrelor  ierarhice  (de  ex.  In  Buco¬ 
vina,  ori  la  uniţii  noştri)  există  mult  mai  multe  «referade»  res¬ 
pective  «canonicate».  De  pildă,  la  Consistorul  arhiepiscopal  din 
Bucovina  sunt  6  referade,  la  cel  unit  din  Blaj  —  zece  canoni¬ 
cate.  Şi  astfel  este  dată  acolo  —  nu  ca  la  noi  —  posibilitatea, 
de  a  se  creiâ  şi  de  a  avea  la  îndemână  o  sucrescenţă,  ce  se 
formează  în  Înseşi  centrele  bisericeşti  pentru  a  Îndeplini  golu¬ 
rile  din  cursul  vremii  cu  oameni  din  centru:  cu  suficiente  studii 
bisericeşti  şi  orientări  administrative. 

lată,  între  altele,  la  ce  mă  gândeam  atunci,  când  propu¬ 
neam  în  Sinodul  eparhial  din  a.  c,  de  a  se  luă  măsuri  pentru 
creiarea  unei  sucrescenţe  bisericeşti.  In  această  legătură  de 
idei  cu  sucrescenţă  ce  ne  lipseşte  şi  cu  necesitatea  de  a  spori 
referadele  de  natură  specific  bisericească  în  Consistor,  pome¬ 
neam  în  o  altă  propunere  cătră  Sinod  ţinerea  în  suspens  a  îm¬ 
plinire!  postului  de  al  doilea  asesor-referent  bisericesc. 

De  aceea,  repet,  este  o  înaltă  şi  arzătoare  datorie,  ca  Ven. 
Sinod  să  iee  măsuri  pentru  sporirea  referadelor  de  asesori  la 
senatul  bisericesc  pentru  chestiuni  ca  cele  sulevate  în  partea 
primă  (I)  a  acestui  studiu. 

2.  Pentru  senatul  şcolar  propusesem  şi  suntem  pe  cale 
de  a  se  organiză  şi  îndeplini  postul  de  inspector  —  unul  sau 
doi  —  pentru  învăţământul  religios.  Sinodul  eparhial  a  încu¬ 
viinţat,  iar  Guvernul  e  pe  cale  de  a  dotă  acest  post.  Prin  ur¬ 
mare  e  de  prisos  să  mai  vorbim  acum,  despre  acest  lucru  pus 
deja  în  ogaşul  înfăptuirii. 

3.  Tot  pe  atât  de  arzătoare  este  trebuinţa  de  a  se  înde¬ 
plini  postul  de  al  doilea  asesor-referent  la  senatul  epitropesc. 
Sinodul  eparhial  s’a  pronunţat  de  mult  (concluzul  Nr.  56  din 
1914)  şi  în  această  privinţă.  Şi  nu  rămâne,  decât  să  se  caute 

şi  să  fie  ales  omul  vrednic  şi  capabil  de  aceea  funcţiune  im¬ 
portantă. 

Un  motiv,  cred  eu,  destul  de  puternic  spre  aceasta  este 
că,  in  situaţia  nouă  de  drept  public,  in  care  am  ajuns,  ar  trebui 
luaţi  sub  revizuire  titlii  dreptului  de  proprietate  ai  tuturor  ave¬ 
rilor  bisericeşti,  şcolare  şi  fundaţionale,  mai  ales  ale  parohiilor, 
averi  despre  cari  ştim  că  figurează  ca  transcrise  sub  titlii  va¬ 
riaţi,  în  cărţile  funduare.  Revizuirea  aceasta  precum  şi  even¬ 
tuala  corecfere  de  drept  ar  trebui  să  se  facă  în  mod  unitar, 
apoi  lucrările  pentru  înfăptuirea  reformei  agrare1  In  beneficiul 
episcopiilor,  parohiilor  şi  a  altor  aşezăminte  ale  noastre  —  toate 
acestea  şi  alte  asemenea  lucrări  s'ar  putea  face  bine  numai  prin 
a  ne  asigură  de  aceeaşi  mână  expertă  a  unui  al  doilea  referent- 
asesor  epitropesc. 

Dar,  pe  lângă  acest  mare  interes,  este  notorie  şi  aceea, 
că  singurul  referent-asesor  al  senatului  epitropesc  nu  răzbeşte 
singur  să  satisfacă  tuturor  îndatoririlor  de  birou  ce-i  sunt  re¬ 
zervate.  Şi  astfel,  sunt  în  joc  mari  interese  materiale  şi  chiar 
morale,  atât  ale  eparhiilor,  cât  şi  ale  comunelor  bisericeşti. 

4.  Lipsa  organelor  de  control  este  doar  cel  mai  mare 
defect  al  întocmirilor  vieţii  noastre  constituţionale  bisericeşti. 
Principiul  de  control  este  cel  mai  necesar  factor  de  progres, 
mai  ales  când  este  împreunat  şi  cu  o  activitate  călăuzitoare  sau 
povăţuitoare  din  partea  organelor  de  control. 

Şi  tocmai  acest  esenţial  factor,  pe  care-1  implică  în  sine 
mai  ales  viaţa  constituţională  decât  de  pildă  cea  absolutistică, 
este  cel  mai  negligat  la  noi,  şi  din  aceasta  negligare  rezultă 
nu  numai  o  viaţă  administrativă  la  voia  întâmplării,  ci  şi  mari 
pagube  materiale  şi  chiar  morale. 

Un  control  se  exercită  şi  în  vremea  de  demult,  aşa  numită 
a  erei  canonice-absolutistice  din  viaţa  bisericii  ortodoxe.  Epis¬ 
copul,  singur  cârmuitor  pe  atunci,  îşi  avea  organele  sale  de 
control  pentru  provinţa  bisericească;  iar  pentru  actele  sale  de 

1  P.  Ven.  Consistor  mitropolitan,  prin  /hârtia  sa  Nr.  269  M.  1923,  a 
şi  luat  măsuri  de  acest  sens  cătră  Consistoarele  sufragane,  în  specială  con¬ 
siderare  Ia  manuarea  chestiunilor,  atât  de  arzătoare  şi  importante  în  aceeaşi 
vreme,  privitor  la  reforma  agrară  şi  înzestrarea  bisericii  noastre  sărace  şi 
a  aşezămintelor  ei.  $ 


regim  canonic  avea  un  presbiteriu  —  ca  şi  Consistoarele  de 
azi  —  însă  cu  atribuţii  de  organe  consultative.  Rolul  acestor 
organe,  deşi  «consultative»,  totuşi  însemnau  şi  un  control  al 
-exetcierii  puterii  absolute  din  partea  Episcopului. 

Şi  mai  mult  chiar:  In  cursul  vremilor  s’a  organizat  un 
sistem  specific  de  inspecţiune,  cam  în  felul  următor: 

Sinoadele  episcopeşti  provinciale  îşi  aveau  organele  lor 
pentru  controlarea  activităţii  episcopilor,  cari  ca  de  pildă  in 
Rusia,  aveau  datoria  să  raporteze  anual  sf-Iui  sinod  până  şi 
despre  exercitarea  jurisdicţiei  de  dispense  canonice. 

La  eparhii  se  constituiau  ca  organe  de  control,  d.  ex.  în 
vechiul  Regat,  aşâ  numiţii  revizori  eparhiali,  cari  controlau  ac¬ 
tivitatea  protopopilor. 

Iar  protopopii  sunt  inspectorii  sau  organe  de  control  pen¬ 
tru  viaţa  bisericească  din  parohii. 

In  viaţa  bisericii  din  mitropolia  noastră  însă,  ori  cât  s’a 
enunţat  prin  concluze  incidentate  necesitatea  unui  control  şi 
s’a  creiat  anumite  Regulamente  administrative,  —  totuşi  nu 
s’au  creiat  organe  permanente  şi  numai  pentru  control,  cum  ar 
fi  fost  bine,  —  iar  controlul  ce  se  face  —  când  se  face!  — 
e  de  condiţii  sui  generis.  Iată  cum! 

Voiu  privi  chestiunea  controlului  la  eparhie  şi  dela  epar¬ 
hie  în  jos. 

La  eparhie:  Episcopul,  cu  exercitarea  jurisdicţiei  sale  di¬ 
dactice,  preoţeşti  şi  în  privinţa  regimului  canonic  de  dispensă 
nu  stă  —  cu  ştirea  mea  —  în  nici  o  legătură  de  control  din 
partea  cutărui  organ  al  Sf.  Sinod  episcopesc,  cu  toate  că,  de 
ex.  în  Biserica  cu  regim  autocratic  din  Bucovina,  chiar  şi  dis¬ 
pensele  canonice  se  tratează  în  Consistor,  pe  lângă  dreptul 
Eppului  însă,  de  a  respectă  ori  nu  părerea  Consistorului. 

Pentru  Consistoarele  eparhiale,  figurează  ca  organ  de  con- 
trol  ia  noi,  întâi,  Episcopul,  apoi,  comisiunea  de" "control  a  si¬ 
nodului  eparhial. 

La  protopopiat:  Protopopii,  întocmai  ca  în  eparhie  epis¬ 
copii,  sunt  scoşi  de  sub  ori  ce  fel  de  control  organic  şi  siste¬ 
matic  din  partea  ori  şi  cui.  Şi  este  aceasta  un  foarte  mare  de¬ 
fect  al  organizaţiei  noastre  bisericeşti. 

De  aceea: 

a)  Până  când  organele  de  superioritate  ale  episcopilor 
eparhiali  să  creieze  organe  de  control  pentru  dânşii,  se  im¬ 
pune,  ca  o  necesitate  absolută,  ca  controlul,  început  în  eparhie 
tu  comisia  sinodală  de  control  pentru  Consistor,  să  se  extindă 
^i  la  protopopiat,  creindu-se  spre  acest  scop  organe  anume 
•din  partea  Consistoriilor  eparhiale.  Numai  în  acest  chip,  prin 
■asigurarea  continuităţii  de  control,  întreruptă  azi  la  protopo¬ 
piat,  vom  puteâ  asigură  bunul  mers  al  lucrărilor  administrative 
de  ori  ce  natură  din  viaţa  noastră  bisericească. 

Rezonarea  aceea,  că  protopopilor  li-s’ar  puteâ  da  organe 
•de  control  numai  persoane  de  o  treaptă  ierarhică  cel  puţin 
egală  cu  ei,  este  greşită,  —  pentrucă,  în  acest  caz,  ar  trebuî, 
-ceeace  este  imposibil  şi  nepracticabil,  ca  numai  Episcopii 
să-i  poată  controlâ  pe  protopopii  de  provinţă,  iar  un  asesor- 
referent  consistorial  de  pildă,  nu,  dacă  nu  e  protopop  sau  chiar 
•cu  aceeaşi  vechime  în  rangul  de  protopop.  Şi  atunci  proto¬ 
popii  de  provincie  ar  rămânea  şi  pe  mai  departe,  din  rezoane 
Ierarhice  falş  înţelese,  tot  necontrolaţi.  Dar  în  aceeaşi  vreme 
se  admite  la  noi,  ca  bunăoară  un  protopop  de  provincie,  care 
este  subaltern  de  oficiu  în  raport  cu  asesorii-referenţi  consisto¬ 
riali,  să  poată  controlâ  în  numele  sinodului  eparhial  pe  un 
protopop  şi  asesor-referent  din  gremiu,  şi  chiar  să  conlucre  la 
acel  control  şi  membri  mireni  ai  comisiunei  sinodale  de 
control. 

Eu  subscriu  şi  primesc  de  bună  practica  de  control  din 
partea  sinodului  eparhial,  şi  cer,  prin  urmare,  ca  şi  faţă  de 
protopopii  de  provincie  sâ  se  inactiveze  acelaş  control  din 
partea  Consistorului,  cu  aceea  deosebire,  ca  în  materii  de  cul¬ 
tură,  şcoală,  avere  şi  socoţi  să  poată  fi  controlaţi  şi  de  mireni 
delegaţi  ai  Consistorului  eparhial. 

Dacă  un  diacon  poate  vorbi  şi  chiar  votâ  intr’un  sinod 
ecumenic  tocmai  şi  în  chestiuni  de  dogme,  dacă  este  dele¬ 
gatul  cutărui  episcop,  atunci,  întreb  eu:  De  ce,  în  chestiuni 
administrative,  deci  mai  puţin  delicate  decât  cele  dogmatice, 
nu  ar  puteâ  chiar  un  simplu  preot  să  figureze  ca  organ  de 
control  al  Consistorului,  întrucât  acel  organ  ar  aveâ  aptitudini 
speciale  ? 

Ne  trebue  numai  o  simplă  desbrăcare  de  preocupări  —  aş 
adauge:  şi  de  concepţia  ne-ortodoxă,  după  cari  sfetnicii  epis¬ 
copului  ar  fi  protopopii  de  provincie  —  şi  atunci  vom  vedeâ  dar 
şi  vom  deslegă  uşor  şi  misiunea  controlului  întrerupt  tocmai 
Ia  protopopiat. 

Chestiunea  controlului  nu  se  epuisează  însă  cu  atâta, 
când  e  vorba  de  buna  îndrumare  a  vieţii  bisericeşti  şi  mai  ales 
de  buna  chivernisire  a  averilor  bisericeşti!  Iată:  cum  şi  de  ce. 

Până  la  1901  in  eparhia  noastră  a  Aradului  sistemul  de 
socoteli  bisericeşti  eră  prea  simplist  şi  insuficient.  Atunci  s’a 
introdus  instrucţiunea  epitropească  Nr.  8591/901,  cu  începere 
deia  1  Ianuarie  1902. 

Nevoia  unei  bune  şi  conşlientioase  chivernisiri  a  averilor 
bisericeşti -şcolare  şi  fundationale  mai  cu  seamă  în  comunele 
bisericeşti,  eră  foarte  mare.  Prin  parohii,  se  risipeau  multe 
averi  de  aceste,  ori  pentru  nepriceperea  de  a  chivernisi  şi 
conduce  socoteli,  ori  din  lipsa  de  conştiinţă  a  organelor  epi- 
tropeşti  parohiale,  precum  şi  din  lipsa  unui  control  efectiv  din 
partea  protopopilor  tractuali  şi  din  a  Consistorului  eparhial. 

Drept  itustrare,  voiu  citâ,  fără  a  spune  nume  de  persoane 
câteva  cazuri  invocate  în  raportul  oficial  al  exactorului  diece¬ 
zan  de  atunci  înregistrat  la  Consistor  sub  Nr.  891/1904. 

In  comuna  fruntaşă  N.  interesele  după  capitale  bisericeşti 
alocate  la  cassa  de  păstrare,  ani  de-a  rândul  n’au  fost  perei - 
piate  nicăiri,  nici  în  jurnalele  de  cassă  nici  îii  raţiociniile  apro¬ 
bate.  Dacă  exactorul  nu  făceâ  lichidarea,  interesele  de  605  cor, 
04  fii.  erau  perdute  pentru  biserică.  Tot  în  aceea  comună,  epi- 
tropul  cultual  V.  C.  nu  dăduse  următorului  său  în  slujbă  657  cor. 

In  comuna  fruntaşe  C.,  taxele  de  clopote,  prapori  şi  ri- 
pizi,  cari  se  plăteau  in  bani  gata  regulat  înainte  de  înmormân¬ 
tare,  între  anii  1896—99  nu  au  fost  jurnaiizaji  şi  trecuţi  în  so- 
coţi,  în  sumă  de  peste  577  cor.  Alte  percepţiuni,  de  asemenea 
nu  au  fost  introduse  nicăiri,  aşa  că  epitropul  a  fost  judecat  să 
restitue  3904  cor.  bisericii,  iar  în  vreme  ce  exactorul  diecezan 
făceâ  lichidarea,  preotul  locului  şi-a  transcris  averea  pe  rudenii 
şi  apoi  a  răposat. 

In  comuna  A.  din  Bănat,  Ia  epitropul  rămăsese  când  a 

murit  (in  1898)  suma  de  1070  cor.,  averea  s’a  transcris  pe  mi¬ 
nori  ;  ia  desbaterea  lăsământului  nu  s’a  aflat  cine  să  reclame 
restituirea  averii  bisericii,  care  nu  se  restituise  nici  până 
în  1904. 

Şi  aşă  mai  departe...  In  lipsă  de. un  control  prin  organe 
speciale,  averile  bisericilor  noastre  cădeau  pradă.  Nu  mai  citez 
şi  celelalte  date  dureroase  din  acel  raport  despre  administrarea 
—  mai  bine  zis:  ruinarea  —  averilor  bisericeşti  din  parohii,  ci 
mă  restrâng  la  concluzia  raportului:  «averile  bisericeşti,  şcolare 
şi  fundaţionale,  pe  lângă  chivernisirea  de  până  aci,  sunt  expuse 
pericolului  de  a  perl  cu  totul ».  Şi,  pe  deasupra,  organele  mai 
de  seamă  din  provinţă  —  aşă  glăsueşte  acelaş  raport  —  ve¬ 
deau  cu  ochi  răi  pe  exactorul  diecezan,  care  scotoceâ  după  ase¬ 
menea  disordini  şi  căută  să  le  aducă  în  rând.  Iar  exactoratul 
care  ar  fi  fost  atât  de  folositor  pentru  salvarea  averilor  paro¬ 
hiale  şi  pentru  ridicarea  moralului  administraţiei  noastre,  a  tre¬ 
buit  să  înceteze  după  o  activitate  de  10  ani  (1902 — 1912). 

Cui  prodest? 

Din  vremea  mai  apropiată  de  noi  încă  s’ar  puteâ  evită  ca¬ 
zuri  de  gravă  recidivă  de  acelaş  fel  cu  chivernisirea  averilor 
parohiale,  dela  încetarea  exactoratului  diecezan  încoaci. 

Chestiunea  aceasta  a  fost  sulevată  în  deosebite  rânduri  şt 
in  Sinodul  eparhial.  S’a  constatat  cifra  mare  de  comune,  cari 
sunt  în  restanţă  de  mulţi-mulţi  ani  de  zile  cu  socotelile  bise¬ 
riceşti,  culturale  şi  fundaţionale.  De  pildă,  într’un  raport  special 
al  senatului  epitropesc  cătră  Sinodul  eparhial  din  1921  se 
constată  un  foarte  mare  număr  de  socoteli  '  parohiale  —  chiar 
şi  protopopeşti  —  restante.  De  aceea,  Sinodul  eparhial,  prin 
concluzul  Nr.  35/922  reclamă  măsurile  «legale»  ale  Consisto- 
rului  pentru  a  face  să  intre  acele  socoteli,  spre  a  fi  censurate. 

1  Într’un  singur  protopopiat,  cum  ştiu,  erau  Iu  anul  trecut  socoteli 
parohiale,  restante  dintre  1002—1918,  peste  1600.  Dacă  s’ar  fi  pă¬ 
strat  funcţia  de  exactoT  diecezan,  n’am  sta  In  faţa  acestei  anomalii.  Iar 
dacă  stăm  în  faţa  ei,  cei  competenţi  întrebe-se :  Dacă  ar  intră  acele  cocoteli 
deodată  la  Consistor,  pe  lângă  socotelile  cari  intră  în  regulă,  cine  şi  cum  şl 
când  le-ar  cenzură,  dacă  nu  se  vor  luă  măsuri  speciale  pentru  rezolvirea 
acestei  chestiuni  printr’nn  referent  special,  care  trebue  căutat  şi  aplicat 
numai  pentru  acest  lucru! 

Consistorul,  ca  senat  epitropesc,  —  după  încetarea  exac- 
toratului  se  restrângi  Ia  a  censurâ  şi  aprobă  numai  prelimina- 
rele  şi  socotelile,  cari  i  se  înaintează.  Aşâ  însă  nu  e  bine,  ci 
Consistorul  trebue  să-şi  aibă  pe  lângă  referentul  censor  al  so¬ 
cotelilor  ce  intră,  încă  şi  un  exactor,  care  să  meargă  şi  ia 
faţa  locului  acolo,  unde  sunt  scăderi  de  această  natură. 
b)  De  aceea  propun: 

a)  să  se  restabilească  exactoratul  diecezan  în  condiţiile 
de  organ  de  control  faptic,  nu  numai  pentru  parohii  ci  şi  pentru 
protopopiate ; 

/î)  exactorul  diecezan  să  fie  organ  permanent  al  senatului 
epitroposc,  pe  lângă  referentul  socotelilor  prezentate  Ia  Con- 
sistor  şi  să  aibă  de  a  merge  la  control  acolo  unde  va  fi  exmis 
de  senatul  epitropesc,  precum  şi  acolo  unde  se  va  convinge 
dânsul  că  e  necesar  să  meargă  din  propria  sa  iniţiativă; 

y)  dotaţia  şi  situaţia  exactorului  să  fie  similară  cu  cele  ale 
unui  asesor- referent  epitropesc; 

d)  pe  lângă  dotaţia  regulată  a  exactorului,  să  se  asigure 
aceluia  un  oarecare  procent  după  sumele  ce  le  va  fi  găsit  ca 
rău  administrate,  iar  sumele  aceste  —  drept  pedeapsă  pentru 
chivernisitorii  răi  —  să  fie  judecate  în  sarcina  acelor  chivernisitori. 
Fără  de  asemenea  măsuri  pentru  inactivarea  unui  control 
pe  toată  linia  vieţii  noastre  administrative  nu  vom  puteâ  salvă 
nici  buna  reputaţie  administrativă  a  autorităţii  diecezane,  nu 
vom  puteâ  asigură  nici  bunul  meVs  al  administraţiei  eparhiale 
în  totalitatea  ei,  şi  nici  măcar  averile  bisericeşti,  şcolare  şi  fun- 
daţionale  ale  bisericilor  noastre  parohiale. 

11.  O  concepţie  greşită  despre  administraţia  bi¬ 
sericească. 

1.  Felul  de  concepţie  şi  activitate  a  administraţiei  noastre 
bisericeşti  încă  cere  câteva  caracterizări. 

Administraţia  noastră  bisericească,  cum  spuneam  la  în¬ 
ceput,  nu  cuprinde  în  sine  misiunea  didactică  şi  sfinţitoare  a 
bisericii,  decât  numai  într’o  foarte  minimală  măsură.  Ci  cu¬ 
prinsul  ei  îl  dau  actele  de  regim  sau  cârmuire  în  chestiuni 
administrative  bisericeşti,  şcolare  şi  epitropeşti. 

Cu  senatele  şcolar  şi  epitropesc  suntem  în  curat  ce  mi¬ 
siune  au  şi  ce  activitate  desvoltă. 

Senatul  bisericesc,  care  trebue  să  fie  expresiunea  cea  mai 
fidelă  şi  mai  pregnantă  a  vieţii  noastre  bisericeşti  în  sensul  ei 
specific,  —  iată  ce  sferă  de  agende  are  la  noi,  la  Consistorul 
din  Arad.  Luăm  de  pildă  anul  1916. 

In  acest  an,  senatul  bisericesc  avea  1768  esibite.  Chestiu¬ 
nile  din  acele  acte  au  fost  rezolvite  dupăcum  urmează: 

1294  esibite  pe  cale  prezidială,  deci  fără  de  şedinţă  con¬ 
sistorială,  fiind  ele  In  stadiul  de  întregirea  actelor;  şi  numai  in 
474  cazuri  s’au  adus  hotărâri  consistoriale,  deci  chestiuni  de 
fond  sau  de  «merit». 

Să  sortăm  acum  acele  hotărâri  consistoriale  ale  senatului 
bisericesc  dela  1916,  mai  ales  că,  atât  mai  nainte  vreme,  cât  şi 
de  atunci  încoaci,  ogaşul  a  fost  acelaş  şi  deosebire  de  concepţie 


nu  va  fi  fost  nici  in  trecut,  nici  de  atunci  încoaci. 

1  n 

Iată  specificarea  concluzelor: 

măsuri  pentru  alegere  de  capelani  şi  preoţi  în  parohii .  .  66 

măsuri  pentru  provederea  parohiilor  cu  administratori  .  .  45 

dispoziţii  în  cazuri  de  moarte  ori  deficienţa  preoţilor  .  .  33 

dispoziţii  In  procese  disciplinare  ale  preoţilor . 39 

chestiuni  de  ale  clericilor  dela  institut  .  .  ...  .  .  .  18 

alte  chestii  dela  seminar:  zidire,  studiu,  ferii,  salarul  profe¬ 
sorilor  . .  15 

dotaţia  protopopilor . .  2 

zidire  de  biserică .  1 

ajutoare  pentru  biserici . 4 

costumul  preoţesc . .  2 

certe  în  jurul  beneficiilor  preoţeşti  (cortel,  congruă,  scum¬ 
pete,  bir) . .  23 

arândarea  sesiilor  parohiale . 68 

chestii  ale  fondului  preoţesc:  ajutoare,  datorii . 74 

chestii  matrimoniale  {divorţuri  etc.) . 22 

cvalificarea  preoţilor .  1 

chestii  constituţionale  (listele  sinod,  parohiale,  restaurări  în 

parohii,  strămutarea  preoţilor) . 14 

concubinaj  şi  sectarism . 2 

procese  pentru  datorii  bisericeşti  şi  datorii  şterse ....  4 

in  chestia  oficiilor  parohiale . 8 

date  statistice  bisericeşti  şi  rapoarte . 3 

in  chestii  de  rit  (certe  pentru  venite  dela  liturghie,  ajutor 

cantora),  parastas) . 6 

testamentul  unui  protopop . .  .  1 

recomandarea  predicilor  «Mângâiaţi  poporul» . 1 

de  ale  războiului  (preoţi  militari,  refugiaţi,  soldaţi,  soţii  de 
soldaţi,  internări) . 22 


Din  acest  tablou  despre  hotărâri  bisericeşti  se  vede:  ce 
puţine  preocupaţii,  cu  adevărat  bisericeşti,  dau  tonul  in  lucră¬ 
rile  unuia  din  cele  mai  «bisericeşti»  senate  ale  Consistorului. 
Tabloul  acesta  ne  dă  dovadă,  că  administraţia  dela  senatele 
«bisericeşti»  nu  are  nici  o  preocupare  pentru  misiunea  didac¬ 
tică  a  bisericii,  iar  in  partea  misiunei  sfinţitoare  a  aceleia  se 
mărgineşte  exclusiv  la  chestiuni  tehnice  (renovări,  zidiri  de  bi¬ 
serici  etc).  Un  singur  element  didactic  este:  recomandarea  pre¬ 
dicilor  părintelui  protopop  de  atunci  Dr.  I.  Lupaş  şi  soţii: 
«Mângâiaţi  poporul».  Încolo,  curat  numai  chestii  de  admini¬ 
straţie  sterilă. 

Cu  această  administraţie,  evident,  nu  vom  puteâ  pune  Bi¬ 
serica  In  ogaşele  spirituale;  nu,  deoarece,  in  această  privinţă, 
lipseşte  cu  desăvârşire  munca  de  iniţiativă  a  episcopatului  În¬ 
tocmai  ca  şi  aceea  a  Consistoarelor. 

Lipseşte  acţiunea  de  iniţiativă,  din  pricina  că  —  dupăcum 
am  văzut  —  această  bună  lege  bisericească,  care  este  Statutul 
Organic  şi  care  îşi  are  deschise  portiţe  constituţionale  şi  înspre 
terenul  de  activitate  didactică  şi  sfinţitoare,  nu  am  ştiut-o  prac¬ 
tică,  pentrucă  nu  am  pătruns  pe  deplin  în  intenţiile  acelor  «por¬ 
tiţe  deschise»  In  Constituţie,  despre  cari  am  vorbit. 

Şi  tocmai  de  aceea,  când  agendele  materiale  in  special 
financiare  ale  fondului  preoţesc,  ieşeau  Ia  suprafaţă  din  intenţii 
de  bună  gospodărie  materială,  —  s’a  găsit  expedientul,  încă  pe 
la  1909,  pentru  a  se  alege  un  referent  al  acelui  fond;  au  rămas 
însă  în  împărăginire :  problemele  de  natură  didactică  şi  sfinţi¬ 
toare  ale  bisericii,  problema  păstoririi,  problema  fixată  în  în¬ 
suşi  Statutul  Organic  de  a  remedia  viaţa  religioasă-morală. 

Este  de  tot  logic  şi  e  numai  o  consecinţă  fatală  că  s’a 
ajuns  la  acest  sfârşit,  şi  ia  altul  nu  se  puteâ  ajunge  de  fel.  Nu, 
pentrucă  —  precum  este  prea  adevărat  —  în  centrul  episcopiei 
n’am  avut,  de  o  parte,  oameni  cu  cultură  teologică  şi  cu  înţe¬ 
legere  superioară  pentru  lucrările  lui  Dumnezeu  In  biserică,  şi 
pentrucă,  de  altă  parte,  activitatea  centrelor  noastre  ierarhice 

—  între  asemenea  împrejurări  şi  lipsiţi  de  mijloacele  materiale 
a  fost  pururea  determinată,  nu  de  impulsurile  cari  trebuiau  să 
se  fi  trezit  lâ  guvernul  diecezan,  ci  de  provinţă  şi  de  esibitele 

—  piânsori,  cereri  şi  rapoarte  —  venite  din  afară. 

Astfel,  am  avut,  de  pildă  sub  durata  răsboiului,  un  caz 
caracteristic:  Preoţii  din  Arad,  în  frunte  cu  actualul  Prea  Sfinţit 
dela  Oradea-mare,  se  angajează  benevol  să  cerceteze  spitalele 
cu  soldaţi  români  răniţi.  Şi  nu  ni-s’a  încuviinţat  acest  lucru, 
fiindcă  la  Consistor  nu  sosise  din  nici  o  parte  până  atunci  o 
recercare  —  un  «exhibit». 

Servească  toate  aceste  fapte  şi  împrejurări  ca  tot  atâtea 
motive  şi  îndemnuri,  pentrucă  organele  în  drept  ale  Bisericii 
noastre  să  caute  cărările  ce  duc  cătră  spiritualizarea  concepţiilor 
noastre  despre  misiunea  bisericii  şi  despre  administraţia  bise¬ 
ricească,  servească  drept  îndemn  pentru  complectarea  apara¬ 
tului  actual  administrativ  cu  oficii,  cari  să  răspundă  îngrijirilor, 
pentru  satisfacerea  misiunii  de  căpetenie  —  didactice  şi  sfinţi- 
toare  —  a  Bisericii  şi  pentru  o  altă  recrutare  a  slujitorilor  ad¬ 
ministraţiei  din  centrele  noastre  administrative  bisericeşti  1 

2.  După  felul  incompiect  ca  oficii  bisericeşti  şi  cu  o  ac¬ 
tivitate  redusă  numai  Ia  chestiuni  de  administraţie  curentă  de 
hârtii  şi  cu  insuficienţă  de  personal  corăspunzător  misiunei 
Bisericii,  centrele  noastre  bisericeşti  au  mai  căzut  şi  într’un 
alt  mare  rău:  în  birocratism,  sau  slujba  «meselor»  verzi. 

Cineva  eră  bun  slujbaş,  dacă-şi  mântuiâ  exhibitele  de  pe 
masa  de  scris  şî  să  fie  în  aşteptarea  altora,  nouă. 

Eu  nu  fac  recriminări  personale,  ci  numai  constatări  obiec¬ 
tive,  cum  ni-a  fost  concepţia  şi  cum  s’a  petrecut  lucrurile. 

Atunci,  ce  deosebire  este  —  căci  trebue  să  fie  o  deose¬ 
bire  —  între  administraţia  bisericească  şi  între  administraţia 
politică  sau  îndrumarea  unui  institut  comercial  ori  economic?! 

Birocratizarea  aceasta  este  directa  negaţie  a  apostoliei, 
care  trebue  să  se  afirme  în  viaţa  bisericii  chiar  şi  în  cuprinsul 
actelor  de  regim  constituţional. 

Ni  s’au  sporit  «agendele»  administrative?  Admit!  Dar 
atunci  sporească-se  şi  personalul  de  serviciu. 

Când  Sf.  Apostoli  li-se  sporiseră  «agendele»,  intre  cari 
erau  şi  agapele  sau  ospeţele  creştineşti  ale  îngrijirii  de  cei  să¬ 
raci  —  cu  cari  agape  eră  împreunată  in  prealabil  şi  cumine¬ 
carea  credincioşilor  —  sf  Apostoli  au  rezonat  astfel :  «Nu  este 
cu  plăcere  nouă,  ca  lăsând  cuvântul  lui  Dumnezeu,  să  slugim 
meselor.  Iar  noi  —  continuă  sf.  Apostoli  —  întru  rugăciune  şi 
întru  slujba  cuvântului  ne  vom  zăbovi»  (Fapt,  Ap.  VI  2  şi  4). 
Şi  imediat  s’au  ales  cei  şapte  diaconi. 

Procedura  aceasta  şi  mai  ales  motivarea  are  un  tâlc  şi  o 
semnificaţie  îndatoritoare  până  şi  azi  în  Biserică.  In  Biserică, 
adecă  nu  e  îngăduit  să  se  neglige  elementul  didactic  (slujba 
cuvântului)  şi  cel  sfinţitor  (rugăciunea  şi  toate  celelalte  mij¬ 
loace  de  sfinţire). 

De  aceea,  întemeiat  şi  pe  această  poruncă  apostolică, 
precum  şi  pe  scăderile,  cu  cari  ne-am  interpretat  şi  practicat 
buna  noastră  lege  bisericească  de  până  ari,  ceream,  mai  la  în¬ 
ceput,  complectarea  aparatului  administrativ  cu  oficii  corăs- 
punzătoare  misiunei  specifice  —  didactică  şi  sfinţitoare  —  a 
Bisericii. 

Introdus  odată  acest  element  în  cadrele  organizaţiei  noa¬ 
stre  bisericeşti,  funcţionarea  aparatului  nostru  administrativ  îşi 
va  primi  echilibrul  cuvenit,  şi  ca  organizaţie  precum  şi  ca  fel 
de  afirmare.  Atunci,  sperăm,  birocratismul  de  azi  îşi  va  con¬ 
sumă  energiile  într’un  mod  mai  folositor  pentru  Biserică,  pri¬ 
vită  ca  instituţiune  precum  şi  ca  şi  colectivitate  de  suflete,  cari 
şi  ele  îşi  au  în  legătură  cu  Biserica  aşteptările  lor  fireşti  pe  cari 
dacă  nu  le  satisfacem  noi,  caută  să  şi  le  satisfacă  la  secte. 

Dar  birocratismul  acesta,  păgubitor  în  efectele  sale,  îşi 
are  şi  el  o  explicaţie  firească,  în  multiplicitatea  chestiunilor  ce 
se  acumulează  azi  în  era  administraţiei  prin  «scrisori»  şi  nu 
prin  «cuvântul  lui  Dumnezeu  propovăduit  dela  suflet  la  suflet». 
Sporirea  lucrurilor  administrative  implică  în  sine  pornirea  fi¬ 
rească  de  a  ţi  le  luâ  de  pe  cap,  cum  numai  poţi.  De  aci 

vine,  că  şi  dela  Consistor,  în  jos  cătră  organele  sale  subal¬ 
terne.  dar  şi  din  partea  acestora  cătră  Consistor,  merg  prea 
multe  scrisori  necomplecte,  cari  cer  o  adjustare  oarecare. 

Nu  se  poate  contestă  nici  aceea,  că  de  pildă  unele  oficii 
protopopeşti,  în  loc  de  o  adjustare  cuvenită  a  chestiunilor  ce 
le  trimit  Ia  Consistor,  se  mărginesc  la  simpla  trimitere  a  ace¬ 
lora  la  Consistor.  Atari  oficii  protopopeşti  fac  Consistorului 
numai  un  simplu  serviciu  postai  care  are  desavantajul  dublu : 
că  atari  chestii  ajung  Ia  centru  mai  târziu  decât  ce  ar  ajunge 
dela  mâna  jălbitorilor  ori  dela  a  celor  ce  au  cereri  de  făcut 
cătră  Consistor,  apoi,  că  asemenea  trimiteri  la  Consistor  re¬ 
clamă  timp  şi  muncă  —  perdute  înzădar  —  cu  înregistrarea  aici, 
cu  rezolvirea  prin  referenţi,  cu  copiarea  în  cancelarie,  cu  expe- 
diarea  de  acolo  la  protopopiat;  cu  altă  serie  de  înregistrare,  refe- 
radă  şi  expediţie  dela  protopopiat  Ia  respectivul  oficiu  parohial. 

Nu  eră  oare  mai  bine  ca  asemenea  adjustări  să  se  fi  făcut 
dintr’o  dată  şi  în  timp  mai  scurt  şi  cu  cruţare  de  timp  şi  de 
muncă,  la  protopopiate? 

(Urmează.)  Dr.  Gh.  Ciubandu,  asesor  consist.,  Arad. 


"Vicontele  Altoanl 

T  r  u  d  i  t  i  i1. 

% 

ii. 

Am  lăsat  aceste  familii  nenorocite  să  şi  termine  lu¬ 
crul  lor  din  fiecare  zi  şi  ne  am  dus  să  vedem  nu  de¬ 
parte  de  oraş  pe  alţi  lucrători  condamnaţi  să  lucreze  în 
fundul  pământului  pentru  ca  să  scoată  de  acolo  com¬ 
bustibil  pentru  sobele  noastre  şi  principalul  element  al 
industriei. 

A  trebuit  să  coborâm  în  nişte  puţuri  adânci,  să  tre¬ 
cem  prin  galerii  imense  mai  nainte  de  a  ajunge  la  ate¬ 
lierele  subterane,  care  cuprind  mii  de  lucrători  lipsiţi  de 
aer  şi  de  dulcea  lumină  a  soarelui.  Am  vorbit  cu  mulţi 
dintre  ei.  Nu  se  plângeau;  ci  erau  aproape  mulţumiţi 


1  Vezi  «Revista  Teologică»,  Nr.  5,  anul  XIV. 

că  îşi  pot  câştigă  astfel  sărăcăcioasa  lor  existenţă.  Erau 
fericiţi,  că  pot  vedeâ  soarele  odată  pe  săptămână  şi  că-şi 
petrec  ziua  Domnului  în  desfrâu  şi  beţie.  «Când  vom 
îmbătrâni,  spuneau  ei,  ne  va  primi  spitalul  în  care  vom 
muri  şi  atunci  totul  se  va  sfârşi.» 

Aceste  cuvinte  m'au  întristat  mult.  —  «Ei  cum 
dragii  mei,  le  am  spus,  puteţi  să  vă  lipsiţi  voi  cu  totul 
de  hrana  sufletească,  care  v’ar  mângâia  în  necazurile 
voastre  şi  v’ar  sprijini  în  lucrările  voastre  penibile?  Nu 
vi  s’a  arătat  la  începutul  carierei  voastre  împlinită  numai 
în  umbră,  aceâ  zi  curată  şi  strălucitoare  rază  de  fericire 
supremă,  pe  care  o  aşteaptă  toţi  urgisiţii  vieţei,  toţi  cei 
săraci  şi  întristaţi,  atunci  când  ei  şi-au  purtat  toate  ne¬ 
cazurile  cu  răbdare  şi  curaj!?  O,  dragii  mei,  amin- 
tiţi-vă  de  Dumnezeul  copilăriei  voastre!  Gândiţi-vă  că 
înaintea  Lui,  voi  sunteţi  egali  cu  aceşti  oameni,  care 
au  avut  parte  de  ranguri,  putere  şi  bogăţie.  Soartea 
lor  vi  se  pare  fericită  şi  de  dorit,  dar  gândiţi-vă,  că  este 
o  altă  viaţă,  unde  nimenea  nu-şi  va  duce  nici  aurul  său, 
nici  pământurile  sale  şi  nici  vre-una  din  toate  deşertă: 
ciunile  omeneşti. 

Acolo  e  fericire  fără  de  sfârşit,  aşteaptă  numai  pe 
oamenii  bogaţi  în  credinţă,  în  milă,  răbdare,  suferinţă 
şi  nevoi.  Dacă  n’ar  fi  astfel,  Dumnezeu  ar  mai  fi  drept  ? 
Şi  El  e  dreptatea  infinită.  Dragii  rnei,  vă  rog  cugetaţi 
la  aceste  cuvinte.  Ele  să  vă  înalţe  sufletele,  să  vă  dea 
demnitatea  de  fii  a!  lui  Dumnezeu  şi  să  vă  facă  să  pri¬ 
viţi  munca  voastră  aspră  şi  neîntreruptă,  ca  o  ispăşire 
sfântă.  In  adâncimile  acestui  pământ  —  dat  omului  ca 
el  să-şi  scoată  hrana  sa  întru  sudoarea  frunţii,  voi  să 
adoraţi  voinţa  suverană  a  Providenţei.  Aduceţi  laude 
Domnului  şi  încurajaţi- vă  unii  pe  alţii,  ca  să  puteţi  ter¬ 
mină  cu  bine  călătoria  voastră  tristă  de  aci  de  pe  pă¬ 
mânt  şi  să  suspinaţi  după  aceâ  zi  mult  dorită  de  ade¬ 
văratul  creştin,  în  care  sufletul  vostru  va  pluti  în  fru¬ 
museţile  veşniciei!» 

Aceşti  nenorociţi,  păreau  mai  mult  miraţi  decât 
mişcaţi  de  această  vorbire  neobişnuită  lor;  căci  demult 
uitaseră  —  şi  poate  că  niciodată  n’au  ştiut  —  care  eră 

demnitatea  sublimă  a  omului  după  renaşterea  sa  prin 
lisus  Hristos.  Mulţi  mi  au  arătat  dorinţa  de  a  ti  instruiţi 
în  adevărurile  aşâ  de  mângâietoare,  pe  care  eu  le  rea¬ 
duceam  în  memoria  lor.  Episcopul  desigur  că  nu  va 
uită  să  le  trimită  un  lucrător  al  Evangheliei. 

—  «Cât  am  fi  noi  de  fericiţi,  spuneau  ei,  să  credem 
toate  aceste  lucruri  şi  să  sperăm  la  o  aşâ  de  frumoasă 
răsplată,  pentru  un  sacrificiu  aşâ  de  mic.  Dumnezeu  ne 
cere  puţin,  şi  dacă  El  ne  primeşte  în  împărăţia  Sa,  bu¬ 
nătatea  Sa  nu  se  aseamănă  cu  a  oamenilor;  căci  aceştia 
ne  fac  să  lucrăm  pentru  ei  şi  ne  plătesc  cât  pot  mai 
puţin ;  în  timp  ce  Dumnezeu  n’are  nevoe  de  noi  şi  vrea 
să  ne  răsplătească  cu  bogăţiile  veşnice,  în  dar!» 

—  Da  copii  mei,  le-am  zis,  da,  aşâ  e.  Bunătatea 
lui  Dumnezeu  întrece  mărinimia  oamenilor,  după  cum 
Creatorul  întrece  creatura  decăzută.  Pentru  voi  a  spus 
Mântuitorul:  «Fericiţi  cei  ce  suferă  că  aceia  vor  fi  mân¬ 
tuiţi».  Şi  în  numele  Său  adaog:  «Fericiţi  cei  lipsiţi  de 
lumina  pământească,  căci  aceia  se  vor  bucură  de  lumina 
veşnică  în  cer!» 

* 

#  * 

Am  părăsit  apoi  aceste  locuri  triste  subterane.  Vă¬ 
zând  lumina  zilei  şi  respirând  un  aer  curat  în  pieptul 
meu  apăsat,  n’am  putut  să  mă  împiedec  de  a  nu  mă 
gândi  la  aceşti  oameni  urziţi  de  organizaţia  socială  să 
fie  lipsiţi  de  ceia  ce  natura  a  dat  din  belşug  la  toate 
fiinţele  omeneşti. 

Ce  soartă  înspăimântătoare,  îmi  spuneam  eu,  este 
acolo,  unde  nu  se  află  gândirea  religioasă,  care  să  în¬ 
tărească,  să  mângâie  şi  să  aline.  Dacă  n’ar  pătrunde 
în  inimile  acestor  nenorociţi  speranţa  unei  vieţi  viitoare 
şi  a  unei  fericiri,  pe  care  o  putem  câştigă  cu  ajutorul 
răbdărei  creştine,  atunci  nu  ne-am  mira  să-i  vedem  într’o 
bună  zi  ridicându-se  şi  înarmându-se  contra  acelora, 
care  nu  le  vor  părea  decât  ca  nişte  asupritori  aspri  şi 
lacomi1. 

1  Aceste  cuvinte  au  fost  scrise  cu  mult  înaintea  răsboiului  mondial, 
care  le-a  confirmat  deplin.  (N.  tr.) 

Unde  există  vreo  societate,  în  care  lucrătorii  să  fie 
înfrânaţi  numai  prin  teama  de  pedeapsă!?  In  zadar  li 
s’ar  dovedi,  că  inegalitatea  condiţiunilor  sociale  e  ne¬ 
cesară  îa  progres  şi  la  desvoltarea  civilizaţiei  şi  indu¬ 
striei  ;  că  o  împărţire  egală  a  bunurilor  ar  aduce  repede 
o  mai  grozavă  inegalitate  şi  o  mai  mare  mizerie !  Puţin 
i-ar  interesă  arătarea  acestor  adevăruri.  Ei  ar  voi,  la 
rândul  lor,  să  se  bucure  măcar  pentru  câteva  momente 
de  o  stare  mai  bună.  Pământul  şi  toate  bunurile  nu  ar 
fi  atunci  decât  o  pradă  enormă,  răpită  mai  întâiu  de 
hoardele  celor  înfometaţi  şi  mai  pe  urmă  ar  deveni  d;n 
nou  partea  celor  mai  tari  şi  mai  iscusiţi.  Sclăvia  se  va 
renaşte  ca  singura  garanţie  a  nouei  stări  sociale  şi 
lumea  ar  fi  iarăşi  ceia  ce  eră  înainte  de  venirea  Mân¬ 
tuitorului. 

O,  puternici  ai  pământului,  bogaţii  şi  fericiţii  vea¬ 
cului  !  Dacă  voi  doriţi  să  vă  păstraţi  autoritatea  voastră, 
bogăţiile  şi  odihna  voastră,  lăsaţi  cel  puţin  acelor  ne¬ 
norociţi  dragostea  şi  speranţa  împărăţiei  lui  Hristos. 
Nu  le  răpiţi  această  credinţă.  Fiţi  de  asemenea  miloşi ! 
Interesul  vostru  este  aci  de  acord  cu  credinţa.  Reli- 
giunea  este  scutul  vostru  cel  mai  bun.  Ea  este  singura 
voastră  scăpare.  Ce  lucru  minunat  1  Religia,  care  apără 
pe  cei  săraci,  este  totuşi  şi  cea  mai  puternică  apărare 
a  celor  bogaţi ! _ 


Tot  cugetând  astfel  cu  conducătorul  meu,  am  ajuns 
în  oraş  la  ora  când  lucrătorii  se  întorc  în  locaşurile  lor 
mizerabile. 

Am  dorit  să  revedem  familiile,  ce  le  vizitasem  de 
dimineaţă.  Binefacerile  episcopului  răspândiseră  puţină 
bucurie  printre  aceşti  nenorociţi.  Ele  ajutaseră  întru 
câtva  la  hrana  lor  sărăcăcioasă.  Le-am  spus  cuvinte 
de  mângâiere  şi  speranţă  şi  le-am  adăogat  sfatul, 
să  se  îngrijească  de  instrucţia  copiilor  lor,  dându  le 
exemple  frumoase  mai  cu  seamă  în  Dumineci  şi  săr¬ 
bători. 

—  Dar,  au  răspuns  ei,  copii  noştri  trebue  să  lu¬ 
creze  şi  ei  pentru  a  ne  ajută  să-i  hrănim  şi  apoi  Du¬ 
mineca  se  cade  să  ne  veselim  şf  noi  puţin. 

—  Dragii  mei,  le- am  spus,  dacă  voiţi  ca  copii  voştri 
să  iasă  din  starea  mizerabilă  în  care  sunteţi  voi  şi  ca 
ei  să  fie  în  viitor  ajutorul  vostru,  nu  le  slăbiţi  manile 
cu  o  muncă  timpurie.  Mai  bine  încredinţaţi  i  sufletelor 
caritabile  şi  pioase,  care  vi-i  cer  şi  cari  vor  şti  să  i  hră¬ 
nească.  De  altfel,  ceea  ce  cheltuesc  cei  mai  mulţi  dintre 
voi  Dumineca,  în  beţii  şi  desfrâu,  face  mai  mult  decât 
câştigul  acestor  sărmani  copii.  In  ameţeala  unei  beţii 
stupide,  voi  pierdeţi  hrana  copiilor  voştri,  puterile  lor 
şi  chiar  viaţa  lor,  pe  lângă  sănătatea  şi  inteligenţa 
voastră. 

—  Dragii  mei!  Vă  conjur,  petreceţi  cu  sfinţenie 
ziua  Duminecei,  ascultaţi  cuvântul  Domnului,  lumina- 
ţi-vă  cu  lumina  Sa  veşnică,  reaprindeţi  energia  voastră 
stinsă  şi  gândiţi-vă  că  puteţi  să  vă  faceţi  bineplăcuţi  lui 
Dumnezeu,  cei  mai  deaproape  moştenitori  ai  împărăţiei 
Sale  ! . . . . 

I-am  înfăţişat  apoi  episcopului  spectacolul  trist,  ce 
l-am  văzut  în  timpul  acestei  zile. 

—  Ei  bine,  fiul  meu,  mi-a  răspuns  el,  nu  pe  drep¬ 
tate  ţi-am  spus  eu,  că  în  sânul  bogăţiei  celor  mai  fru¬ 
moase  oraşe,  este  un  vierme  ce  o  roade  şi  o  ameninţă? 
Cea  mai  mare  parte  din  oameni  nu-J  ştiu,  sau  se  fac 
că  nu-1  ştiu,  pentru  a  nu  fi  tulburaţi  m  plăcerile  lor. 
Dar  noi,  dragul  meu,  trebue  să  sondăm  adâncimea  răului 
şi  să  ne  sforţăm  să-l  vindecăm.  Precum  bine  ai  spus 
acestor  nenorociţi,  singura  scăpare  este  în  religiunea 
noastră,  care  este  cu  totul  socială.  Să  lucrăm  deci  spre 
a  o  face  cunoscută  tuturor;  căci  toţi:  şi  săraci  şi  bo¬ 
gaţi,  are  deopotrivă  nevoe  de  ea. 

Nenorociţii,  deci  n’au  adevăraţi  protectori  decât  pe 
slujitorii  Dumnezeului  celui  bun  şi  inimile  pioase,  care 
văd  în  fiecare  sărac  un  prietin  al  Mântuitorului  şi  un 
frate,  pe  care  trebue  să  1  uşureze.  Numeroase  daruri  se 
primesc  şi  se  împart  în  fiecare  zi;  dar  ele  nu  pot  să 

împlinească  nevoile  imense,  ce  cresc  neîncetat,  prin  în¬ 
mulţirea  cauzelor,  care  fac  să  se  nască  şi  să  dăinuiască 
mizeria.  Episcopul  nostru  le  vede. cu  durere  şi  inima 
sa  plină  de  dragoste  caută  să  depărteze  răul,  stingân- 
du-1  din  rădăcini.  De-ar  puteâ  el  să  lumineze  şi  pe  să¬ 
raci  şi  pe  bogaţi  asupra  intereselor  comune !  De-ar  puteâ 
—  ajutat  de  ce  i  bogaţi  —  să  decidă  pe  cei  săraci  să 
dea  copiilor  lor  o  cultură  creştină,  care  să-i  ridice  din 
starea  lor  de  plâns  şi  să-i  aducă  la  fericire,  printr’o 
muncă  inteligentă,  unită  cu  virtutea!.... 

Traci,  de  Pr.  I.  N.  lonescu. 


Mitropolitul  Şaguna  în  lumină  europeană1. 

«Serbări  mari  au  avut  loc  pe  la  mijlocul  lui  Octomvrîe  Ia 
Sibiiu  in  Transilvania,  unde  Românii  ortodocşi  din  Ungaria, 
întruniţi  în  mare  număr,  au  comemorat  pe  un  mare  dispărut: 
pe  ilustrul  arhiepiscop  şi  miiropolit  Andrei  baron  de  Şaguna  cu 
ocaziunea  centenarului  naşterii  sale.  La  această  comemorare 
—  care  nu  eră  numai  o  sărbătoare  a  bisericei,  dar  şi  o  sărbă¬ 
toare  naţională,  —  s’au  asociat  toţi  Românii  din  imperiu  (cei 

*  Cu  ocaziunea  aniversărei  de  o  sută  de  ani  a  naşterei  lui  Şaguna, 
din  Oct.  1909,  cunoscutul  ziar  belgian  iL’Independance  Belge »  din  Bruxelles  a 
publicat  în  numărul  său  dela  8  Noemvrie  al  acelui  an  o  scrisoare  mai  lungă 
a  unui  corespondent  ocaziona)  a)  său  din  Viena,  care  semnează  G.  M. 
Britannicus  şi  care  înfăţişează  dela  această  tribună  europeană  remarcabila 
personalitate  a  lui  Şaguna. 

In  Iunie  trecut  când  cu  aniversarea  a  cincizecea  a  morţii  marelui  ar¬ 
hiereu,  unii  admiratori  ai  lui  cari  ştiau  de  acest  articol,  ar  fi  vrut  să-l  pu¬ 
blice;  dar  negăsind  nicăiri  numărul  respectiv  din  *L' Indipendance  Belge*, 
n’au  putut  face  aceasta  la  timp. 

Găsind  zilele  acestea  printre  hârtiile  mele  acest  număr  al  ziarului  în 
chestiune  cu  articolul  de  care  vorbesc,  am  crezut  util  să-l  tradnc  şi  să-l 
pun  la  îndemâna  publicului  nostru  cetitor,  spre  a  vedea  cum  este  înfăţişată 
personalitatea  impunătoare  a  lui  Şaguna  de  pe  una  din  tribunele  publice 
europene,  din  cele  mai  apreciate.  Scrisoarea-* rticol  de  care  vorbim  era 
datată  din  Viena  dela  22  Oct.  1909  şi  a  apărut  in  ziar  sub  titlul:  Un  mare 
Român,  şi  cu  subtitlul:  Un  mare  Principe  al  Bisericei.  —  Arhiepiscopul- 
mitropolit  Andrei  baron  de  Şaguna. 

Prof.  G.  Morolanu.  dela  Academia  comerciali,  Cluj. 

ortodocşi  precum  şi  cei  greco-catolici)  de  asemenea  şi  Românii 
din  Regatul  liber  căci  pretutindeni  de  cele  două  părţi  ale  Car- 
paţilor  servicii  divine  au  fost  ţinute  în  biserici  şi  în  afară  de 
principalele  centre  româneşti  din  Ardeal  ca  Sibiiul,  Braşovul, 
Aradul,  Haţegul  etc.  conferinţe  au  fost  ţinute  în  acelaş  timp  în 
principalele  oraşe  ale  României  ca  Bucureşti,  laşi,  Craiova,  Ga¬ 
laţi,  Ploeşti  etc.  în  cari  bărbaţi  eminenţi  au  glorificat  viaţa  şi 
opera  unuia  din  cele  mai  frumoase  genii  cu  care  neamul  ro¬ 
mânesc  se  poate  cu  drept  cuvânt  mândri. 

Cine  a  fost  Şaguna?  A  fost  un  mare  preot  nu  numai  al 
ortodoxiei,  dar  şi  al  intregei  creştinătăţi,  aş  zice  chiar  al  urna- 
nităţei,  pe  care  a  onorat-o  în  mod  înalt  prin  actele  vieţei  sale. 
Un  mare  preot  şi  un  mare  creştin  a  fost  Şaguna,  pătruns  de  un 
spirit  liberal  şi  democratic,  pe  care  el  l-a  imprimat  tuturor  ope- 
rilor  lui,  după  cum  vom  vedeâ  mai  ia  vale.  Dar  el  n’a  fost  nu¬ 
mai  un  venerabil  principe  ai  bisericei;  el  a  fost  în  acelaş  timp 
un  mare  om  de  Stat,  un  fin  şi  încercat  diplomat  şi  un  condu¬ 
cător  şi  organizator  incomparabil. 

Şaguna  a  guvernat  biserica  ortodoxă  română  din  Transil¬ 
vania  şi  Ungaria  dela  1846  până  la  1873,  făcând-o  să  iasă  din 
ruina  şi  umilirea  în  care  o  cufundase  mai  multe  veacuri  de 
persecuţiuni  şi  de  nedreptăţi  comise  împotriva  neamului  româ¬ 
nesc.  Ei  venise  în  fruntea  bisericei  sale  ca  arhimandrit  şi  vicar 
general  în  1846  şi  în  1848,  mulţămită  calităţilor  excepţionale  ale  pu¬ 
ternicei  sale  personalităţi;  împăratul  Ferdinand  îl  numise  episcop 
al  Transilvaniei.  Şaguna  eră  cu  drept  cuvânt  un  om  de  o  in¬ 
teligenţă  fără  păreche,  —  baronul  Eotvos,  marele  ministru  ma¬ 
ghiar,  ziceâ  despre  et  că  avea  inteligenţa  cât  jumătatea  unui 
întreg  popor.  La  această  inteligenţa  strălucită  Şaguna  uniă  un 
adânc  spirit  de  pătrundere,  o  supleţă  deosebită  şi  un  tact  mi¬ 
nunat,  calităţi  ce  erau  admirabil  complectate  printr’o  frumuseţe 
bărbătească,  o  statură  Înaltă,  o  înfăţişare  impunătoare  şi  trăsă¬ 
turi  de  o  energie  şi  de  o  distincţiune  cari  impuneau  respectul 
şi  admiraţiunea.  Când  el  îşi  făcea  intrarea  la  vr’o  adunare, 
cum  eră  Senatul  imperial  din  Viena,  sau  la  Curtea  împărătească, 
toate  privirile  se  Întorceau  ca  prin  farmec  către  acest  om  extra¬ 
ordinar,  care  se  păreâ  că  aparţine  unei  alte  lumi  superioare  şi 
mai  idealiste  decât  a  noastră. 

Mulţămită  acestor  calităţi  excepţionale  ale  personalităţei 
sale  fizice  şi  morale  şi  mulţămită  de  asemenea  patriotismului  şi 
nesfârşitului  său  devotament  cătră  Casa  habsburgică,  acest  mare 
prelat  a  ştiut  să  câştige  simpatia  şi  încrederea  hiper  catolicei 
Curţi  din  Viena,  căreia  el  i-a  adus  servicii  foarte  mari  in  de¬ 
cursul  şi  după  revoluţia  dela  1848,  când  tronul  Habsburgiior 
s’a  clătinat  un  moment  sub  viforul  revoluţiunei  maghiare,  care-1 
ameninţă  să-l  arunce  în  prăpastie. 

Dar  dacă  Şaguna  a  servit  cu  credinţă  Casa  de  Habsburg, 
aceasta  la  rândul  ei  a  recompensat  devotamentul  său  şi  acela 
al  Românilor  prin  octroarea  unei  întregi  serii  de  drepturi  de 
ordin  politic  religios  şi  cultural  pe  care  actualul  împărat  Fran- 
cisc  Iosif  —  sub  impresia  marilor  lor  sacrificii  pentru  tronul 
lui,  —  le-a  acordat  după  revoluţie  Românilor  din  Ardeal. 

Aproape  tot  ce  posedă  azi  Românii  din  Ungaria  pe  te¬ 
renul  instituţiunilor  culturale  şi  naţionale,  ei  le-au  obţinut  prin 
Şaguna,  care  direct  sau  indirect  a  ajutat  neamul  întreg  la  ridi¬ 
carea  lui  politică.  De  altfel  tocmai  pentru  conservarea  acestor 
drepturi  câştigate  cu  atâtea  sforţări,  —  şi  foarte  violent  atacate 
îndată  ce  Şaguna  a  murit  —  vedem  noi  dându-se  în  zilele  noa¬ 
stre  aceste  lupte  îndârjite  între  Maghiarii  şi  Românii  din  Un¬ 
garia,  lupte  cari  consumă  cea  mai  frumoasă  parte  din  energia 
şi  inteligenţa  acestor  două  popoare  făcute  cu  toate  astea  ca  să 
se  înţeleagă  poate  într'o  zi.  Zic,  să  se  înţeleagă,  căci  încăpă¬ 
ţânarea  Maghiarilor  în  politica  lor  de  maghiarizare  cu  orice  preţ, 
şi  rezistenţa  tot  atât  de  îndârjită  a  Românilor  ca  şi  a  celorlalte 
neamuri  (nemaghiare),  nu  poate  conduce  in  mod  logic  decât 
la  o  catastrofă  care  —  ar  puteâ  să  târască  după  sine  însăşi  exi¬ 
stenţa  monarhiei. 

Înainte  de  isbucnirea  revoluţiunei,  Şaguna,  graţie  marelui 
său  prestigiu  la  Curte,  obţinit  dreptul  pentru  Românii  din  Ar¬ 
deal  de  a  se  întruni  într’o  mare  adunare  naţională  unde  ei  tre¬ 
buiau  să-şi  facă  cunoscute  doleanţele  lor.  Adunarea  a  avut  loc 
pe  câmpia  din  apropierea  Blajului  (Blasendorf  în  nemţeşte, 
Balăzsfalva  în  ungureşte)  care  de-atunci  se  numeşte  Câmpia  Li- 
bertăţei,  în  ziua  de  15  Maiu  1848,  adunare  la  care  participă  peste 
patruzeci  de  mii  de  Români  din  toate  unghiurile  ţărei,  în  marea 
lor  majoritate,  ţărani.  Şaguna  cu  ceilalţi  conducători  intelectuali 

ai  Românilor:  Bărnuţiu,  Bariţiu,  Papiu  Ilarian  şi  alţii,  au  formulat 
acolo  programul  politic  al  Românilor  din  Monarhie,  ale  cărui 
puncte  esenţiale  erau,  desfiinţarea  iobăgiei,  autonomia  naţională 
a  tuturor  Românilor  din  Imperiu,  cu  toate  drepturile  ce  decurg 
din  ea  şi  credinţă  nestrămutată  împăratului  şi  împărăţiei,  pentru 
apărarea  cărora  Românii  se  declarară  gata  a  luă  armele  împo¬ 
triva  revoluţionarilor  unguri.  O  deputaţiune  fu  aleasă  în  cap 
cu  Şaguna,  care  trebuiâ  să  prezinte  omagiile  şi  dezideratele 
Românilor  împăratului  la  Viena.  După  ce  au  jurat  credinţă  îm¬ 
păratului  şi  neamului  lor,  Românii  s’au  împrăştiat  spre  a  merge 
să  ia  armele  pentru  apărarea  vetrelor  lor  şi  a  Jegitimităţei  mo- 
*  narhice. 

Este  foarte  important  de  a  reaminti  aici,  că  pe  când  tru¬ 
pele  împărăteşti  regulate  fuseseră  forţate  pretutindeni  să  se  re¬ 
tragă  în  faţa  revoluţionarilor  unguri,  un  singur  punct,  în  toată 
monarhia,  a  rezistat  eroic  atacurilor  acestora  până  când  revo¬ 
luţia  a  fost  în  fine  înfrântă.  Acest  punct  îl  constituiau  Munţii 
Apuseni  ai  Ardealului  dimprejurul  Abrudului,  unde  legiunile 
române  se  concentraseră  sub  conducerea  unui  brav  general  im¬ 
provizat  Avram  Iancu,  şi  luptând,  —  o  Doamne!  —  cu  ce  arme 
rudimentare,  cu  tunuri  pregătite  de  ei  înşişi  din  lemn  de  cireş. 
Dar  idealul  lor,  credinţa  lor  în  drepturile  lor  inprescriptibile  şi  în 
dreptatea  împăratului  le  a  dat  tăria  ca  să  respingă  de  mai  multe 
ori  pe  năvălitorii  unguri,  cari  voiau  să  le  ocupe  munţii  —  şi  să 
reziste  vitejeşte  până  la  sfârşit. 

Pe  când  revoluţiunea  maghiară  era  în  plină  furie,  în  Un¬ 
garia  şi  Ardeai,  Şaguna  de  acord  cu  guvernatorul  civil  şi  mi¬ 
litar  al  acestei  provincii,  Baronul  Puchner,  a  trecut  Carpaţii  spre 
a  merge  la  Bucureşti  să  ceară  generalului  Luders,  comandantul 
trupelor  ruseşti,  cari  ocupau  la  acea  epocă  Principatele  Dună¬ 
rene,  să  treacă  în  Transilvania,  spre  a  venî  în  ajutorul  Româ¬ 
nilor,  Saşilor  şi  al  celorlalte  naţiuni  nemaghiare  atacate  de  re¬ 
voluţionari,  cu  alte  cuvinte  pentru  a  apără  cauza  împăratului. 
Generalul  rus  a  răspuns  că  îndată  ce  ar  primi  deia  Ţar  un  ordin 
în  acest  sens,  el  ar  coborî  cu  trupele  sale  în  Ardeal,  ceeace  s’a 
şi  întâmplat  de  altfel  curând  după  aceea.  Şaguna  făceă  acest 
demers  fiind  adânc  convins  că  popoarele  Austriei  nu  se  puteau 
regenera  decât  prin  imperiu,  strângându-se  în  jurul  tronului 

Habsburgilor  şi  salvând  monarhia.  Cu  o  intuiţie  care-i  eră  pro¬ 
prie,  el  înţelesese  chiar  atunci  egoismul  Maghiarilor,  cari  voiau 
totul  numai  pentru  ei;  şi  politica  acestora  din  ultimii  patruzeci 
de  ani,  a  justificat  pe  deplin  temerile  ilustrului  episcop  al  Ar¬ 
dealului. 

Dela  Bucureşti  Şaguna,  —  pe  al  cărui  cap  se  pusese  un 
premiu  în  Ungaria  de  către  Kossuth,  —  şi-a  continuat  drumul 
către  Viena  printriun  mare  încunjur,  străbătând  călare  şi  In  sanie 
pe  o  iarnă  extrem  de  friguroasă  Moldova,  Bucovina  şi  Gaiiţia, 
ajungând  în  Viena  la  4  Februarie  1849,  de  unde  plecă  imediat 
spre  Olmiitz  unde  Curtea  împărătească  se  retrăsese  emoţionată 
de  agravarea  evenimentelor  din  Ungaria.  împăratul  Francisc 
Iosif  îl  primi  chiar  a  doua  zi  după  sosirea  lui  acolo,  ii  mul¬ 
ţumi  pentru  devotamentul  lui  şi  al  conaţionalilor  lui  români,  îl 
acoperi  de  atenţii  şi-i  făcîi  onoarea  să-l  invite  la  masa  im¬ 
perială. 

In  decursul  celor  trei  săptămâni  cât  a  stat  la  Olmiitz, 
împăratul  i-a  acordat  trei  audienţe.  Se  poate  de  aici  judecă 
câtă  consideraţie  avea  împăratul  pentru  consiliile  acestui  distins 
bărbat. 

Dela  Olmiitz  Şaguna  se  duse  la  Praga  spre  a  prezentă 
omagiile  lui  fostului  împărat  Ferdinand  şi  părinţilor  tânărului 
monarh  Arhiducelui  Carol  şi  Arhiducesei  Sofia.  Toţi  apreciară 
calităţile  superioare  ale  lui  Şaguna  şi  văzură  în  el  un  apărător 
curajios  al  cauzei  împăratului,  acolo  departe,  la  extremităţile 
orientale  ale  monarhiei. 

După  ce  revoluţia  a  luat  sfârşit  şi  după  ce'  ţara  a  fost  pa¬ 
cificată  Şaguna  rămase  şi  mai  departe  unul  din  sfătuitorii  cei 
mai  devotaţi  şi  cei  mai  ascultaţi  ai  împăratului  Francisc  Iosif. 
Acesta  îl  acoperi  de  onoruri,  numindu-1  consilier  intim,  dându-i 
titlul  de  baron  (el  a  fost  cel  dintâi  baron  intre  cei  trei  transil¬ 
văneni  cari  primiră  acest  titlu  l)  şi  decorându-1  cu  marele  cordon 

1  Ceilalţi  doi  au  fost  Generalul  mareşal  campesiru  Popp,  fost  aghio¬ 
tant  al  împăratului,  şi  Colonelul  Ursu  de  Marginea,  celebrul  apărător  al 
fortăreţei  Lissa  (în  insula  cu  aceiaş  nume  din  Marea  Adriaticâ)  care  In  1866, 
in  fruntea  unui  pumn  de  soldaţi,  a  rezistat  eroic  mai  mnlte  zile  de-arândnl 
atacului  flotei  italiene,  înlesnind  astfel  celebra  victorie  pe  care  Amiralul 
austriac  Tegetthoff  a  cSştigat-o  împotriva  Amiralului  Persano.  Ursu  a  pri¬ 
mit  după  acest  strălucit  fapt  de  arme  titlul  de  baron. 

al  Ordinului  Leopold,  pe  care  M  trimise  împreună  cu  o.  scri¬ 
soare  afectuoasă  in  care  Maiestatea  Sa  îi  spuneâ  lui  Şaguna:  «că 
în  persoana  lui  el  dintingeâ  credinţa  naţiunei  române,  care  în 
toate  împrejurările  dăduse  probe  de  un  devotament  nestrămutat 
către  tron  şi  către  împărăţie». 

O  tempora. ....... 

Câţiva  ani  mai  târziu,  Şaguna  sprijinit  pe  documente,  do¬ 
vedi  cercurilor  diriguitoare  ale  Monarhiei,  şi  înainte  de  toate 
împăratului,  dreptul  istoric  pe  care-1  aveau  Românii  ortodocşi 
din  Transilvania  de  a  aveâ  o  mitropolie  a  lor,  autonomă,  căci 
până  atunci  ei  erau  incorporaţi  în  Patriarhia  sârbească  dela  Kar- 
lovitz.  In  1864  în  ajunul  Crăciunului  catolic,  împăratul  Francisc 
losif  în  marea  lui  bunătate  pentru  Şaguna  îi  mai  rezervă  încă 
o  mare  surpriză.  Majestatea  Sa  binevoiâ  să-l  anunţe,  că  prin  de¬ 
cret  a  reînfiinţat  vechea  mitropolie  română  ortodoxă  a  Ardea¬ 
lului,  independentă  de  Patriarhia  sârbească  din  Ungaria,  şi  că 
îşi  făceâ  o  plăcere,  ziceă  generos  monarhul,  de  a  num!  pe  Şa¬ 
guna  prim  arhiepiscop  al  Transilvaniei  şi  mitropolit  al  Ro¬ 
mânilor  ortodocşi  din  Ungaria  şi  Ardeal. 

Acest  succes  a  fost  sărbătorit  pretutindeni  ca  un  eveni¬ 
ment  naţional,  şi  prima  grije  a  noului  arhiepiscop-mitropolit  a 
fost  de  a  asigură  bisericei  sale  astfel  reconstituită  o  autonomie 
durabilă  în  limitele  căreia  poporul  său  iubit  să  se  poată  des- 
voltă  din  punctul  de  vedere  moral,  cultural  şi  naţional.  Un  pro¬ 
iect  de  lege,  redactat  de  el  însuşi,  care  garantă  această  auto¬ 
nomie  şi  căruia  i  se  anexase  un  Statut  Organic  pentru  admini¬ 
strarea  bisericei  şi  a  şcoalelor  cari  depindeau  de  dânsa,  fu  apro¬ 
bat  la  locurile  mai  înalte.  Având  şi  concursul  celor  doi  mari 
oameni  de  Stat  Deak  şi  Eotvos  ca  şi  cari  Ungaria  mai  avea 
încă  în  acele  vremuri,  Şaguna  reuşi  să  facă  din  proiectul  său 
o  lege  fundamentală  a  Statului  ungar,  art.  IX.  dţp  1868,  care  a 
fost  votată  de  parlamentul  din  Budapesta  in  1868  şi  înscrisă  în 
Corpus  jaris  Mungarici. 

Statutul  Organic  de  care  vorbesc  mai  sus  este  un  fel  de 
Constituţie,  care  încredinţează  administraţia  tuturor  intereselor 
Bisericei  române  ortodoxe  din  Ungaria  şi  a  şcolilor  cari  depind 
de  ea  unui  congres  naţional,  care  nu  este  altceva  decât  un  mic 

parlament  compus  din  90  de  membri  români,  aleşi  prin  sufra¬ 
giul  universal  al  credincioşilor.  In  acest  număr  de  deputaţi, 
membri  eclesiastici  intră  cu  o  treime  şi  membri  laici  cu  două 
treimi,  lucru  care  ar  intră  probabil  cam  greu  în  concepţia  celor 
mai  mulţi  eclesiastici  din  Occident.  Dar  tocmai  prin  această 
organizaţie  democratică  şi  liberală,  Şaguna  care  înţelege  per¬ 
fect  spiritul  timpului  şi  desvoltarea  socială  şi  politică,  care  tre¬ 
buia  în  chip  necesar  să  vie  mai  târziu,  a  arătat  una  din  părţile 
cele  mai  caracteristice  ale  geniului  său. 

In  aceasta  constă  forţa  operei  sale,  la  adăpostul  căreia  ma¬ 
joritatea  Românilor  din  Ungaria  pot  respiră  ceva  mai  liber  în 
lipsa  altor  drepturi  şi  libertăţi  mai  întinse  pe  care  guvernele  ac¬ 
tuale  ale  Ungariei  nu  Ie  recunosc  Românilor. 

lată  cine  a  fost  omul  considerabil,  a  cărui  memorie  a  fost 
venerată  zilele  trecute^  cu  atâta  strălucire  şi  cu  o  reculegere 
pioasă  de  către  un  întreg  popor  recunoscător.  Şi  în  momentul 
când  un  arhiepiscop,  un  episcop,  mai  mulţi  arhimandriţi  şi  o 
mulţime  de  protopopi  şi  preoţi,  împodobiţi  cu  bogatele  haine 
sacerdotale  ale  bisericei  orientale,  rosteau  rugăciuni  în  faţa  mor¬ 
mântului  marelui  defunct,  împrejurul  căruia  mii  şi  mii  de  Ro¬ 
mâni  erau  ingenunchiaţi,  un  sentiment  de  recunoştinţă  pentru 
trecut  şi  de  speranţă  (cu  toată  aparenţa  contrară)  pentru  viitor, 
se  înălţă  din  rândurile  acestei  mulţimi  în  rugăciune  către  prea 
venerabilul  protector  al  lui  Şaguna,  către  ilustrul  bătrân  dela 

Habsburg/ către  împăratul . către  acelaş  împărat  care  fiind 

încă  tânăr  de  tot-  a  primit  înainte  de  asta  cu  peste  şaizeci  de 
ani  pe  ilustrul  episcop  al  Ardealului  la  Olmiitz,  în  mijlocul  gri¬ 
jilor  şi  temerilor  pe  care  i  le  inspirau  pentru  soarta  imperiului 
şi  a  tronului  aceiaşi  oameni  din  Budapesta,  cari  îi  pricinuiesc 
astăzi,  în  ciuda  vârstei  sale  înaintate,  atâta  durere  şi  amărăciune. 

G.  M.  Brltannlcus. 

MIŞCAREA  LITERARĂ. 

In  editura  Herder  &  Comp.  în  Freiburg  im  Breisgan,  au 
^apărut  şi  ni  s’au  trimis  cărţile  de  mai  jos.  In  banii  noştri  lite¬ 
ratura  germană  ne  apare  înspăimântător  de  scumpă.  Totuşi,  lu¬ 
cruri  mai  de  seamă  se  plătesc  şi  cu  bani  scumpi,  dacă  ai  ne¬ 
voie  de  ele. 

Despre  Dumnezeu  şi  despre  noi  (Von  Gott  und  von  uns) 
•meditaţii  religioase  de  losif  Kăhnel,  Freiburg  1923,  p.  136,  format 
mic,  Grundzahl1  2-80.  Cărticica  cuprinde  scurte  meditaţii  cari 
îmbrăţişează  raportul  sufletului  nostru  cu  Dumnezeu.  Cum  îşi 
închipueşte  cineva  pe  Dumnezeu  aşă  este  el  însuşi.  Cărticica  te 
ajută  să  cunoşti  pe  Dumnezeu  în  toată  măreţia  Lui  adevărată, 
pentruca  să-L  ţii  lumină  zilelor  tale  în  drumul  vieţii. 

* 

Viaţa  lăuntrică  (Das  inerliche  Leben),  gânduri  şi  îndemnuri 
de  Da  loan  B.  Leschnic ,  p.  136,  format  mic,  G.-M.:  2‘10.  Un  fost 
profesor  de  dogmatică  şi  morală,  cuprinde  în  formă  de  îndemnuri 
religioase  experienţele  vieţii  sale.  Scrisă  cu  căldură  şi  dragoste, 
ea  trezeşte  în  cetitor  însufleţire  şi  dor  după  o  viaţă  lăuntrică,  atât 
de  necesară  în  vârtejul  nebun  al  acestei  vieţi  ce  pare  că  nu 
.mai  vrea  să  pună  preţ  decât  pe  cele  din  afară. 

* 

In  Ţara  sfântă  (Im  heiligen  Land)  de  loslj  Ltensberger, 
pag.  124,  format  mic,  G.-M. :  2* — ,  sunt  20  de  scrisori  ale  auto¬ 
rului  asupra  lucrurilor  văzute  în  ţara  sfântă  din  depărtatul  Răsărit 
Locuri  pe  unde  a  umblat  Domnul  nostru  Iisus  Hristos  şi  monu¬ 
mente  ale  religiosităţii  şi  pietăţii  creştineşti  sunt  zugrăvite  în  cu¬ 
lori  vii  şi  atrăgătoare.  0  expunere  potrivită  mentalităţii  copiilor, 
şi  o  limbă  uşoară  urmăresc  scopul  de  a  le  trezi  însufleţirea  pentru 
Hristos  şi  opera  lui.  Oricine  prinde  cartea  în  mână  o  ceteşte 
cu  interes. 

* 


1  «Orundzahl>-ul  —  numărul  de  bază,  indicat  fa  fiecare  carte,  se  înmul¬ 
ţeşte  cu  aşă  numitul  «Schlusselzahl»,  care  variază,  după  preţul  mărcii  ger¬ 
mane,  şi  din  înmulţire  rezultă  preţul  cărţii.  Unde  indicăm  G.-M.,  este  a  se 
înţelege  preţul  în  mărci  de  aur.  La  comande  orice  librărie  dela  noi  ci*, 
legături  în  Germania,  ştie  să  calculeze  preţul  cărţii. 


3* 


Cum  a  predicat  lisus  (Wie  Jesus  predfgte),  de  loan  Peter 
de  Kasteren,  S,  I.  pag.  100,  Nr.  C.  2-20.  Este  o  cărticica  de  tun 
folos  pentru  preoţime.  In  «Cuvinte  cari  nu  vor  trece*  se  arată 
felul  cum  au  fost  reconstruite  şi  păstrate  propoyeduirile  Domnului 
de  cătră  evanghelişti.'  Apoi  se  arată  felul  cu  câtă  autoritate 
vorbea  lisus,  cum  cuvântul  Lui  eră  pentru  toţi,  cu  culorii  local, 
răzimat  pe  lege  şi  proroci ,  cu  pilde  din  natură  şi  viaţă,  cu  ase* 
mănări  şi  alegorii.  Iată  cuprinsul  broşurei,  vrednice  să  fie  cetită. 

* 

Ciasuri  de  linişte  (Stunden  der  Stille)  gânduri  de  Dumi¬ 
neca,  de  Dr.  Alfons  Heilmann ,  pag.  240,  G.-M.:  3'50.  Este  tntâiu, 
volum  din  seria  cărţilor  de  valoare,  ce  vor  apărea  sub  titlul  „Căi 
spre  fericire,  Cărţi  pentru  desăvârşirea  unei  vieţi  frumoase*.  In 
cercul  larg  al  cetitorilor  a  fost  primită  cartea,  ca  o  operă  de  în¬ 
ţelepciune  creştinească,  de  o  valoare  deosebită,  pentru  cultura 
sufletelor.  Aceasta  a  făcut  Ca,  In  vreme  scurtă,  să  apară  în  a 
27 — 37  mie  de  exemplare.  Cele  60  de  meditaţii,  pline  de  căldură 
şi  idei  religioase  scânteitoare  sunt  gânduri  creştineşti  cari  îmbră¬ 
ţişează  pe  Dumnezeu,  natura,  viaţa  omenească,  formarea  sufle¬ 
telor,  raportul  cu  oamenii,  căsnicia,  lucrul,  chemarea  în  viaţă, 
drumul  spre  fericire,  dispoziţie  sărbătorească,  formarea  caracte¬ 
rului  etc.  Câteva  exemple  din  această  carte  vom  da  şi  noi  la 
vreme  potrivită.  Pn  M. 

-  1 

CRONICA  BISER1CEASCĂ-CULTURALĂ. 

Congresul  pedagogic  al  profesorilor  de  religie- 

Pentru  ceice  n’au  putut  luâ  parte  la  Congresul  pedagogic 
al  profesorilor  de  religie,  ţinut  In  Bucureşti,  Îmi  ţin  de  datorinţă 
să  prezint  o  icoană  fidelă  şi  mai  amănunţită  decât  cea  prezen¬ 
tată  de  ziarele  din  capitală. 

Congresul  s’a  ţinut  în  27  şi  28  Maiu  cor.  în  sala  festivă  a 
Casei  corpului  didactic,  —  după  invocarea  Duhului  sfânt  făcută 
In  biserica  sf.  Ilie  Gorgani,  —  participând  48  profesori  de  re¬ 
ligie,  între  cari  câte  4  din  Ardeal,  Bucovina  şi  Basarabia.  N’a 
luat  parte  nici  unul  din  eparhia  Moldovei  (Iaşi). 

Conform  programului  aveau  să  se  discute  următoarele  che¬ 
stiuni:  I.  Unificarea  şi  extinderea  învăţământului  religios.  2.  Pro- 

^rama  de  învăţământ.  3.  Metoda  de  predare  şi  4.  Practica  re¬ 
ligioasă. 

Cum  insă  aici  ne  interesează  discuţiile  pedagogice,  începem 
cu  şedinţa  a  doua. 

Şedinţa  a  doua  se  deschide  după  masă  în  27  Maiu  la  ora  4 
între  bubuiturile  din  ce  în  ce  mai  înspăimântătoare  dela  Piro- 
tehnia  armatei.  Prezidează  Dr.  Oh.  Ciuhandu.  Se  pune  în  dis¬ 
cuţie  deodată  Unificarea  şi  extinderea  învăţământului  religios 
şi  Programul  de  învăţământ. 

Se  comunică  întâi,  că  fiecare  punct  a  fost  lucrat  de  pro¬ 
fesori  din  fiecare  provincie,  şi  asupra  acestor  referate  se^face 
un  rezumat  scurt1.  Apoi  —  un  referat  al  altora,  care  nu  s’a 
făcut  pe  baza  celor  înaintate. 

La  punctul  prim  rezumarea  referatelor  intrate  o  face  păr. 
Pocitan,  care  declară  dela  început:  «noi  nu  ne  ocupăm  cu  şcoala 
primară,  ci  numai  cu  cea  secundară»2;  ceteşte  concluziile  la  care 
au  ajuns  ceice  au  lucrat  (Oeorgescu,  Petru  Popescu,  Simion 
.Rednic  şi  Trandafir  Scorobeţ). 

Păr.  Oeorgescu- Bucureşti  spune  că  nici  un  referat  n’a  tratat 
chestiunea  in  sine,  şi  a  trebuit  să  facă  unul  nou;  s’a  cerut  dela 
centru  să  se  scoată  din  discuţie  chestiunea  religiei  in  şcoala 
primară  şi  propune:  ca  religia  în  toate  clasele  inferioare  ale  şco¬ 
lilor  din  categoria  secundare  să  se  predeâ  în  câte  2  ore,  iar  în 
superioare  In  1  oră  ta  săptămână  de  fiecare  clasă;  apoi  să  se 
introducă  şi  în  şcolile  de  comerţ  şi  meserii,  (unde  s’a  socotit 
până  acum,  că  de  religie  nu  e  nevoie,  neavând  a  face  religia 
cu  specialitatea  şcolii).  Face  propunere  şi  la  distribuirea  ma¬ 
teriei  pe  clase. 

La  punctul  2:  «Programul  de  învăţământ»  prof.  D.  Stă- 
nescu  ceteşte  rezumatul  lucrărilor  sosite  din  diferitele  provincii 
(Dr.  P.  Barbu,  Constantinescu-Lucaci,  Ion  Avram,  Oh.  Maior, 
îl.  Ciuperca,  Ochonovski  ş.  a.  în  total  9  referate).  Fiecare  vine 
•cu  o  împărţire  în  felul  cum  se  practică  în  ţinutul  său. 

Referat  propriu  ceteşte  păr.  Constantinescu-Lucaci  formu¬ 
lând  următoarele  propuneri:  în  clasa  I  să  se  predeâ  Test.  Vechiu 
şi  Nou  cu  cetiri  biblice  din  T.  V.;  cl.  II.  explicarea  evangheliilor; 
cl.  III.  discuţii  religioase;  cl.  IV.  liturgica;  cl.  V,  dogmatica; 
ci.  VI.  morala  şi  cl.  VII.  conferinţe  religioase,  morale  şi  patrio¬ 
tice.  Pentru  alcătuirea  programei  analitice  şi  a  manualelor  cere 
instituirea  unei  comisii ;  manualele  vor  fi  proprietatea  Asociaţiei. 

Referatele  se  primesc  de  bază  la  discuţia  generală. 


1  Referatele  an  fost  prea  scurte  şi  unele  incomplet  rezumate. 

2  Această  concepţie  a  fost  greşită  din  temelie. 

Se  nasc  mari  nepotriviri  de  păreri,  încât  Dr.  P.  Barbu  cere 
să  se  încheie  discuţia,  socotind,  că  alcătuirea  programului  nu  se 
ţine  de  competinţa  Congresului,  ci  a  autorităţii  bisericeşti,  iar 
manualele  nu  pot  îi  monopolizate,  ci  să  se  lase  tuturor  liber¬ 
tatea  de  a  compune  şi  cele  mai  bune  se  vor  impune  dela  sine. 
Neînţelegerile  se  învârt  în  jurul  problemei:  unitatea  învăţămân¬ 
tului  religios,  şi  învăţământul  religios  în  şcoala  primară,  asupra 
căreia  afară  de  câţiva  profesori  din  Oltenia,  cei  din  Ardeal  şi 
Basarabia,  nu  vor  să  discute ;  apoi  asupra  importanţei  şi  exten¬ 
siunii  T.  V.,  din  care  unii  cer  să  facem  numai  lecturi  biblice; 
şi  în  fine  asupra  distribuirii  materiei  pe  clase.  Asupra  chestiunii 
din  urmă  se  alege  o  comisie,  care  să  o  discute  separat  în  seara 
aceea  şi  să  vie  cu  o  propunere  în  ziua  următoare.  Şedinţa  s'a 
încheiat  fără  a  se  ajunge  la  alt  rezultat. 

Comisia  s’a  întrunit  în  sala  profesorală  dela  liceul  Lazăr, 
dar  nici  ea  n’a  putut  ajunge  la  rezultat  pozitiv  în  zîua  aceea; 
abia  în  următoare,  după  altă  discuţie  de  1  oră,  ajung  să  se  pre¬ 
zinte  în  şedinţa  211,  care  se  deschide  în  28  Maiu  Ia  ora  9l/s 
sub  preş.  păr.  Popescu-Mălăieşti,  cu  următoarea  propunere: 

Religia  se  va  predă  în  toate  clasele  începând  cu  T.  V.  şi 
N.,  din  cari  se  vor  scoate  învăţăturile  dogmatice  şi  morale  şi 
se  continuă  cu  Istoria  bisericii  universale,  naţionale,  dogmatică, 
morală,  liturgică,  însoţite  de  combaterea  învăţăturilor  contrare 
şi  de  lecturi  biblice. 

Propunerea  se  primeşte,  însă  se  cere  din  nou  de  cătră 
Bucovineni,  sprijiniţi  de  Ardeleni,  Basarabeni  şi  Olteni,  ca  să  se 
pună  în  discuţie  şi  învăţământul  religios  în  şcoala  primară.  Pu- 
nându-se  la  vot,  se  admite.  Aici  se  încing  discuţii  instructive, 
deşi  se  abat  dela  chestiunea  programului. 

Pr.  Ciuperca  cere  să  se  predea  numai  de  preoţi  în  2  ore 
la  săptămână,  cu  conferinţe  (exortaţii  Sâmbăta  şi  cu  împărtăşirea, 
elevilor)  şi  învăţătorul  să  se  admită  numai  în  caz  de  nevoie  şi 
numai  cu  atestat  dela  episcop,  că  posedă  cunoştinţele  şi  are. 
învoirea  iui  la  predarea  religiei.  Învăţătorii  să  fie  examinaţi  din; 
religie  şi  la  diferitele  lor  examene  de  diplomă  etc.,  de  o  co¬ 
misie  compusă  din  inspectorul  şef,  comisarul  autorităţii  biseri¬ 
ceşti  şi  din  catihetul,  pe  care  l-a  avut  învăţătorul. 

Pr.  Leşnic  (Basarabia):  Comisiile  senatului  a  şters  cuvântuF 
cetehizare  din  proiectul  de  lege  al  înv.  primar  şi  normal  şi  a 
zis:  instrucţie  religioasă  şi  morală.  Să  se  specifice  acest  termin^ 
Vorbind  de  programă  aminteşte,  că  şi  aici  trebue  să  intre  şi 
istoria  univ.  bis.  şi  naţională. 

Pr.  Vintilescu- Piteşti,  cere  ca  învăţătorii  să  fie  examinaţi 
şi  din  religie  la  examenul  de  diplomă  şi  definitivat,  fiindcă 
preotul  nu  va  fi  admis  să  intre  în  şcoala  primară. 

Pr.  Rădulescu- Ploieşti:  La  oraş  să  se  predeâ  numai  de 
preo{i,  ia  şat  pot  fi  şi  preoţii.  Cere  să  se  scoată  dogmatica  din 
şcoala  primară.  (întrerupe  păr.  Arhim.  Scriban:  «învierea  nu  e 
dogmă?») 

Pr.  Brădlşteanu,  propune:  «O  comisie  să  studieze  pro¬ 
grama  din  şcoala  primară,  şi  s’o  dea  senatorilor  preoţi,  ca  să 
o  susţină  în  senat». 

Pr.  Oh.  Maior  (Ardeal):  S’a  afirmat  aici,  că  pentru  şcoala 
primară  n’avem  programă  şi  n’avem  .manuale,  şi  ceva  mai  grav, 
că  noi  fiind  profesori  secundari  n’avem  căderea  să  ne  ocupăm 
de  şcoala  primară.  Am  fost  cinci  ani  catihet  la  şcoala  primară 
şi  de  3  ani  sunt  ia  şcoala  normală,  ceeace  cred,  că  îmi  dă 
dreptul  să  discut  în  faţa  dv.  chestiunea  programei,  a  propună¬ 
torului  şi  a  unei  laturi  practice,  de  care  până  acum  nu  s’a  ocu¬ 
pat  nimeni. 

Noi  in  Ardeal  am  avut  programă  şi  am  avut  manuale  şi 
pe  baza  lor  au  propus  învăţătorii,  destul  de  bine,  —  spre  cinstea 
lor,  —  şi  cu  rezultate  de  care  se  bucurau  înşişi  propunătorii. 
Dela  unificare  Statut  prin  organele  sale  a  pretins  să  se  facă  re¬ 
ligia  pe  baza  Cărţilor  de  cetire,  in  cari  bucăţile  din  religie  sunt 
trase  de  păr  şi  falş  redate;  de  atunci  ni  se  plâng  şi  învăţătorii, 
că  la  religie  nu  mai  au  rezultate,  şi  din  pricina  că  nu  le  place 
nici  lor  să  o  mai  propună.  Prin  urmare  trebue  programă  şi 
trebue  manuale. 

In  referatul,  pe  care  l-am  prezentat,  şi  care  regret  că  n’a 
fost  mai  mult  considerat,  am  dat  nu  numai  principii  ci  am  făcut 
şi  programa  analitică  amănunţită  şi  .pentru  şcoala  primară  —  te¬ 
melia  pe  care  clădeşti  mai  târziu  —  şi  şi  pentru  celelalte  şcoli, 
deci  un  program  complet.  Şi  aici  am  ţinut  seamă  de  neajun¬ 
surile,  de  cari  se  izbeşte  religia  In  şcoala  primară  şi  secundară^ 
şi  de  cari  m’am  lovit  şi  eu:  învăţământul  religios  are  program 
apusean  (uneori  catolic,  alte  ori  protestant),  şi  nu  ţine  pas  cu 
practica  bisericii  noastre.  Am  crezut  că  trebue  să  ne  întoarcem 
la  noi  înşine.  Şi  atunci  biserica  ortodoxă  îşi  are  programa  sa 
ortodoxă,  şi  programa  întocmită  în  vederea  scopului  său,  care 
e:  caracter  creştin  ortodox,  necesar  propăşirii  comunităţii,  şi 
comunitatea  necesară  propăşirii  individului,  spre  deosebire  de 
protestanţi,  cari  vor  caractere  religios- morale,  nebătându-şi  capul 
de  societate,  şi  de  catolici,  cari  consideră  pe  individ  numai  în 
vederea  societăţii.  Această  programă  a  bisericii  ortodoxe  o  avem 
în  împărţirea  anului  şi  a  pericopelor  duminicale ;  şi  atunci  şcoala 
primară  va  luâ  peste  săptămână  materia,  pe  care  o  găseşte  prac¬ 
ticată  Dumineca  viitoare  în  biserică. 

Cine  să  propună?  La  noi  înşişi  învăţătorii  au  cerut  să  nu 
fie  lipsiţi  de  acest  puternic  mijloc  educativ.  Şi  noi  ne  bucurăm 

de  această  colaborare  în  via  Domnului.  Aici  s’a  interpretat 
greşit  cererea  învăţătorilor  dela  Braşov,  de  a  nu  lăsă  să  li  se 
ia  religia  din  şcoală.  S'a  socotit  ca  o  ruptură  de  preot  şi  bise¬ 
rică.  Noi  avem  încredere  în  învăţătorii  noştri,  şi  dacă  nu  vor 
fi  toţi  suficient  pregătiţi,  se  pregătesc,  şi-i  vom  pregăti.  —  Dar 
e  un  puternic  motiv  pedagogic,  cel  al  concentrării,  care  pentru 
şcoala  primară  cere  ca  religia  să  fie  lăsată  în  mâna  celui  ce 
poate  face  concentrarea.  Şi  religia  nu  se  face  numai  la  ora  de 
religie,  ci  la  toate  şi  în  tot  locui  şi  timpul,  in  care  elev  şi'  în¬ 
văţător  sunt  în  contact.  —  Unde  mai  pui,  că  preotul  la  ora  de 
religie  are  boteze,  sfeştanii,  înmormântări  ş.  a.  Deci  mai  indicat 
pentru  predarea  religiei  e  învăţătorul. 

3.  A  treia  chestiune  e  cântarea  bisericească.  (întreruperi: 
«la  practică  va  veni»,)  Nu  pot  înţelege  cum  puteţi  despărţi  aşâ 
de  mult  practica  de  programă.  Cântarea  e  şi  chestiune  de  pro¬ 
gramă,  mai  ales  pentru  noi,  unde  cântă  biserica  întreagă. 

Deci  ne  trebue  programă  şi  manuale  şi  pentru  şcoala  pri¬ 
mară;  în  cadrele  programei  să  intre  şi  cântarea  bisericească ; 
iar  religia  sa  fie  lăsată  învăţătorului,  colaborator  devotat  evan¬ 
gheliei  alăturea  de  preot. 

Dşoara  Filipidescu,  prof.  de  pedagogie,  susţine,  că  înv.  e 
chemat  să  predea  fiind  în  contact  continuu  .cu  elevul;  recu¬ 
noaşte  că  învăţătorii  nu  sunt  pregătiţi  deajuns  pentru  aceasta, 
dar  aceasta  nu  e  o  piedecă.  Cere  să  se  scoată  dogma  şi  mo¬ 
rala  din  şcoala  poporală  şi  să  se  ducă  poezia  religioasă,  după- 
cum  cere  dl  Nisipeanu.  .(Murmure.)  Învăţătorul  nu  trebue  în- 
streinat,  el  poate  fi  un  secondant  al  preotului. 

Preşedintele:  Găseşte  mult  adevăr  în  spusele  păr.  Rădu- 
lescu,  Maior  şi  dş.  Filipidescu,  dar  învăţătorul  de  a'zi  nu  e  de¬ 
stul  de  pregătit  pentru  predare,  şi  propune  să  se  predeâ  de 
preot  acolo  unde  e  posibil. 

Se  pune  deci  la  vot  şi  se  votează  următoarele  propuneri 
pentru  învăţământul  religios  în  şcoala  primară: 

1.  Religia  să  se  predeâ  numai  de  preot. 

2.  Să  se  predeâ  în  2  ore  la  săptămână  de  fiecare  clasă. 

3.  învăţătorii  admişi  de  nevoie,  dând  dovadă  de  cuno¬ 
ştinţe  religioase.  Examene  de  capacitate,  definitivat  şi  din  re¬ 
ligie,  fiind  in  comisie  şi  reprezentanţi  ai  religiei.  Şi  cu  greu 
se  votează  şi  propunerea:  ca  propunătorul  să  aibă  şi  învoirea 
episcopului. 

4.  Materia:  T.  V.  şi  N.,  Dogmatică  şi  morală,  şi  greu 
admit  şi  Ist.  bisericească  univ.  şi  naţională. 

La  punctul  al  treilea :  Metoda  de  predare  se  discută  mult 
şi  se  încrucişează  multe  păreri,  dar  mult  mai  calm  decât  la  cele 
de  până  acum. 

Referatele  nu  s’au  găsit  destul  de  bune,  de  aceea  Pr. 
Marin  lonescu  ceteşte  o  lungă  disertaţie  altcum  foarte  frumoasă, 
dar  a  presupus  greşit  membri  cari  ar  avea  lipsă  de  amănunte 
metodice.  Arată  că  cea  mai  bună  metodă  e  a  iui  iisus  Hristos 
şi  o  analizează  per  iongum  et  latum.  Pe  de  altă  parte  se  aduc 
elogii  dlui  Nisipeanu,  deşî-i  recunoaşte  greşelile.  (Ardelenii  pro¬ 
testează.)  Mai  afirmă,  că  elevii  să  nu  cunoască  din  ora  de  re¬ 
ligie  celelalte  confesiuni,  ci  numai  pe  cea  ortodoxă  (Ardelenii 
protestează),  «să  scoatem  confesionalismul  din  şcoală,  ca  să  nu 
se  asmuţiască  elevii  unii  asupra  oltora.  învăţământul  religios  nu 
se  poate  face  fără  Biblia  în  mână*.  Nu  prezintă  propuneri. 

Pr.  Ciuperca  arată  că  ni  s’a  cetit  o  frumoasă  conferinţă 
dar  n'are  soluţii  şi  nu  discută  chestia.  Vorbeşte  apoi  de  trep¬ 
tele  formale  pe  cari  ie  exemplifică  printr’o  splendidă  asemănare: 
Vreau  să  merg  Ia  drum.  Fac  pregătire :  pun  mămăligă  şi  ceapă 
în  traistă,  apoi  de  n’am  spus,  spui  la  ai  casei  unde  merg;  asta-i 
■ţinta.  Şi  acum  merg;  e  tractarea;  mă  gândesc  ce-o  să  fac  acolo, 
pe  drum  mai  pot  întâlni  pe  cineva  care  merge  într’acolo;  iacă 
asocierea.  Şi  ajungând  acolo,  trag  concluzia,  sistemizarea ;  şi 
venind  acasă  povestesc  ce-am  făcut  şi  trag  învăţăminte :  să  mai 
iac  drumul  ăsta  ori  ba;  iată  aplicarea. 

Păr.  Imbroane  arată,  că  in  şcoală  nu  faci  confesionalism  pen¬ 
tru  învrăjbire,  ci-1  faci  ca  să  te  aperi.  Noi  să  nu-1  facem,  dar  îl 
fac  celelalte  in  confesiuni,  şi  atunci  care  e  rezultatul? 

Păr.  Constantinescu-Lucaci  doreşte  să  facem  toţi  lecţii 
practice. 

Păr.  Dr.  Tarangul  propune,  ca  să  se  ceară  ministrului 
materialul  intuitiv  necesar;  apoi  se  compună  un  «iecturar»  cu 
povestiri  religioase,  scoase  din  religie,  morală,  cronicari  etc. ;  şi 
in  vacanţe  să  se  ţină  cursuri  catehetice  pe  ia  mănăstiri. 

Păr.  arhim.  Scriban  pune  chestiunea  mai  bine  —  după 
părerea  mea.  —  Spune:  «N'am  încredere  în  congres,  unde  dis¬ 
cutăm  ce  s’a  mai  discutat,  şi  exprimăm  dorinţe,  cari  ni  s’au  mai 
împlinit  şi  cari  au  intrat  in  legi  şi  rezultate  n’am-âvut,  fiindcă 
n' avem  oameni.  Ne  lipseşte  creştinismul  vânjos,  hotărât.  Profesorul 
-de  religie  să  nu  se  socotească  ca  unul  din  ceilalţi,  ci  omul  vieţii 
vecinice,  om  ai  Domnului.  Şi  atunci  preotul  trebue  să  fie  om 
cult  (nu  cultura  ştiinţifică  a  facultăţii  teologice,  ci  toată  ştiinţa 
lumii)  ca  să  poţi  folosi  şi  alte  mijloace,  decât  cele  religioase. 
Aduce  elogii  lui  Simion  Popescu,  modestul  şi  cultul,  care  a 
rămas  In  memoria  tuturor.  Aşi  ar  trebui  să  fie  toţi.  Preotul 
cult  are  îndrăsneala  cugetării  sale.  Dar  pentru  aceasta  preotul 
nu  trebue  să  se  dea  după  păr.  Şi  apoi  preotul  are  să  prezinte 
-elementul  tradiţional  în  cultura  neamului.  Personalitatea  profe- 

sorului  e  deci  cheia,  prin  care  se  desleagă  toate  celelalte  che¬ 
stiuni. 

Şerban  Ioneseu,  docent  fa  facultate,  vede  insuccesul  acestui 
congres,  fiindcă  s’au  ocolit  condiţiile  psiho-fiziologice  şi  peda¬ 
gogice.  Trebue  discutat:  cum  putem  să  «infiltrăm*  în  copil 
principiul  moral  religios.  Nu  găseşte  bună  fărâmiţarea  materiei 
religiei.  Pentru  a  «infiltra»  orice  ideie  se  cere  cunoaşterea  fon¬ 
dului  sufletesc  ai  copilului  şi  apoi  valorificarea  ideilor  religioase, 
cunoscând  bine  ideile  sociale;  pentru  aceasta  e  necesară  şi  în¬ 
temeierea  ştiinţifică  a  ideilor  religioase  şi  formarea  fondului  aper¬ 
ceptiv  pe  baza  etăţilor. 

Leşnie  cere  să  se  folosească  numai  o  metodă ;  admite  nu¬ 
mai  prin  tangentă  ca  tot  omul  să-şi  aibă  metoda  sa;  să  se  creeze 
un  institut  superior  pentru  pregătirea  profesorului  de  religie,  şt 
ca  profesorii  laici  încă  să  ţină  seamă  la  materiile  lor  de  religie. 

R.-Pogoneanu,  (dir.  semin.  pedagogic  univ.,  prof.  de  ped. 
la  univ.).  Influinta  înv.  rel,  în  şcoala  secundară  e  mai  mică,  de 
cum  se  aşteaptă.  Însemnata  majoritate  a  celorce  conduc  ţara  nu 
este  condusă  de  sentimentul  religios,  şi  e  o  mare  pagubă  pentru 
ţară.  Pentru  un  om,  pentru  care  sentimentul  religios  e  indiferent, 
pentru  acela  valorile  cele  mai  mari  în  ţară,  vor  fi  cele  perso¬ 
nale.  Vina  o  poartă  cei  chemaţi  să  deştepte  şi  să  lumineze  pe 
tineri,  cari  n’au  sentimentul  religios.  Nu  e  de  ajuns  cultura  din 
facultate.  Preoţimea  altor  ţări  are  cultura  ţării  sale  în  întregime. 
Aceasta  e  condiţie  esenţială  pentru  a  puteâ  influinţâ.  Preotul 
trebue  să  stea  ia  acelaş  nivel  şi  cu  licenţiatul  la  drept  şi  cu  cel 
dela  litere  şi  filosofie,  plus  aprofundarea  specialităţii  sale.  Numai 
haina  nu  impune,  ci  valoarea,  care  se  ascunde  sub  ea.  Cultura 
completă  nu  trebue  să  aducă  In  şcoală  spirit  teologic,  ci  spirit 
evangelic.  D-Voastră  aţi  dus  facultatea  în  şcoala  secundară. 
Nu  spirit  intelectualist,  ci  emoţie  religioasă.  Trebuesc  schim¬ 
bate  programele  şi  instrucţiile;  instrucţiile  au  fost  bune,  aar  în 
practică  şi-au  schimbat  înfăţişarea.  Manualele  sunt  abstracte  şi 
pline  de  neologisme ;  şi  n’au  foc  în  ele.  Propune  o  organizare 
corăspunzătoare  facultăţii,  o  mai  mare  grije  de  situaţia  materială 
a  profesorilor  de  religie,  Ia  aceştia  mai  multă  preocupare  de 
sentimentul  religios  şi  de  educaţie  şi  manuale  radical  refăcute. 

Păr.  Dr.  Petru  Barbu:  Ieri  ne-am  bălăbănit  să  aflăm  care 
e  materia  de  religie,  acum  discutăm  propuneri  discutate  de  alţii 
ia  timp.  Recomandă  metoda  dlui  Velovan.  Cere  încheierea 
discuţiei. 

Şedinţa  a  V-a  se  ţine  după  masă  la  ora  4Va. 

înainte  de  a  se  luă  soluţii  la  tema  a  treia  se  discută:  «Prac¬ 
tica  religioasă».  Rezuttiându  se  cele  6  referate  intrate  şi  ale  căror 


concluze  sunt  aproape  ]a  fel,  se  ceteşte  referatul  păr,  I.  Florescu 
din  Ploieşti:  Domneşte  un  spirit  calm,  —  comunicând  aproape 
fiecare  ce  a  încercat  şi  ce  rezultate  a  avut,  fără  combateri. 

Păr.  Florescu:  Şcoala  trebue  să  dea  elevului  voinţă  con¬ 
stantă  în  bine;  să  practice  ceeace  învaţă.  E  anormal  să  vezi 
elevi  notaţi  la  religie  cu  foarte  bine  şi  la  moralitate  ca  nesu- 
cient.  Cauza:  Facem  teoria  religiei  fără  practică.  Trebue  să  se 
facă  şi  practică  şi  propune: 

1.  Profesorul  să  fie  Încălzit  de  ceeace  spune.  2.  Să  facă 
pe  elevi  să  simtă  bucuria  de  a  face  bine.  3.  Participarea  la  bi¬ 
serică  să  răsară  din.  lecţii.  4.  Capelă  Ia  fiecare  şcoală.  5.  Preotul 
să  ţină  odată  pe  săptămână  conferinţă  profesorilor  şi  elevilor 
la  şcoală.  6.  Lectură  de  cărţi  religioase.  7.  Asociaţii  religioase. 

Pâr.  Comuna  spune,  că  pe  cei  din  primare  nu-i  duce  la 
biserică,  spunându-le,  că  nu  sunt  vrednici  (?)  că  nu  înţeleg  ce 
se  petrece  acolo ;  pe  cei  din  liceu  îi  admite  ca  credincioşi  nu. 
ca  elevi.  Pune  temei  pe  spovedanie,  scrie  întrebările  pe  tablă 
şi  elevii  răspund  pe  hârtie K  La  cântare,  cere  cor  dar  fără  di* 
rigent,  ca  astfel  credinciosul  să  n’aibă  «doi»  preoţi. 

Pâr.  Ghia  dela  Craiova  spune:  «Eu  lucrez  în  masă.  Fac 
lecturi  biblice  ia  şcoala  militară  aşa:  Cântăm  împărate  ceresc;, 
cetim  o  pericopă  din  scriptură;  cântăm  Tatăl  nostru;  cetim  un 
psalm  în  legătură  cu  pericopă,  şi  închei  cu  o  cântare;  fac  apoi 
exerciţii  de  stăpânire  şi  întărirea  voinţji;  şi  pentru  formarea  de 
convingeri  fac  conferinţe  contradictorii,  lăsând  pe  elev  să-mi 
critice  părerile. 

Păr.  Georgescu  nu  aprobă  ca  profesorul  de  religie  să  fie 
confesor,  fiindcă  l-ar  minţi  elevul  (murmure). 

Păr.  Ciuperca:  Unde  nu  e  biserică  să  se  ţină  exortaţie, 
iar  la  biserică  să-i  conducă  fiecare  profesor  pe  rând. 

Păr.  Imbroane:  Cere  capele  cu  ajutorul  fondurilor  mini¬ 
strului,  iar  şcolile  de  meserii  să  lucreze  iconostasele  mai  ieftin 
ca  meseriaşii. 

Prof  păr.  Mihălcescu :  Profesorul  de  religie  trebue  să  fie 
numai  profesor  de  religie,  dâr  cu  un  adaus:  nu  poate  să  fie- 
plătit  numai  ca  ceilalţi,.;  fiindcă  iei.  nu  poate  aveâ  câte  48  ore 
săptămânal,:  —  şi  trebue  să  trăiască  şi  .  el  onorabil;  să  [aibă  lo¬ 
cuinţa  în  şcoală, 'fiindcă  şcpala.vafi  parohia  preotului.  Fiecare 
şcoală  să  , aranjeze  o  sală-capetă  şi  pe  elevi  să-i  ducă  acolo. 
Toate  să  se  facă  pe  rând,  până  se  va  iputeâ  generaliză. 

Inspectorul  semin.  din  Mm.  cult.  Păn  Petre  ParterUe:  Se- 
minariile  sunt  desorganizate.  Profesorii  laici  cu  mentalitate  ne- 


1  Incorect.  (Rap.) 

creştină  strică  tot,  şi  absolvenţii  nu  se  mai  preoţesc.  Liceele  tot 
aşâ:  n’au  oameni  creştini.  Sunt  apoi  antinomiile  pedagogice. 
Cere  misionarism  în  popor  prin  elevi.  Recomandă  cărţile  dlui 
Nisipeanu. 

Păr.  Ciuhandu:  Capele  se  pot  aranjâ  din  sale  festive  ale 
şcolilor,  de  aceea  să  se  ceară  învoirea  ministrului,  iar  elevii  şi 
elevele  sâ  adune  fondurile  necesare,  venind  în  ajutor  şi  ad¬ 
ministraţia. 

Se  primesc  concluzele,  propuse  de  păr.  Florescu  intre- 
gindu-se  cu  prop.  păr.  Ciuhandu. 

Iar  la  «Metoda  de  predare»  se  iau  câteva  concluze,  ce¬ 
rute  de  orice  metodică  şi  cari  n'au  rost  să  mai  fie  amintite 
aici,  afară  de  dorinţa  de  a  se  cere  ministrului  material  intuitiv, 
deşi  despre  felul  de  a  se  întrebuinţa  acest  material  nu  s’a  discu¬ 
tat  nimic,  cu  toate  că  se  poate  inşirâ  intre  cele  mai  importante 
chestiuni  pedagogice. 

Se  pune  deci  în  discuţie  alegerea  comisiei,  care  să  sta¬ 
bilească  programa  şi  să  lucreze  manualele. 

Păr  Barba  nu  consimte.  Programa  aparţine  autorităţii  bi¬ 
sericeşti.  La  noi  consistoarele  să  fie  rugate  a  exmite  o  comisie 
ori  delegaţi,  cari  să  lucreze  planul,  şi  pe  care  apoi  să-l  aprobe. 
Altcum  n’avem  autoritatea  necesară.  Iar  manualele  nu  pot  fi 
monopolizate;  cea  mai  bună  se  va  impune  dela  sine. 

Preşedintele  spune :  Biuroul  să  se  adreseze  : 

1.  Ministrului  instrucţiei  să  numească  pe  membri  comi¬ 
siei  căci  vrem  să  alcătuim  un  program  ieşit  din  consultaţiile 
profesorilor  de  religie ; 

2.  şi  pentrp  Ardeal  consistoarelor,  cerând  numirea  mem¬ 
brilor,  cari  să  facă  parte;  cu  o  condiţie,  ca  membri  să  facă 
parte  din  corpul  didactic  dela  religie.  Se  primeşte. 

Se  mai  discută  timpul  şi  locul  întrunirii  viitorului  congres 
şi  tipărirea  analelor. 

La  urmă  păr.  Dr.  Ciuhandu  ceteşte  o  propunere  a  Arde¬ 
lenilor  şi  roagă  să  fie  votată,  lată-o  în  rezumat: 

«Considerând  dispoz.  art.  22  din  Constituţia  Ţârii,  după 
care  Biserica  îşi  regulează,  conduce  şi  administrează  prin  or¬ 
ganele  sale  ptopri  şi  sub  controlul  Statului  chestiunile  religi¬ 
oase,  culturale,  fundaţionale  şi  epitropeşti»,  considerând  că  mi¬ 
siunea  catehetică  e  un  fragment  ,  din  misiunea  didactică  a  Bi¬ 
sericii  Domnului  lisus  Hristos,  pentru  a  cărei  exercitare  — 
după  porunca  dogmă  şi  disciplinei  bisericii  se  cere  hirotonie 
şi  autorizaţia  ierarhului  bisericii,  care  numai  singură  poate  fi 
izvor  de  drept  pentru  instituirea  persoanelor  cu  misiune  didac- 

iică  bisericească,  —  congresul  pedagogic  al  profesorilor  de  re¬ 
ligie  exprimă  următoarele  desiderate. 


L 

1.  Instituirea  profesorilor  de  religie,  şi  peste  tot  aplicarea 
persoanelor  cu  misiune  didactică  bisericească  la  orice  categorie 
de  şcoale  să  se  facă  prin  autoritatea  bisericească- eparhială,  pe 
teritorul  căreia  sunt  acele  şcoale. 

Atari  profesori  de  religie,  salarizaţi  de  Stat,  după  normele 
de  salarizare  ale  celorlalţi  profesori,  vor  sta  sub  disciplina 
şcoalei  şi  superiorităţii  aceleia,  ca  orice  alt  profesor,  cu  excepţia 
răspunderilor  lor,  cari  derivă  din  situaţia  lor  ierarhică  ca  preoţi 
şi  din  misiunea  pur  didactică  bisericească,  şi  in  care  privinţă 
stau  sub  disciplina  canonică  bisericească. 

2.  Stabilirea  planului  şi  aprobarea  lui  şi  a  manualelor  prin 
autoritatea  superioară  bisericească  —  sf.  Sinod. 

3.  Instituirea  alor  2  posturi  de  inspectori  religioşi  pentru 
şcolile  de  stat  şi  particulare  pe  eparhii,  cari  se  vor  alege  de 
biserică  întocmai  cum  se  aleg  şi  profesorii  «avându-se  fn  ve¬ 
dere  nu  numai  studiile  teoretice,  ci  mai  ales  probele  despre 
aptitudinea  practică*  a  aspiranţilor. 

4.  Ca  directivă  pentru  punerea  în  aplicare  a  inspecţiunii 
prin  inspectori  se  fixează  următoarele  principii! 

a)  Controlarea  prof.  de  ret.  mai  ales  asupra  rezultatelor 
educative,  îndeplinite  de  profesor. 

b)  Îndrumarea  teoretică  şi  practică  a  învăţământului  religios- 

c)  Inspectorii  să  ţină  conferinţe  didactice  cu  profesorii  de 
religie  —  făcându-şi  după  inspecţie  înaintea  ior  cuvenitele  con¬ 
statări  şi  dându-le  necesarele  îndrumări  pentru  îndreptarea  even¬ 
tualelor  scăderi,  şi  numai  apoi  să  raporteze  Bisericii  şi  Statului, 
arătând  totdeauna  şi  măsurile  de  îndreptare  luate  de  el. 

d)  Misionarism  prin  cărţi  edificătoare  şi  înfiinţarea  de  coo¬ 
perative  cu  astfel  de  cărţi. 


a)  Să  aprobe  alegerile  de  profesori  şi  inspectori  ori  să 
refuze  aprobarea  alegerii  pe  motive  temeinice  asupra  alesului 
şi  să  ceară  altă  alegere; 

b)  să  aprobe  planul  de  înv.  rel.  şi  manualele,  —  dupăce  au 
fost  aprobate  de  biserică  —  din  punctul  de  vedere  ai  intere¬ 
selor  Statului,  şi  aceasta  pentru  toate  confesiunile; 

c)  să  ne  pună  la  dispoziţie  mijloace  pentru  inspectori  şi 
pentru  misionarismul  prin  şcoală. 

Din  partea  Congresului  se  declară,  că  chestiunile  cuprinse 
aicî  sunt  prea  adânci,  ca  să  poată  fi  votate,  şi  de  aceea  hotă- 
resc  să  le  dea  biroului,  ca  la  timp  potrivit  să  le  prezinte  au¬ 
torităţilor  în  drept. 

Cu  acestea  congresul  s’a  încheiat,  fără  ca  să  fi  Încetat  şi 
înfricoşătoarele  explozii  dela  Pirotehnia  armatei,  —  ca  un  zgu¬ 
duitor  memento  pentru  profesorii  de  religie,  că  munca  lor  abia 
acum  începe  serios  şi  că  Ţării  îi  trebue  mai  multă  inimă  şi  edu¬ 
caţie  decât  instrucţie,  —  mai  mult  caracter,  pe  care  au  să-I  pro¬ 
ducă  profesorii,  ca  în  electricitate :  prin  influinţa  caracterului  lor. 

Gh.  Maior. 

* 

„Astra"  la  Bucureşti.  Societatea  culturală  «Astra»,  în 
frunte  cu  prezidentul  său  dl  V.  Goldiş  şi  Mitropoliţii  celor  două 
biserici  româneşti  din  Ardeal,  a  întors  vizita  «Caselor  Naţionale» 
de  sub  conducerea  harnicului  şi  luminatului  general  Manolescu. 
Evenimentul  a  avut  loc  la  Bucureşti,  Breaza  şi  Vălenii  de  Munte, 
în  zilele  de  31  Mai,  1,  2,  3  Iunie  a.  c.  N’a  fost  o  simplă  ma¬ 
nifestaţie  protocolară.  Dacă  ar.  fi  avut  numai  această  semnifi¬ 
caţie,  de  bună  seamă  n’am  aveâ  motive  să  stăruim  asupra  ei. 

Serbările  dela  Bucureşti,  prin  cadrul  măreţ  în  care  s’au 
desfăşurat  şi  prin  superioritatea  integrală  la  care  s’au  menţinut 
prestaţiunile  lor,  comportă  toată  importanţa  unei  adevărate  săr¬ 
bători  de  înfrăţire  culturală. 

Fraţii  din  toate  unghiurile  ţării  întregite  s’au  adunat  să-şi 
strângă  mâna,  să  se  bucure  laolaltă,  şi  să-şi  întărească  nădejdile. 
Apogeul  festivităţilor  l-au  alcătuit  de  bună  seamă  prestaţiunile 
de  natură  artistică:  cele  două  concerte  ale  Reuniunii  de  mu¬ 
zică  din  Sibiiu,  sub  conducerea  măiestrului  N.  Oancea  şi  Poemul 
etnografic  aranjat  de  dl  T,  Brediceanu.  Armonia '  cântecelor, 
graţia  jocurilor,  eleganţa  şi  pitorescul  portului  nostru  naţional 
se  îmbinau  în  cea  mai  minunată  trinitate  artistică.  Au  avut  de 
lucru  ochii  şi  urechile  şi  sufletul  admirând  atâta  revărsare  de 
frumuseţă. 

Ziua  dela  Breaza  şi  Vălenii  de  Munte  ne-a  fost  prilej  de 
adevărate  revelaţii.  Nesfârşitul  cortegiu  al  carelor  alegorice  ne-a 
descoperit  inepuisabilele  bogăţii  ale  acestui  colţ  de  ţară  —  bo¬ 
găţii,  pe  cari  nu  le  egalează  în  proporţii  decât  doar  belşugul 
ae  dragoste  cu  care  am  fost  primiţi  de  fraţii  noştri  de  peste 
munţi. 

Au  fost  clipe  a  căror  amintire  va  stărui  în  sufletele  noa¬ 
stre  sporindu-ne  încrederea  în  trăinicia  neamului  românesc. 

Boala  mărturisirilor  de  credinţă.  De  câteva  săptămâni 
fiecare  număr  din  Unirea  dela  Blaj  ne  aduce  câte-un  mani¬ 
fest.  Ai  crede  că  e  vorba  de  eroismul  celor  dintâi  creştini.  De 
-fapt  e  vorba  de  un  lucru  cu  toiul  de  altă  natură.  Pentru  ceice 
nu  cunosc  geneza  acestor  faimoase  manifeste,  dăm  mai  la  vale 
câteva  lămuriri  sumare.  - 

Presa  noastră  bisericească  a  avut  In  timpul  din  urmă  de 
repeţiteori  prilejul  să  constate  pronunţatul  curent  de  revenire 
a  credincioşilor  bisericii  unite,  la  sinul  bisericii  strămoşeşti.  Cu¬ 
rentul  ia  proporţii  din  ce  in  ce  mai  mari.  Trecerile  se  produc 
acum  in  massă  şi  faptul  dă  multă  bătaie  de  cap  statului  major 
■din  Mica  Romă. 

îngrijoraţi  de  această  stare  de  lucruri,  fraţii  noştri  uniţi 
s’au  întrebat  deci  în  limba  strămoşilor  noştri:  «Quidfaciendum?» 
dacă  nu  pentru  oprirea  valului,  cel  puţin  pentru  domolirea  Iui. 
Şi  luându-şi  refugiul  la  expediente  pe  cari  tradiţia  lor  li  le  îmbiâ 
din  belşug,  au  pus  la  cale  mărturisiri  de  credinţă  colective  pe 
cari  nici  postulatul  celui  mai  mare  respect  faţă  de  chestiunile 
de  această  natură  nu  ne  îngădue  să  Ie  numim  altfel  decât :  po- 
temkiniade  blăjene.  Efectul  lor  pentru  ceice  le  pun  la  cale  îl 
formulează  minunat  o  profk>ziţie  din  manifestul  fraţilor  uniţi 
din  Satu-Mare:  «Ajungem  de  râsul  lumii».  Din  partea  noastră 
nu  mai  avem  nimic  de  adăogat  la  această  profeţie. 

*•  * 

Congresul  „Societăţii  ortodoxe  a  femeilor  române* 

s’a  ţinut  Duminecă  în  sala  Teatrului  Naţional  din  Craiova,  im¬ 
portantul  centru  de  cultură  şi  viaţă  naţională.  Congresul  s’a 
desfăşurat  în  cea  mai  caldă  atmosferă  de  entuziasm  pentru 
problemele  cari  s’au  desbătut. 

Dimineaţa,  congresiştii  şi  congresistele  au  vizitat  bisericile 
şi  aşezămintele  din  oraş,  iar  la  ora  11  au  asistat  la  Te-Deura, 
oficiat  în  biserica  Sf.  llie,  de  cătră  P.  S.  Sa  episcopul  Vartolomeu 
-al  Râmnicului. 

Congresul  s’a  deschis  la  ora  4  d.  a.  sub  preşedinţia  dnei 
Alexandrina  Cantacuzino,  preşedinta  generală  a  societăţii, 

P.  S.  Sa  episcopul  Vartolomeu,  luând  cel  dintâi  cuvântul, 
vorbeşte  despre  «Rostul  vieţii  omeneşti»  şi  arată  cum  trebue 
privită  ea  şi  folosită  ca  să  i  dăm  toată  valoarea.  Cultivând 
adevărul,  dreptatea  şi  mila,  aceste  mari  virtuţi  care  au  făcut 
baza  religiei  creştine,  însemnează  a  trăi  înţelepţeşte  şi  a  folosi 
"viaţa.  Izvorul  curat  de  lumină  ce  se  desprinde  din  aceste  virtuţi, 
ridică  pe  om  şi-l  înalţă  până  la  Dumnezeu.  Biserica  ortodoxă, 
care  propovădueşte  această  învăţătură,  are  sprijin  puternic  în 
acţiunea  societăţii  ortodoxe  române,  spune  înaltul  prelat,  în- 
cheindu-şi  cuvântarea. 

Dna  Alexandrina  Cantacuzino  face  o  amănunţită  dare  de 
seamă  a  activităţii  societăţii. 

Cuvântarea  .şi-o  Inchee  rostind  o  puternică  filipică  împo¬ 
triva  concordatului,  care,  spune  cuvântătoarea,  va  fi  un  măr 
al  discordiei. 

Pr.  P.  Moraşca,  citeşte,  în  aplauzele  furtunoase  ale  asi¬ 
stenţei,  o  moţiune  de  protestare  împotriva  concordatului. 

Dna  Zoe  Râmniceunu,  casiera  societăţii,  dă  citire  dării  de 
seamă  a  veniturilor  şi  cheltuelilor,  din  care  se  desprinde  că 
pentru  mausoleul  dela  Mărăşeşti  s’au  adunat  până  acum  3  mi¬ 
lioane  114  mii  lei,  cheltuindu-se  pentru  lucrările  făcute  in  acest 
scop  2  milioane  360  mii  lei. 

Pr.  Cristescu  Craiova  face  apologia  societăţii  preoţeşti 
«Renaşterea»  care  este  un  auxiliar  preţios  al  propovăduirii  or¬ 
todoxismului. 

Arhim.  Scriban,  delegatul  I.  P.  S,  Sale  mitropolitului  primat 
aduce  cuvântul  de  bună  urare  al  actualului  său  ierarh. 

Prof.  N.  Colan  (Sibiiu)  aduce  congresului  salutul  I.  P.  S. 
mitropolit  Nicolae, 

Mai  iau  cuvântul  păr.  But  ac  din  Mehadia,  dna  Chiticeanu, 
tot  de  acolo,  dşoara  Şeişeanu  din  Basarabia,  delegaţi  din  Buco¬ 
vina  ş.  a.  Şedinţa  s’a  terminat  la  ora  8  seara. 

Congresul  viitor  se  va  ţineâ  în  Sibiiu. 

* 

Sinodul  eparhial  dela  Arad  —  Politica  în  Bise¬ 
rică ,  —  Alegerile  de  deputaţi  pentru  sinodul  eparhiei  Aradului 
ne- au  descoperit  lucruri  dintre  cele  mal  triste.  Amestecul  orga¬ 
nelor  politice  si  administrative  In  aceste  alegeri  au  avut  firescul 
ţi  durerosul  rezultat  al  dizolvării  sinodului.  Pentru  a  păstră 
cât  mai  stricta  obiectivitate  in  cronica  acestui  eveniment  de  o 
escepfională  gravitate,  publicăm  mat  la  vale  fragmente  din  Pro¬ 
cesul  verbal  al  celei  dtntăl  şedinţe,  Proces ,  care  cuprinzând  în 
sine  odată  cu  cel  mai  energic  protest  împotriva  politicianismului 
în  biserică  şi  cea  mai  strălucită  apologie  a  constituţionalismului 
nostru  bisericesc  —  ne  dispensează  de  orice  comentat  din  partea 
noastră. 

*Nr.  1.  După  asistarea  la  sf.  liturgie  împreunată  cu  che¬ 
marea  Duhului  sfânt,  celebrată  în  catedrală,  întrunindu-se  de¬ 
putaţii  sinodali  la  orele  12  din  zi  în  localul  sus  arătat,  prin  o 
delegaţie  învită  pe  P.  S.  Domn  episcop  Ioan  1.  Papp,  care  pre- 
zentându-se,  deschide  sesiunea  prin  următorul  cuvânt  ascultat 
cu  multă  plăcere». 

(Nr.  2.  Vezi  Bis.  şi  Şcoala  Nr.  18.) 

îNr.  3.  In  decursul  cetirii  apelului  nominal.  deputaţii  din 
cler  mai  jos  notaţi,  fiind  prezenţi,  tşi  depun  mandatele  pe  lângă 
următoarea  adresă: 

Preasfinţite  Domnule  Episcop  l 

Lucruri  şi  împrejurări  din  afară,  pe  cari  nu  le  putem  con: 
cordâ  cu  conştiinţele  noastre  de  preoţi  şi  cu  practicele  vieţii 
noastre  constituţionale-bisericeşti,  ne  determină  să  Vă  facem 
Împărtăşirile  următoare : 

Având  să  se  facă  alegerile  pentru  restaurarea  Sinodului 
eparhial,  .Administraţia  .politică  şi  mai  ales  ceea  .din,  judeţul  , 
Arad,  Începând  dela  prefectul  judeţului  şi  până  lâ  notarii  şa?  . 
telor,  dimpreună  cu  unele  din  organele  poiiţiale  de  stat.  s’au 
amestecat  în  alegeri,  pe  faţă  şi  într’un  mod  nebblşnuit  de  silnic,, 
până  acum,  violând  libertatea  morală  şi  constituţională  a  cre¬ 
dincioşilor  alegători.  înşişi  alegătorii  au  fost  terorizaţi  in  unele 
părţi  ale  diecezei,  prin  f dl  şi  fel  de  presiuni,  să-şi  deie  votul  ^pen- 
tru  «candidaţii  partidului  liberal»  după  cum  se  spuneâ  fleschis. 
Pentru  caz  de  acomodare  ii  se  puneau  în  vedere  hatâruri  pă¬ 
mânteşti,  şi  represiuni  în  caz  de  a  nu  votâ  cura  Ii  se  cerea,  . 
Ca  agenţi,  cari  să.  presioneze  până  şi  prin  bisericile  noaşţre  cu* 
prilejul  sinoadelor  parohiale  electorale,  au  fost  trimise  persoane! 
oficiale,  dintre  cari  unele"  erau  nu  numai  de  alte  credinţe,  ci 
şi  de  alte  limbi.  Până  şi  unii  din  preoţii  noştri  Încă  au  fost  puşi 
în  faţa  tentativelor,  cari  taie  adânc  ,  nu  nunjai  în  libertatea  lor 
morală,  ci  şi  în  demnitatea  lor  preoţească.  Âu  fost  adecă  citaţi 
pe  la  prefectura  judeţului  Arad,  pentru  a  fi' determinaţi  şă  voteze 
şi  să  lucre  pentru  reuşita  unor  candidaţi  designaţi.,  de  un  con¬ 
ciliabul  politic  administrativ. 

Ne  restrângem,  Preasfinţite  Dle  episcop,  să  Vă  jndicăm 
numai  simplu  şi  in  termini  generali,  aceste  tentative,  notorice 
de  altfel  fiindcă  s’au  ventilat  şi  în  publicitate. .  De  aceea  cel 
mult  dacă  vom  relevă  un  fenomen  nou  şi  dureros,  ca  ,rer 
zultat  al  atăror  alegeri  influinţate  în  mod  nelegiuit:  Ca  repre¬ 
zentanţi  in  Sinod  ai  drep  t credincioşilor  noştri  creştini  au  fost 
aleşi  şi  atari  oameni,  despre  a  căror  tragere  de  inimă  pentru , 
cele  bisericeşti  n’am  auzit  până  acî  de  fel.  Ba  unii,  sunt  de  ! 
aceia,  cari  în  viaţa  lor  nu  calcă  nici  pragul  sfintei  biserici,  ori 
sunt  rău  porniţi  chiar  împotriva  aşezămintelor  ei  şi  împoţriva 
învăţăturilor  ei  de  credinţă. 

In  chipul  acesta  rolul  organelor  politice -administrative,  şi., 
poiiţiale,  cari  ni-au  influenţat  alegerile  sinodale,  este  de  dp##< 
ori  funest,  vâtămând  ele,  în  aceeaşi  vreme,  spiritul  poziţii  de 
largă  şi  dreaptă  libertate  morală,  care  stă  ia  temelia  afirmării 

libere  a  organizaţiei  noastre  bisericeşti  şi  tulburând,  şi  concep¬ 
ţiile  morale ,  liber  pradizate  până  aci  în  viaţa  noastră  bise¬ 
ricească. 

Peste  aceasta  făţişe  şi  dublă  jignire,  care  ca  proporţii  stă 
fără  precedent  în  analele  eparhiei  Aradului,  subsemnaţii  nu 
putem  trece,  fără  de  a  ne  fixă  atitudinea  în  concordanţă  cu 
învăţătura  Mântuitorului  Hristos,  ai  cărui  slujitori  suntem. 

La  temeliile  bisericii  Sale,  Domnul  şi  Mântuitorul  nostru 
a  pus  libertatea,  care  după  cuvântul  apostolului,  trebue  să  lu¬ 
creze  şi  în  oameni  şi  prin  oameni.  «Au  nu  ştiţi  că  sunteţi 
casa  lui  Dumnezeu  şi  Duhul  lui  Dumnezeu  locuieşte  întru  voi?» 
(I.  Cor.  III.  16).  «Voi  la  zlobozenie  —  libertate  —  v’aţi  chemat 
fraţilor,  numai  să  nu  daţi  slobozenia  voastră  spre  prilej  tru¬ 
pului »  (Gal.  V.  13).  Această  libertate,  care  pleacă  dela  Domnul 
Hristos  şi  duce  cătră  Dânsul,  este  pusă  şi  la  temelia  vieţii 
noastre  constituţionale  bisericeşti. 

De  aceea  în  şedinţa  dela  7/19  Octomvrie  1868  a  primului 
Congres  naţional-bisericesc,  care  ni-a  votat  Statutul  Organic, 
ca  o  Magna  Charta  Libertatum  în  întreagă  Biserica  Răsăritului, 
însuşi  mitropolitul  Andreiu  Şaguna  spunea  la  încheierea  Con- 

Şesului  următoarele:  « Toţi  suntem  împreună  lucrători  a  unui 
umnezeu »  prin  organizaţia  noastră  statutară  şi  că  <este  o 
libertate  pe  bază  pozitivă  tn  asodaţiunea  noastră  bisericească ». 

Aşâ  s’a  zis  atunci,  când  s’au  pus  temeliile  vieţii  noastre 
constituţionale  bisericeşti.  Iar  azi  vedem,  că  libertatea  pozitivă 
a  bisericii,  libertate  izvorâtă  din  Dreptul  Divin  şi  ocrotită  prin 
legi  de  Stat,  ni  s’a  violentat  prin  siluirea  alegerilor  mireneşti  şi 
prin  încercare  de  a  influinţâ  şi  alegerile  preoţeşti.  In  chipul 
acesta  noi  ne  vedem  stânjeniţi  In  misiunea  noastră  de  împreună 
lucrători  ai  lui  Dumnezeu,  iar  locul  libertăţii  electorale  consti¬ 
tuţionale  şi  ai  muncii  armonice  pentru  înflorirea  bisericii  şi  a 
vieţii  creştineşti,  tinde  acum  să-l  acapareze  sumuţările  vinovate 
dintre  fraţi  şi  împărecherile  detestabile  de  ordin  pământesc, 
precum  şi  silnicii  incompatibile  cu  sfinţenia  şi  rostul  bisericii. 
Cu  un  cuvânt  vedem,  cum  vinovata  slujire  <spre  prilej  tru¬ 
pului »  —  adecă  patimile  Izvorâte  din  vrajba  politică,  prin  cari 
se  subminează  pacea  şi  feridrea  ţării  şi  a  cetăţenilor  ei  —  pă¬ 
şeşte  îndrăzneţ  să  intre  acum  şi  în  tsfânta  sfintelor »  Neantului 
nostru  / 

In  vederea  acestei  primejdii,  noi,  îndatoraţi  Domnului  Hri¬ 
stos  şi  sfintei  Sale  Biserici  prin  hirotonie  şi  prin  jurământul 
preoţesc,  nu  putem  aveâ  decât  numai  o  singură  atitudine  şi 
anume: 

Oricine,  prin  orice  fel  de  mijloace  şi  oricând  ar  violentă 
libertatea  morală  şi  constituţională  a  noastră  şi  a  Bisericii  noa- 

stre,  intră  pentru  noi  în  prevederile  cuvântului  Sf.  Apostol  Pavel 
(Gal.  I.  8.):  «Ci  măcar  şi  noi  sau  înger  din  ceriu  de  vă  va  bine- 
vestî  vouă  afară  de  ceeace  am  binevestit  vouă,  anatemă  să  fie.» 

Drept  aceea  —  fără  privire  la  credinţele  politice  ale  altora 
sau  chiar  ale  noastre,  —  noi  detestăm  orice  fel  de  pornire  care 
alterează  libertatea  noastră  bisericească,  izvorâtă  din  Drept  divin 
şi  ocrotită  prin  legi  de  Stat.  Noi  protestăm  Împotriva  oricărui 
spirit  de  partid  politic  şi  de  oricare  natură,  prin  care  se  tinde 
de  a  se  introduce  în  Sf.  Biserică  spiritul  de  Corintenism,  spre 
anihilarea  spiritului  de  armonică  conlucrare  de  până  aci  sub 
steagul  Mântuitorului  nostru  lisus  Hristos  şi  al  Statutului  nostru 
Organic. 

De  aceea,  în  semn  de  protest  împotriva  violentării  con¬ 
stituţiei  noastre  bisericeşti  şi  a  libertăţii  credincioşilor  noştri, 
precum  şi  împotriva  duhului  zavistnic,  care  vrea  să  se  furişeze 
acum  şi  în  viaţa  noastră  bisericească,  —  subsemnaţii  punem  la 
manile  Pr.  Sf.  Voastre,  ca  şi  Episcop  şi  prezident  al  Sinodului 
eparhial,  mandatele  noastre  de  deputaţi  sinodali,  rugându-Vă  cu 
adânc  respect: 

Să  binevoi-Ţi  a  luă  contactul  cu  organele  superioare  bi¬ 
sericeşti,  spre  a  reclamă :  să  nu  se  mai  aducă  pe  viitor  o  ase¬ 
menea  necinstire  numelui  Domnului  nostru  lisus  Hristos  şi  legii 
noastre  bisericeşti. 

Arad,  la  21  Aprilie  st.  v.  1924». 

(Urmează  16  iscălituri.) 

«La  aceasta  se  alătură  şi  deputatul  din  cier  Adara  Groza. 

e)  Unsprezece  deputaţi  mireni,  cari  de  asemenea  sunt  pre¬ 
zenţi,  prezintă  cererea  prin  care  renunţă  la  mandatele  primite». 

Nr.  4.  In  urma  acestora,  avându-se  în  vedere  dispoziţia 
§-uiui  48  din  Regulamentul  afacerilor  interne  pentru  sinodul 
eparhial,  în  urma  căreia  Sinodul  numai  atunci  este  in  număr 
de  a  lucră  reşpective  de  a  aduce  hotărâri  valide,  dacă  vor  fi 
prezenţi  cel  puţin  cu  unul  mai  mult  ca  jumătate  din  numărul 
total  şi  dupăce  din  cei  50  deputaţi  aleşi  sunt  prezenţi  numai 
18  iar  29  şi  aii  depus  mandatele,  —  şi  3  nu  s’au  prezentat; 

Prezidiul,  dând  cetire  §-u lui  63  din  Regulament,  constată 
în  faţa  celor  prezenţi  imposibilitatea  constituirii  respective  a  în¬ 
trunirii  sinodului  şi  tot  pe  baza  acestui  §  dizolvă  adunarea 
rezervând  Consistorului  eparhial  dreptul  de  a  dispune  cele  ul¬ 
terioare. 

După  acestea  P.  S.  Sa  mulţumeşte  celor  prezenţi  pentru 
participare,  ridică  şedinţa  şi  părăseşte  localitatea*. 

NOTE  ŞI  INFORMAŢII. 


Strâmtoarea  de  bani,  in  care  am  ajuns  în  editarea  < Re¬ 
vistei  Teologice »  ce  se  susţine  exclusiv  din  abonamentele  cetito¬ 
rilor,  şi  obligaţiunea  de  a  plăti  lunar  cheliuelile  de  tipar,  ne 
silesc  să  îndreptăm  rugămintea  stăruitoare  cătră  toţi  onoraţii 
noştri  abonaţi  ca  să-şi  plătească  abonamentul  în  vremea  cea 
mai  scurtă. 

La  cererea  multor  preoţi ,  din  diferite  părţi  ale  mitropoliei 
noastre,  pentru  a  uşurâ  p lăţirea  acelora  mai  ales ,  cari  nu  au  la 
îndemână  oficii  poştale,  am  rugat  Veneratele  noastre  Const- 
storii  să  binevoiască  a  ne  încassa  abonamentele  cu  prilejul  îm¬ 
părţirii  dotaţiei  dela  stat.  Mulţumim  şi  la  acest  ioc  Ven.  Con - 
sistorii  dela  Sibiiu  şi  Oradea-mare,  cari  ne-au  încassat  abona¬ 
mentul  întreg  şi  pe  anul  curent;  precum  şi  Ven.  Consistor  dela 
Cluj  pentru  încassările  pe  trecut.  In  eparhiile  Arad  şi  Caran¬ 
sebeş  şl,  acum  mai  nou,  şi  în  eparhia  Clujului  ne- am  adresat 
Prea  Cucernicilor  părinţi  protopopi,  să  binevoiască  a  sprijini 
străduinţele  noastre  cu  scoaterea  Revistei,  încassându-ne  abona¬ 
mentul  la  împărţirea  dotaţiei  dela  stat  acolo  unde  se  face  pe 
protopopiate,  ori  cu  prilejul  întrunirilor  preoţeşti.  Mulţumim 
părinţilor  protopopi:  Traian  Vaţian—Arad,  Gherasim  Sâtbu— 
Belinţi ,  Florian  Robia— Buteni,  Dr.  Dimitrte  Barba  —  Chişineu, 
Cornel  Lazar— Halmagiu,  loan  Gheorghea—Ienopolra ,  Mihail 
Lucuţa— Siria,  Mihail  Gaşpar— Bocşa,  loan  Qeţea-Buziaş  şi 
Vtrgil  Ajusta— Oravlţa,  cari  ne-au  făcut  încassâri,  şi  ne-au  ad¬ 
ministrat  banii  împreună  cu  listele  de  plătire. 

Rugăm  foarte  mult,  pe  părinţii  protopopi  ai  celorlalte  pro¬ 
topopiate  să  nu  ne  dea  uitării  la  plătit  ea  întregirilor  pe  cvar¬ 
talul  de  acum. 

Nu  vrea  să  fie  această  modalitate  de  plătire  o  imounere 
cu  sila,  ferit- a  Dumnezeu;  o  spunem  pentru  acei  2  sau  3  cărora 
li  s’a  părut  felul  nostru  de  încassare  a  abonamentului ,  o  si¬ 
luire  a  libertăţii  lor.  Tocmai  de  aceea  rugăm  stăruitor,  pe  ori¬ 
cine  îşi  socoteşte  de  o  povară  plătirea  abonamentului  celei  mai 
ieftine  reviste  bisericeşti,  sau  se  simte  în  conştiinţa  lui,  neobligat 
să  o  cetească  şi  să  o  şi  plătească,  —  să  declare  acest  lucru  când 
i  se  va  cere  abonamentul,  ori  şl  mai  bine,  să  ne  înrunoştiinţeze 
prin  o  cartă  poştală,  ca  să-l  ştergem  din  registrele  Revistei,  pen- 
trucă  ea  vrea  să  ţină  legătura  numai  răzimată  pe  o  comunitate 
sufletească  şi  pe  o  înţelegere  deplină  a  lucrului,  pe  care  ne  stră¬ 
duim  să-l  îndeplinim  spre  susţinerea  prestigiului  bisericei  noastre 
şi  spre  folosul  preoţimli  şt  al  mirenilor  noştri  iubitori  de  biserică. 

* 

In  nişte  declaraţii  făcute  luna  trecută  presei  la  Cluj,  dl  A. 
Lapedatu,  ministru  al  cultelor,  se  miră  toă  I.  P,  $>■  nostru  pă¬ 
rinte  mitropolit  Nicolae  a  fost  în  stare  să:  intervie  pe  lângă  eon- 
sistoarele  eparhiale  să  ia  atitudine  faţă  de  noul  sistem  de  sa¬ 
larizare  a  preoţimii.  Dl  ministru  spune,  că  intervenţia  l.  P.  S. 
Sale  «este  cel  puţin  inoportună  şi  poate  cir  «drept  cuvânt  să  fie 
privită  ca  o  manifestaţiune  împotriva  unei  instituţîum  a  statului, 
căreia  pe  nedrept  i  se  face  proces  de  intenţiuni  potrivnice  in¬ 
tereselor  bisericii  noastre.  De  altfel,  chiar  de  ar  fi  motivată, 
ceeace  nu  e  cazul,  chestiunea  viitoarei  modalităţi  de  optată  a  cle¬ 
rului  trebueşte,  după  părerea  mea,  rezolvată  pe  altă -cale  decât 
acea  a  protestelor  de  natură  să  tulbure  raporturile  dintre -bise¬ 
rica  noastră  şi  guvernul  ţării». 

E  rândul  nostru  «să  ne  mirăm»- de  asemenea  decla¬ 
raţii,  cari  oricât  de  ministeriale  -  ar  fi,  le  credem  funda¬ 
mentul  greşite,  pentrucă  pornesc  din  inadmisibila  ipoteză  a  in- 
faibilităţii  guvernelor. 

Consecinţa  logică  a  acestei-  ipoteze  este  că  oricine  pro¬ 
testează  împotriva  unei  măsuri  guvernamentale,  comit©  un  atentat 
împotriva  statului... 

Numai  cât  noi  nu  credem  nici  măcar  în  infailibilitatea  pa¬ 
pei,  necum  în  a  guvernelor  —  ori  de  ce  fel  ar  fi  ele. 

Şi  atunci  «protestul»  I.  P.  S.  nostru  mitropolit^este  ceva 
mai  «întemeiat»,  iar  autorul  Iui,  ceva  mai  puţin  bolşevic^  decât 
i  se  pare  dlui  ministru. 

* 

Un  preot  botezat  cu  toate  apele  «modernismului»  american 
a  ţinut  Ia  Braşov,  în  săptămâna  patimilor,  două  conferinţe  re¬ 
ligioase,  arătând  că  Mântuitorul  nostru  lisus  Hristos  a  fost  un 
om  violent  şi  că  toată  învăţătura  Lui  e  o  marfă  de  - împrumut 
Apostolul  Pavel  a  fost,  dacă  nu  un  dement,  în  orice  caz  uit  / 
om  a  cărui  stare  sufletească  nu  trebue  $’o  invidieze  nimenea. 
Cât  despre  cei  318  sfinţi  părinţi  adunaţi  la  Soborul  dinf«Niceea 
—  cel  mai  cuminte  dintre  ei  a  fost . . ;  Arie.  A-  spus-o,  <  fireşte, 
acelaş  părinte  «american». 

Noi  n’avem  de  adăugat  decât  o  singură  observaţie:  Dacă 
părintele  «american»  ar  fi  trăit  pe  vremea  sobohaluî  dela  Nîceea 
— '  Arie  ar  fi  rămas  şi  el  in  umbră... 

♦ 

O  gazetă  de  provincie  făcea,  deunăzi,  apologia  Cântăreţilor 
noştri  bisericeşti.  Gazeta  de  provincie  aveâ  toată  dreptatea, 
căci  cântăreţii  au  avut  şi  au  încă  un  rol  frumos  în  viaţa  noastră 
bisericească.  Şcoală  noastră  s’â  născut  în ‘tinda  biseficei, -jaf  cei 
dintâi  învăţători  au  fost  preoţii  şi  cântăreţii  bisericilor  noastre: 
dovadă  că  dascăl  şi  cântăreţ  erau,  pe  vremuri,  cuvinte  sinonime. 

Dar  gazeta  de  care  vorbim  nu  se  opreşte  Ia  constatarea 
acestui  adevăr,  ci  formulează  pretenţii,  cari,  după  părerea  noa¬ 
stră  sfidează  de-a  dreptul  cele  mai  elementare  postulate  ale 
Vremii.  Ea  spune  anume,  că  dată  fiind  extraordinara  lipsă  de 
preoţi  ar  fi  just  ca,  dupăce  s’a  admis  sfinţirea  intru  preoţi  a  În¬ 
văţătorilor  şi  a  absolvenţilor  de  4  clase  seminariaie,  să  fie  ad¬ 
mişi  la  sfinţire  şi  cântăreţii. 

Se  zice  că  cererea  va  fi  formulată  şi  în  viitorul  congres 
al  cântăreţilor. 

Am  tăiat  la  răboj  această  chestiune,  ca  pe-o  curiozitate  a 
vremii,  pentrucă  ne  jenăm  a  crede  măcar  în  soluţionarea  ei  «fa¬ 
vorabilă». 

* 

Trăim  în  zodia  fuziunilor.  De  aceea,  principial,  nu  ne-a 
surprins  nici  fuziunea  partidului  naţional  cu  cel  ţărănesc.  Ceeace 
ne-a  surprins  însă  este  schiţa  de  program  pe  care  şi-o  afişează 
noul  partid,  şi  în  care  se  vorbeşte  până  şi  de  petele  solare,  dar 
nu  se  găseşte  un  singur  cuvânt  despre  biserică  şi  şcoală.  Ab¬ 
senţa  absolută  a  preocupărilor  culturale  din  programul  unui 
partid  naţional-ţărănesc  este  cât  se  poate  de  simptomatică.  Ea 
nu  admite  decât  două  explicări,  deopotrivă  de  triste.  Sau  s’a 
produs  printr’o  regretabilă  scăpare  din  vedere  —  şi-atunci  în¬ 
semnează  «fuşereală»,  incompatibilă  cu  postulatele  unui  program 
de  guvernare,  alcătuit  pe  îndelete.  Sau  e  vorba  de  o  omisiune 
precugetată  şi-atunci  greşala-i  de-adreptul  catastrofală.  In  orice 
caz  cel  puţin  preoţii  şi  oamenii  şcoalei  din  noul  partid  ar  trebui 
să-şi  facă  seamă  cu  delicata  situaţie  pe  care  le-a  creiat-o  enig¬ 
matica  schiţă  de  program. 

Ministerul  cultelor  continuă  cercetările  cu  privire  la  modul 
de  funcţionare  al  Statutului  catolic.  Până  acum  s’a  putut  con¬ 
stată  că  numita  instituţie  Va  abătut  dela  normele  sale  regula¬ 
mentare  şi  în  special  a  căutat  să  se  sustragă  supremului  con¬ 
trol  pe  care  M.  S.  Regele  are  dreptul  să-l  exercite  asupra  ge¬ 
stiunii  sale. 

Faţă  de  abaterile  şi  abuzurile  constatate,  Ministerul  cul¬ 
telor  a  luat  măsuri  ca  Statutul  catolic  să  reintre  în  legalitate 
prin:  1.  Respectarea  riguroasă  a  normelor  stabilite  la  1866  ce 
priveşte  constituirea  sa,  îndeosebi  a  membrilor,  cari  alcătuesc 
adunările  anuale  şi  consiliul  dirigent  şi  2.  Funcţionarea  pe  baza 
regulamentului  din  1915,  întrucât  regulamentul  din  1922  este  nul, 
de  drept  Preşedintele  Statutului  catolic  va  trebuî  să  înainteze 
Ministerului  de  culte  toate  chestiunile  rezolvate  dela  1  Ianuarie 
1919  spre  a  le  supune  aprobării  regelui. 

Cu  tot  protestul  întemeiat  şi  unanim  pe  care  l-a  ridicat 
biserica  ortodoxă  română  în  frunte  cu  arhiereii  săi,  împotriva 
concordatului  —  guvernul  continuă  tratativele  pentru  încheierea 
acestui  concordat.  Oazetele  aduc  aproape  zilnic  informaţii  de¬ 
spre  cursul  tratativelor,  fireşte  fără  a  spune  ceva  In  fond. 
Am  putut  citi  chiar,  că  «s’au  câştigat  câteva  puncte  în  favorul 
statului*...  Săracul  stat!  Ce  fericire  pe  capul  lui,  că  a  putut  câ¬ 
ştigă  câteva  puncte  1  Pe  noi  nu  ne  măguleşte  de  loc  această 
veste,  pentrucă  noi  din  capul,  locului  n'am  fost  pentru  jocul 
de  loterie. 

-  * 

Un  filosof  cu  patru  clase  gimnaziale  —  mai  mult  nu  i-am 
puteâ  da  nici  cu  cea  mai  mare  bunăvoinţă  —  plus,  probabil, 
ceva  ucenicie  de  gazetar  în  redacţia  «Unirii»,  se  trudeşte  în 
vre-o  şase  foiletoane  ale  «Progresului»  dela  Oraviţa,  să  arete 
că  «Suntem  un  stejar  verde,  dar...»  putred  înlăuntru  şi  ne  vom 
prăpădi,  dacă  nu  vom  trece  la  biserica  romano-catolică 

De  ce  chiar  la  biserica  romano-catolică  P  Vorba  lui  Oara-  - 
giale:  «Stăi,  că  zice  ei!» 

1.  Pentrucă  ea  are  orduri  călugăreşti,  cari  «au  tăiat  codri 
seculari  şi  au  secat  mocirle». 

2.  Pentrucă  «şi  Sf.  Ştefan,  regele  Ungariei,  şi-a  întors  pri¬ 
virile  spre  Roma*.  «Istoricii  unguri  congiăsuesc  în  a  zice,  că, 
geniul  cel  bun  al  Ungurilor  l-a  dus  acolo».  (Filosoful  nostru 
are  o  deosebită  slăbiciune  pentru  argumentele  scoase  din  istoria 
Ungariei.) 

3.  Pentrucă  Franţa  a  avut  un  rege,  care  adevărat  că  a 
trecut  Ia  catolicism  «fără  convingere»,  dar  care  s’a  îngrijit  în 
schimb  ca  «în  oala  fiecărui  supus  al  lui,  barem  Dumineca  să 
fiarbă  câte-o  găină».  (Să  Ie  fie  de  bine  fraţilor  noştri  francezi!) 

4.  Pentrucă  numai  Papa  ştie  să  facă  pace  între  popoare. 
Liga  Naţiunilor  e  doar  «o  invenţie  jidovească». 

5.  Pentrucă  numai  călugării  iezuiţi  ne  pot  scăpă  de  bol¬ 
şevism,  dupăcum  tot  călugării  iezuiţi  au  scăpat  şi  Ungaria  de 
prăpădul  lui  Kuhn  Băla.  pupă  «filosoful»  nostru  dela  Oraviţa 
«călugărul  Bangha  Băla  S.  I.  este...  al  treilea  întemeietor  al 
Ungarieh,  iar  opincarii  noştri  au  făcut  doar  o  simplă  călătorie 
de  plăcere  la  Budapesta.) 

6.  Pentrucă  Mitropolitului  primat  al  României  i-ar  şedeâ 
aşâ  de  bine  cu  pălărie  de  cardinali  Şi  filosoful  nostru  adaogă 
în  paranteză:  «dar  mai  probabil:  după  numărul  nostru  de  peste 
14  milioane,  am  puteâ  aveâ  chiar  doi  cardinali  români». 

7.  Şi  la  sfârşit,  ca  să  ne  oprim  Ia  un  număr  magic,  pen¬ 
trucă  trecând  la  catolicism  «s’ar  introduce  şi  în  cele  rituale 

scurtarea  ceremoniilor  bisericeşti».  (Da  scurtăţi-Ie,  domnule  fi¬ 
losofi  Cin’ te  opreşte  ?>  Şi-apoi  ce  mai  şi  stai  ţinând,  în  credinţă, 
cu  Papa^  iar  în  rânduielile;  bisericeşti  cu  noi?  Aceasta  este,  in¬ 
tri  adevăr,  o  situaţie  insuportabilă...) 

Şi  «filosoful»  nostru  «progresist»  iscăleşte,  cu  o  pretenţi¬ 
oasă  eleganţă  provincială:  Philateles.  A  rămas  deci  şi  prin 
iscălitură' in  adorabila  consecvenţă  pe  care  i-o  impunea  certifi¬ 
catul  de  patru  clase  gimnaziale,  plus,  probabil,  ceva  ucenicie 
de  gazetar ''în  redacţia  «Unirii». 

*  * 

Dl  profesor  O.  Ghibu  publică,  în  Nr.  6  al  revistei  «So¬ 
cietatea  de  Mâine»,  câteva  observări  asupra  sinoadelor  noastre 
eparhiale  din  urmă.  Intre  altele  d-sa  critică  măsura  pe  care  a 
luat-o  sinodul  eparhial  .din  Cluj,  de  a  trimite  an  de  an  tineri 
pentru  continuarea  studiilor  teologice  îh  streinătate  în  special 
la  Glasgow  (Anglia).  Şi  asta  pe  motivul  că  teologii  noştri  cu 
studii  occidentale  au  suferit  de  obiceiu  influinţe  catolice  —  o, 
mai  ales!  —  sau^  protestante,  unii  dintre  ei  căzând  chiar  in 
erezii.  Dl  Ghibu  îşi  încheie  consideraţiile  prin  constatarea  că: 
«Drumul  spre  Glasgow  nu  va  însemnă  nimic  mai  mult  decât 
o  nouă  aventură  ca  atâtea  altele  din  trecutul  nostru».  Pentrucă 
«reînvierea  ortodoxiei  nu  se  poate  face  nici  «prin  noi  înşine», 
nici  prin  împrumutări  improvizate». 

Evident  dl  Ghibu  are  dreptate  când  spune  că  unii  dintre 
teologii  noştri  cu  studii  occidentale  n’au  dovedit  o  suficientă 
rezistenţă  spirituală  faţă  de  infiuinţele  străine.  Concluzia  însă 
nu  i-o  putem  împărtăşi.  Şi  iată  pentruce- 

Din?  nenumăraţii  tineri  trimişi  la  studii  profane  în  străină¬ 
tate,  mulţi  se  întorc  în; ţară  complect  transformaţi  sufleteşte  sub 
raportul  culturii  naţionale.  Cu  toate  acestea  nime  n’ar  îndrăzni 
să  afirme  că  trimiterea  şi  pe  mai  departe  aţinerilor  In  străină¬ 
tate  ar  fi  «o  aventură».  Nici  chiar  dl  Ghibu,  care  a  trimis  atâţia, 
cu  toate  că  ştia  ce-o  să  se  intâmple  cu  mulţi  dintre  ei. 

Totul  şe  reduce  la  rezistenţa  sufletului  naţional  (în  cazul 
nostru  al  ortodoxie i)  şi  la  puterea  de  asimilare  a  celor  trimişi. 
Cât  despre  alegerea  acestora,  adevărat  că  greşeli  se  vor  face 
totdeauna»  dar  asta  încă;  nu  justifică  încheierea  că  «sinodul  din 
acest  an  n’a  nimerit  calea  care  duce  la  scopul  dorit». 

Fireşte,  soluţia  jdeaiă  ar  fi  ca  nime  să  nu  plece  în  străi¬ 
nătate  decât. după  îndelungate  studii  la  universităţile  noastre  şi 
la  o  vârstă,  care  nu  mai  îngădue  aşâ  de  uşor  desrădăcinarea 
sufletului  naţional.  Dar  care  e  limita  acestei  vârste?  Căci  anii 
din  urmă  ne-au  dat  probe  triste  şi  în  această  privinţă. 

Şi-atunci? 

* 

Sf.  Sinod,  în  colaborare  cu  Ministerul  cultelor  şi  al  justi¬ 
ţiei  a  soluţionat  —  cel,  puţin  pro  tempore  —  chestiunea  ad¬ 
ministrării  averilor  bisericii  din  Basarabia.  Pe  viitor,  până  la 
sancţionarea  legii  de  unificare  bisericească,  aceste  averi  vor  fi 
administrate  de  un  consiliu  constătător  din  cei  trei  episcopi  ai 
Basarabiei:  Arhiepiscopul  Gurie  şi  episcopii  Visarion  Puiu  şi 
Nectarie  Cotlarciuc  şi  de  către  o  epitropie  alcătuită  din  6  preoţi 
şi  3  mireni. 

Legea  organică  a  bisericii  ortodoxe  din  România  va  avea 
să  soluţioneze  definitiv  şi  in  mbd  echitabil  şi  această  chestiune. 

* 

învăţatului  părinte  arhimandrit  Scriban  i  s’a  dat  de  curând 
dreptul  de  a  purtă  mitră  şi  cârje  arhierească.  Unii  cred  că  e  o 
răsplată  pentru  uriaşa  muncă  desfăşurată  de  părintele  Scriban, 
în  sinul  bisericii  noastre.  Sântem  convinşi  însă  că  părintele 
Scriban  interpretează  gestul  I.  P.  S.  mitropolit  primat  In  sensul 
unui  nou  îndemn  de  muncă  pentru  viitor  —  şi  asta  măreşte 
valoarea  actului  solemn  ce  s’a  săvârşit  cu  prilejul  vizitei  ce  a 
făcut-o  «Astra»  la  Bucureşti.  Noi  am  dori  să  fie  şi  o  arvună 
pentru  actul  de  care  părintele  Scriban  s’a  învrednicit  de  multă 
vreme. 

* 

Papa  a  cinstit  biserica  Minoriţilor  din  Cluj,  împreună  cu 
o  avere  imobilă  în  valoare  de  peste  20  milioane  de  Lei,  bise¬ 
ricii  unite  din  aceeaş  localitate.  Gestul  pontifical  nu  ne  poate 
decât  îmbucură:  pe  de  o  parte,  pentrucă  el  însemnează  trecerea 
unei  averi  frumoase  dela  străini  Ia  Români,  pe  de  altă  parte 
pentrucă  injecţiile  pe  cari  le  aplică  sf.  părinte  bisericii  greco- 
catolice  dovedesc,  că  «aproape  este  sfârşitul». 

E  singura  semnificaţie  adevărată  a  evenimentului  din  care 
«Patria»  crede  că  poate  scoate  un  argument  pentru...  concordat. 

* 

S’a  săvârşit  şi  alegerea  de  episcop  pentru  eparhia  Du¬ 
nării  de  jos.  Au  fost  doi  candidaţi :  Arhiereul  Cosma  Petrovici 
Botoşeneanul  (al  guvernului)  şi  arhiereul  Teofil  Râtnniceanu 
(sprijinit  de  cler  şi  de  opoziţia  naţional-ţărănistă).  A  fost  ales 
fireşte,  candidatul  guvernului.  Gazetele  spun  că  ar  fi  votat  şi 
deputaţi  catolici,  cari  însă  «trăind  în  ţara  românească  se  so¬ 
cotesc  ortodocşi».  Marele  rabin  al  Bucureştilor  nefiind  prezent 
n’a  putut  votâ. 

Săracă  constituţie  1 

♦ 

«Unirea»  dela  Blaj,  aşa  de  mult  obicinuită  cu  daruri  pon¬ 
tificale,  ne  aduce  şi  nouă  unul  —  de  sf.  Paşti,  Este  articolul 
dlui  prof.  Augustin  Popa  «Răstigneşte-11»  Reproducem  din  el 
câteva  pasagii,  caracteristice  pentru  stilul  prelaţilor  papali  dela 
Blaj.  Rugăm  pe  cititorii  noştrii  —  incluziv  pe  prof.  I.  Munteanu, 
Râmnic  —  să  le  urmărească  cu  toată  atenţiunea : 

«Care  ortodoxie?  Aceea,  care  sub  crusta  formelor  din 
Molitevnic  (sic!)  acopere  putregaiul  sufletescul  conducătorilor? 
(Sublinierile  sunt  ale  autorului.  N.  R.)  Aceea,  care  sub  masca 
naţionalismului  de  paradă  a  făcut  djn  religie  o  simplă  unealtă 
a  politicianismului  murdar? 

Nul  E  o  insultă  să  spui  că  această  caricatură  religioasă 
e  expresia  sufletului  neamului.  Poporul  nostru  vrea  religie  ade¬ 
vărată,  vie,  viaţă  din  credinţă,  nu  fum  de  tămâie  falsă  împru¬ 
mutată  dela  fariseii  Evreilorl... 

O  simt  aceasta  şi  îndrumătorii  ortodoxiei.  De  aceea  îşi 
sbiară  cu  atâta  patimă  «ortodoxia»  la  toate  răspântiile  şi  fac 
monopol  din  naţionalismul  de  stradă!  Căci,  în  clipa  când 
oamenii  ar  avea  liniştea  să  privească  niţel  şi  la  ceeace  să  as¬ 
cunde  sub  această  hlamidă  de  strălucire  orientală,  ar  rămânea 
scârbiţi  de  mormintele  spoite  cari  se  pretind  biserica  Spiri¬ 
tului»...  etc. 

Cititorul  este  rugat  să-şi  stăpânească  gestul  pe  care  ar 
aveâ  tot  dreptul  să-l  facă,  după  acest  vocabular  de  vizitiu. 

* 

Preoţimea  din  Oltenia  se  impune  tot  mai  mult  prin  mi¬ 
sionarismul  său  desfăşurat  cu  un  entusiasm  vrednic  de  toată 
admiraţia.  E  în  această  oaste  a  lui  Hristos  o  adevărată  clocotire 
de  preocupări  pastorale.  In  zilele  din  urmă  am  primit  la  re¬ 
dacţie  o  nouă  revistă,  Mântuitorul ,  scrisă  cu  multă  îndemânare 
de  harnicul  preot  A.  I.  Pârvănescu,  pentru  copiii  parohiei  sale 
Postelnlcu  Fir  din  Craiova  şi,  fireşte,  folositoare  oncui  va  citi-o. 
Foaia  cuprinde  istorioare  morale,  tâlcuiri  biblice,  sfaturi  şi  în¬ 
drumări  pentru  promovarea  educaţiei  creştine.  Gestul  părintelui 
Pârvănescu  e  cât  se  poate  de  semnificativ.  El  ne  îndreaptă 
privirile  îndeosebi  spre  copiii,  a  căror  viaţă  trebue  dată  de  cu 
vreme  pe  brazdă  creştină. 

* 

Intre  cele  dintâi  hotărâri  ale  noului  guvern  francez  este 
aceea  prin  care  se  desfiinţează  ambasada  Franţei  de  pe  lângă 
Vatican.  In  acelaş  timp  dl  Banu  urmează  tratativele  pentru  în¬ 
cheierea  concordatului.  Că  doar  d’aia-i  «dominantă»  ortodoxia 
în  ţara  românească. 

Alţii  despre  noi: 

« Revista  Teologică »  din  Sibiiu  a  ai  uns  in  anul  al  XlV-lea. 
Faţă  de  vremelnicia  celor  mai  multe  periodice  ale  noastre ,  exi¬ 
stenţa  ei  ca  revistă  de  specialitate  e  venerabilă.  întemeiată  de 
actualul  mitropolit  al  Ardealului ,  Nicolae  Bălan,  ea  a  trăit  şl 
trăieşte  mulţămită,  în  rândul  intâlu,  acestui  singur  om,  învăţat 
şi  stăruitor  şi  scrisului  său  cugetat  şi  concis.  Problemele  dezbă¬ 
tute  în  paginile  ei  s’au  menţinut  pe  cât  a  fost  cu  putinţă  în 
cadrele  filozofice  şi  informaţiile  pe  care  le  serveşte  cetitorului  nu 
s’au  coborât  niciodată  la  întorsături  de  polemică  personală  care 
scad  nivelul  atâtora  din  publicaţiile  bisericeşti.  Caracterul  ei  este 
acela  al  unei  reviste  ortodoxe  de  strictă  intelectualitate.  De  aceia, 
azi,  când  vremea  se  nlmbează  cu  aurora  unei  renaşteri  religioase 
şi  când  mulţi  dintre  intelectualii  noştri  ar  dori  să  se  iniţieze  în 
chestiunile  religioase  nu  le-am  puteâ  recomandă  o  altă  publicaţie 
decât  « Revista  Teologică ».  (•. Neamul  Romanesc >.) 

« Adevărul  bisericesc *  Nr.  7—8  (Martie — April),  1924.  Piteşti. 

* Biserica  ortodoxă  română »,  revista  Sf.  Sinod.  Bucureşti. 
Nr.  5  (Maiu)  1924. 

« Candela*  Nr.  5—6  (Maiu— Iunie)  1924  Cernăuţi. 

t  Cultura  creştină *  Nr.  6  (Iunie)  1924.  Blaj.  ' 

< învăţătorul*  Nr.  4 — 5  (Maiu)  1924.  Cluj. 

Europa  orientale*  Nr.  5  (Maiu)  1924.  Roma. 

« Lelkl  pdsztor *  Nr.  6  (Iunie)  1924.  Zalău. 

<Lumlnătorul*  Nr.  16  (Iunie)  1924.  Cbişinău. 

< Lumina  creştinului*  Nr.  5  (Maiu)  1924.  Iaşi. 

« Noua  revistă  bisericească*  Nr.  1 — 2  (April— Maiu)  1924 
Bucureşti. 

« Ramuri *  Nr.  8—9  (April — Maiu)  1924.  Craiova. 

€  Renaşterea*  Nr.  6  (Maiu)  1924.  Craiova. 

*  Transilvania*  Nr.  5  (Maiu)  1924.  Sibiiu. 


„Lumina  Satelor",  este  foaia  săptămânală  pentru 
popor,  ce  apare  în  Sibiiu,  cu  redacţia  şi  administraţia  în  strada 
Mitropoliei  30.  Preţul  abonamentului  pe  an  90  lei,  pe  jumătate 
de  an  45  Lei;  pentru  străinătate  300  Lei,  iar  pentru  America 
3  dolari.  Prin  scrisul  ei  creştinesc  şi  românesc,  în  cursul  acestor 
doi  ani,  s’a  ridicat  peste  toate  foile  menite  pentru  popor. 
Fraţii  preoţi  au  în  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  in  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime.  Preoţii  cari  au  trimis  liste  de  abonament  au 
datoria  morală  de  a  îngriji  ca  oamenii  să-şi  plătească. 

Analele  Asociaţiei  clerului  „Andreiu  Şaguna" : 

i.  Actele  primului  congres  al  preoţimii  din  Mitropolia  Românilor 
ortodocşi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biuroul  Aso¬ 
ciaţiei  clerului,  Sibiiu  1919,  pp.  140.  Preţul  Lei  10  pentru  membri, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
«Andreiu  Şaguna»,  ţinut  în  Sibiiu  în  zilele  de  31  Martie  <13 
Aprilie)  —  1/14  Aprilie  1921,  publicate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membri  Lei  16, 
pentru  alţii  Lei  20. 

III.  Actelecongresului  al  treilea,  catehetic,  ţinut  In  2/15—3/16 
Noemvrie  1922,  publicate  de  Biuroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

In  curând  vor  apărea:  Actele  congresului  al  patrălea,  mi¬ 
sionar,  ţinut  în  22 — 24  Octomvrie  a.  c.  la  Arad. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preoţimii  ardelene  între  noile  împrejurări  de  vieaţă. 

Călindarul  Bunului  Creştin,  pe  anul  1924  este  cel 
mai  bun  călindar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  cu  numeroase  chipuri. 
Acesta  este  călindarul  arhidiecezan,  prefăcut  după  trebuinţele 
sufleteşti  a  tuturor  creştinilor.  Se  vinde  la  librăria  arhidiece- 
zană  în  Sibiiu  şi  la  alte  librării,  cu  7  Lei  fără  şematism  şi  25 
Lei  cu  şematismul  arhidiecezei  de  Alba-îulia  şi  Sibiiu. 


Organizaţi  fără  amânare  cercările  religioase  în  cadrul 
despărţămintelor  Asociaţiei  *  Andreiu  Şaguna »  a  clerului ,  şi 
iniţiaţi  pretutindenea  instituţia  « caselor  culturale »  la  sate,  pe 
temeiul  statutelor  tip,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  « casei  culturale ». 


„Biblioteca  bunului  păstor". 

Nr.  1.  *  Taina  pocăinţii».  Studiu  pastoral  de  I.  Hanzu. 
Preţul  1  Leu. 

Nr.  2.  « Clerul  şi  chestiunea  alcoolismului ».  Traducere  de 
V.  Oana.  Preţul  Lei  4* — . 

Nr.  3.  <La  centenarul  seminarului  Andreian» .  Disertaţie 
de  Dr.  A.  Crăciunescu.  Preţui  1  Leu. 

Nr.  4.  «  Chemarea  preoţlmii  noastre».  Consideraţii  de  actu¬ 
alitate,  de  mai  mulţi.  Preţul  Lei  5’ — . 

Nr.  5.  tŞase  predici  pentru  Duminecile  postului  mare »  şi 
*.Un  cuvânt  pentru  ziua  învierii  Domnului»,  de  mai  mulţi. 
Preţul  2  Lei. 

Nr.  6.  « îndrăzniţi ,  eu  am  biruit  lumea  h  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7—8.  c 26  Predici  la  credinţa  creştină  sau  Tâlcuirea 
Crezului ».  Traducere  de  episcopul  Nicodem  al  Huşilor.  Preţul 
Lei  10‘ — . 

Nr.  9.  *  Petru  Maior  şi  Unirea *  de  părintele  Terenţie. 
Preţul  2  Lei. 

Nr.  10.  « Schisma  românească »  sau  <Unirea  cu  Roma». 
Preţul  Lei  2  50. 

Nr.  11.  < Studiul  pastoralei  în  biserica  românească »,  de 
Arhim.  1.  Scriban.  (Extras  din  «Revişta  TeoIogică>.)  Preţul  20  Lei. 

Nr.  12.  « Ortodoxia  şi  creştinismul  apusean».  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8*—. 


„Biblioteca  bunului  păstor **  se  tipăreşte  acum  sub 
îngrijirea  Asociaţiei  clerului  *Andreiu  Şaguna»  şi  va  apărea  şi 
pe  mai  departe  ca  anex.  la  < Revista  Teologică».  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Numerii  neepuizaţi:  2,  4,  7—8, 
10,  11  şi  12  se  pot  comandă  la  administraţia  « Revistei  Teologice», 
şi  la  casierul  central  al  Asociaţiei  clerului,  trimiţându-se  pe  lângă 
preţul  arătat  mai  sus  şi  porto-postal. 


